
ET    DANSKE  [VONGEHUS, 


Kong  Christian  IX  til  Danmark,  de  Ven- 
ders og  Goters,  Hertug  til  Slesvig,  Holsten, 
Stormarn,  Ditmarsken,  Lauenborg  og  Olden- 
borg, født  8  April  1818,  besteg  Tronen  15  No- 
vember 1863,  formælet  26  Maj  1842  med 

Dronning  Louise  Vilhelmine  Frederikke 
Caroline  Auguste  Julie,  Prindsesse  af  Hessen, 
født  7  September  181 7. 

Deres  Børn: 
Kronprinds    Christian    Frederik    Vilhelm  Carl, 
født  3  Juni  1843,    General,  formælet  28  Juli  1869 
med 

Kronprindsesse  Louise  Josephine  Eugenie,  Prind-. 
sesse  af  Sverig  og  Norge,  født  31  Oktober  1851. 

Deres  Børn: 
Christian  Carl  Frederik  Albert  Alexander  Vilhelm, 

født  26  September  1870. 
Christian  Frederik  Carl  Georg  Valdemar  Axel,  født 

3  August  1872. 
Louise  Caroline  Josephine  Sophie  Thyra  Olga,  født 

17  Februar  1875. 
Harald  Christian  Frederik,  fodt  8  Oktober  1876.. 
Ingeborg  Charlotte  Caroline  Frederikke  Louis-,  født 

2  August  1878. 
Thyra  Louise  Caroline  Amalie  Augusta  Elisabeth, 

født  14  Marts  1880. 


Prindsesse  Alexandra  Caroline  Marie  Charlotte 
Louise  Julie,  født  i  December  1844,  formælet  10 
.Marts  1863  med 

Prinds  Albert  Edward  af  Wales,  Hertug  af  Corn- 
wall og  Rothesay,  født  9  November  1841,  Æres- 
Oberst  i  Gardehusarregimentet. 

Deres  Børn: 
Albert  Victor  Christian  Edward,  fodt  8  Januar  1864. 
George  Frederik  Ernst  Albert,  født  3  Juni  1865. 
Louise  Victoria  Alexandra  Dagmar,  født  20  Februar 
1867. 

Viktoria  Alexandra  Olga  Marie,  født  6  Juli  1868. 
Mathilde  Charlotte  Marie  Victoria,  fodt  26  November 
1869. 

Kong  Georgios  I,  Hellenernes  Konge  (Christian 
Vilhelm  Ferdinand  Adolph  Georg),  født  24  De- 
cember 1845,  modtog  den  græske  Krone  6  Juni 
1863,  Admiral,  formælet  2.7  Oktober  1867  med 

Dronning  Olga  Konstantinovna,  Storfyrstinde  af 
Rusland,  født  3  September  185 1. 

Deres  Børn. 
Kronprinds  Konstantinos ,    Hertug  af  Sparta,  født 

2  August  1868. 
Georgios,  født  24  Juni  1869. 
Alexandra  født  30  August  1870. 
Nikolaos,  født  21  Januar  1872. 
Maria,  født  3  Marts  1876. 
Andreas,  født  1  Februar  1882. 

Kejserinde  Maria  Feodorovna  (Marie  Sophie  Fre- 
derikke Dagmar),  født  26  November  1847,  formælet 
9  November  1866  med 

Kejser  Alexander  III  Alexandrovitch,  født  10  Marts 

1845,  besteg  Tronen  13  Marts  1881,  Æres-Oberst 
i  Livgarden. 


Deres  Børn: 
Storfyrst-Tronfølger  Nikolai  Alexandrovitch ,  født  18 
Mai  1868. 

Georg  Alexandrovitch,  født  9  Mai  1871. 
Xenia  Alexandrovna,  født  6  April  1875. 
Mikael  Alexandrovitch,  født  5  December  1878. 
Olga  Alexandrovna,  født  13  Juni  1882. 

Hertuginde  Thyra  Amalie  Caroline  Charlotte 
Anna,  født  29  September  1853,  formælet  21  December 
1878  med 

Hertug  Ernst  August  William  Adolph  Georg  Fre- 
derik af  Cumberland  og  Brunsvig- Luneborg,  født 
21  September  1845. 

Deres  Børn: 

Marie  Louise  Victoria  Caroline  Amalie  Alexandra 
Augusta  Frederikke,  født  11  Oktober  1879. 

George  William  Christian  Albert  Edward  Alexander 
Frederik  Valdemar  Ernst  Adolphus,  født  28  Ok- 
tober 1880. 

Alexandra  Louise  Marie    Olga   Elisabeth  Therese 

Vera,  født  29  September  1882. 
Olga    Adelheid    Louise   Marie  Alexandrine  Agnes, 

født  11  Juli  1884. 
Christian  Frederik  William  George  Peter  Valdemar, 

født  4  Juli  1885. 

Prinds  Valdemar,  født  27  Oktober  1858,  Premier- 
lieutenant  af  Flaaden,  formælet  22  Oktober  1885  med 

Prindsesse  Marie  Amelie  Francoise  Helene, 
Prindsesse  af  Orleans,  født  13  Januar  1865. 

Kong  Frederik  VI's  Datter: 
Vilhelmine  Marie,   født   18  Januar   1808,  Enke 
efter   (Jarl,    Hertug   af  Slesvig-Holsten- Sønderborg- 
Gliicksborg. 

Republiken  Frankrig:  Præsident  Jules  Grévy,  f.  15 
Aug.  1807,  valgt  30  Jan.  1879. 

Foderativrepubliken  Schweiz:  Forbundsråddets  Præ- 
sident for  1886:  Prof.  Dr.  jur.  Ruchonnet. 


^Lif  3)anmarus  $ongetronc  blev  Man  fiaarct 

lians  THfjeuraft,  der  noser  ned  at  spændes^ 

lians  gode  lijcrte  og  lians  sunde  ®yfine. 
©ud  fade  åam  se  13ind  og  Beoer  vendes 
og  cfotfict  enigt  sfijonnc  paa  sin  £yfifie! 


Henrik  Gerner. 

I  Hundredaaret  efter  hans  Død. 

Af  Kommandeur  P.  F.  Giodesen. 


Wpanken  vender  sig  ved  dette  Navn  sik- 
T  kert  hos  de  Fleste  til  Præsten  fra 
Birkerød,  som  i  1659  sammen  med  Rostgaard, 
Tuxen  og  Steenvinkel  lagde  Planen  til  Kron- 
borgs Tilbageerobring  fra  Svenskerne,  men 
som  blev  fængslet  af  Fjenden,  taus  lod  sig 
pine  paa  Torturbænken  og  dømtes  til  Døden, 
blev  benaadet,  faa  Timer  før  Henrettelsen 
skulde  foregaa,  og  senere  løsladt  for  at  ende 
sine  Dage  som  Biskop  over  Viborg  Stift.  Det 
er  dog  ikke  ham,  disse  Linier  gjælde;  det  er 
hans  Sønnesøns  Søn,  Kommandeur-Kaptain  i 
vSøetaten,  Fabrikmester  for  Flaaden  Henrik 
Gerners  Minde,  vi  ville  opfriske,  nu  da  det, 

inden  1887  udløber,  er  hundrede  Aar,  siden 
han  dode. 

Hans  Fader,  Kommandeur-Kaptain  Andreas 
Gerner,  havde  lagt  sig  efter  Skibsbyggeriet, 
og  efter  hans  Tegning  fuldførtes  Orlogsskibet 
„Fyen"  paa  50  Kanoner.  Hans  Fjender  bragte 
det  imidlertid  saa  vidt,  at  Skibet  blev  erklæret 
for  ubrugeligt,  inden  det  endnu  var  prøvet; 
det  skulde  derfor  sælges  som  Lastdrager  til 
det  asiatiske  Kompagni,  men  efter  Gerners 
indstændige  Begjæring  blev  det  dog  omsider 
udsendt  paa  et  Prøvetogt,  hvor  det  viste  sig 
saa  fortrinligt,  at  der  senere  byggedes  flere 
Skibe  efter  samme  Model.  Forpint  af  Ærg- 
relser og  fattig  døde  han  tidlig,  men  tog 
først  det  Løfte  af  sine  to  ældste  Sønner,  at  de 
aldrig  vilde  befatte  sig  med  Skibsbyggeri, 
selv  om  de  fik  Lyst  og  Lejlighed  dertil.  Hel- 
digvis for  Flaaden  og  Fædrelandet  var  den 
yngste  Søn  Henrik  dengang  kun  syv  Aar 
gammel,  saa  han  slap  for  at  love  Noget. 

Han  var  født  den  5.  Juli  1742.  Slægtens 
dybe  Troskab  mod  Fædrelandet,  Faderens 
ihærdige  Flid  og  Dygtighed  havde  han  taget 
i  Arv.  Saare  fattig  var  Moderen,  hun  fik  kun 
100  Rigsdaler  i  Pension.  I  Aalborg  modtog 
han  lidt  Undervisning  1  Latin,  Tydsk,  Regning 
og  wSkrivning,  hvorefter  han,  fjorten  Aar  gam- 
mel, kom  til  Kjøbenhavn  og  blev  Søkadet. 
Strax  viste  han  her,  hvilke  Evner  han  besad, 
thi  som  Nr.  1  af  18  Kammerater  udnævntes 

han  i  1763  til  Sekondlieutenant,  efter  en  An- 
befaling fra  Admiralitets-Kollegiet,  hvori  det  an- 
førtes, at  Jhan  havde  lært  det  Højeste,  hvori 
der  blev  informeret,  og  til  hvilket  Maal  ikkun 
et  eller  andet  besynderligt  Genie  aspirerer.u 
Allerede  næste  Aar  træffe  vi  ham  som  Premier- 
lieutenant  og  Auskultant  i  Søetatens  Konstruk- 
tions-Kommission, og  hermed  var  han  indtraadt 
paa  den  Bane,  ad  hvilken  han  Skridt  for  Skridt 
vandt  et  Navn,  der  vil  bevares,  saalænge  som 
der  endnu  lever  Beundring  for  Videnskabelig- 
hed, Flid  og  praktisk  Dygtighed  her  i  Lan- 
det, saalænge  som  Orlogsflaaden  og  Skibs- 
bygningskunsten  endnu  har  Værd  for  de  Danske. 

I  sin  Ungdom  skriver  Gerner,  atMathema- 
tiken  var  det  Lys,  der  burde  vejlede  Skibs- 
byggeren ;  de  Anvisninger,  han  fik  til  Skibs- 
bygning, vare  ham  ikke  fyldestgjørende,  saa- 
længe de  bestod  i  enkelte  Maal  over  Skibets 
Dele,  hvor  Intet  var  bevist,  men  Alt  antaget 
paa  Tro  og  Love,  og  han  havde  fast  besluttet 
aldrig  at  blive  Skibsbygger,  naar  han  skulde 
handle  efter  ubeviste  Forskrifter,  Indfald  og 
saakaldet  Smag.    Han  fortsætter  derefter: 

„I  Slutningen  af  Aaret  1766  traf  jeg  blandt 
de  Journaler,  jeg  dels  fik  fat  paa  i  Bogladerne, 
dels  fik  til  Laans  af  En  og  Anden,  en  Tome 
af  Journals   des  Sgavcws,  hvor   Kulers  Scientia 

navalis,   trykt  i  Petersborg  1746,  var  beramt. 
Indholden,   som  deri  tillige  var  anfort,  bragde 
mig  til  at  se  Muligheden  i  at  kunne  blive  saa- 
dan  Skibbyg'ger,  som  jeg  havde  foresat  mig 
at    ville    være,    hvis   jeg   blev  Skibbygger, 
nemlig  med   fuld  Overbevisning  i  Sjælen  om 
Bevisernes  Styrke.     Jeg-    fik    dette  ypperlige 
Skrift    ved   Hr.   M.  Frydensbergs  Hjælp  til 
Laans  fra  Taarnet  (o:  Universitets-Bibliotheket 
paa  Runde  Taarn).    Nogle  faa  latinske  Gloser 
vare  endnu  i  Hukommelsen,  men  af  Gramatika 
og  Sprogets  Construction  kun  lidet.    En  gam- 
mel Student  ved  Navn  Bromond  antog  jeg  da 
til  hver  Dag  at  læse  med  mig.    Det  varede 
henved* et  Aar;  thi  jeg  skrev  en  ordstændig 
Oversættelse,   efterhaanden  som  jeg  oversatte, 
hvilken  Oversættelse  jeg  har  endnu.    Jo  mere 
jeg  læste,  jo  mere  lærte  jeg-,  at  jeg  maatte  be- 
gynde   forfra.   —  —  —  —  —  —  —  —  Den 

gode  Professor  J.  Krafts  Mekanik  havde  ved 
adskillige  Citationer  meddelt  mig  nogen  Kund- 
skab om  den  mathematiske  Literatur.  Ved 
dens  Hjælp,  samt  ved  megen  unyttig  Læs- 
ning, fik  jeg  end  mere  den  rigtige,  men  ydmy- 
gende Tanke,  at  jeg  maatte  begynde  forfra; 
og  saaledes  handlede  jeg  i  3  å  4  paafølgende 
Aar,  læste  analysis  fint-  &  in  finitorum  mellem 
hinanden  uden  nogen  Hjælp,  kastede  den  ene 
Bog  imellem  den  anden,  oftest  med  det  Forsæt 
aldrig  at  aabne  den  mere,  men  Lysten  aabnede 
dem  næste  Dag  igjen,    og  en  liden  Del  af 

Kundskab  vandtes  efter  den  anden,  blot  til  at 
læse  Eulers  Skrift;  og  dette  var  Hovedhen- 
sigten, thi  jeg  tænkte,  at  alt  indeholdtes  der- 

udi."  . 

Faa  Timer  før  han  døde,  da  det  var  ham 
fuldstændig  klart,  at  der  kun  var  Timer  og 
Minuter  tilbage,  udbrød  han:  „Gid  det  gaa 
Danmark  vel!"  Han  anbefalede  til  Admiral 
Fontenays  Omhu  det  80  Kanoners  Orlogsskib, 
hvortil  han  havde  gjort  en  Tegning.  „Det 
vil  blive  et  smukt  og  et  godt  Skib," 
sagde  han.  Sine  Elever,  Lieutenanterne  Jessen 
og  Hohlenberg,  kaldte  han  til  sit  Leje,  bad 
dem  holde  ubrødeligt  Venskab  og  gaa  hinanden 
tilhaande  med  Kundskaber,  thi:  „forenede 
kunde  degjøre  Danm  ark  Gavn" ;  han  lagde 
deres  Hænder  i  hinanden,  tog  dem  i  sine,  tryk- 
kede dem  sammen  og  var  i  nogle  Øjeblikke 
saa  bevæget,  at  han  ikke  kunde  tale.  Til  det 
kgl.  Landhusholdnings-Selskab,  hvis  Præsident 
han  var,  sendte  han  en  Hilsen.  Admiralen,  der 
havde  taget  sig  af  ham  fra  hans  Ungdom y 
takkede  han  erkjendtligt  og  bad  ham  tage  sig 
af  flere  unge  Søofficerer,  som  vare  dygtige 
Mænd ;  han  bad  Admiralen  sørge  for  hans 
Enke  og  trøstede  hende  selv  paa  det  Bedste. 
Erindrende  sig  de  Fortrædeligheder  og  V anskelig- 
heder,  han  havde  mødt,  udbrød  han:  „Jeg  til- 
giver af  mit  ganske  Hjerte."  Sine  Teg- 
ninger og  Haandskrifter  gav  han  til  de  nævnte 
to  Lieutenanter,  hvornæst  nogle  af  hans  sidste 

Ord,  idet  han  tænkte  paa  Sølieutenant-Selskabet 
og  dets  videnskabelige  Formaal,  vare  følgende: 
„Hils  det  vSelskab  af  unge  Officerer  og 
siig  dem,  at  jeg  agter  dem,  at  jeg  paa 
min  Dødsseng  anbefaler  dem  at  blive 
ved    og    gaa    frem   med    Enighed,  saa 

vil  M    Her  brast  Stemmen. 

Med  disse  Ord  fra  Ungdommen  og  fra 
Dødslejet  har  Gerner  selv  tegnet  sit  Billede:  den 
energiske,  utrættelige  Forsker,  der  søger  fuld 
Overbevisning  i  Videnskaben;  Manden,  der  til 
det  Sidste  tænker  paa  den  Gjerning,  som  ud- 
gjorde hans  Livs  inderste  Glæde;  den  sander 
varmt  følende  Ven  af  sin  Stand,  af  Flaaden  og 
dens  Officerer;  den  ædle  Personlighed,  den 
kjærlige  Husbond,  og  fremfor  Alt  Fædrelan- 
dets trofaste  Søn. 

Efter  nogle  Orlogstogter,  deriblandt  en 
Rejse  til  Vestindien  med  Fregatter  „Christians- 
borg14, blev  Gerner  i  1768  sammen  med  Sti- 
bolt sendt  til  Frankrig  og  England  for  at 
studere  Skibsbyggeriet,  og  trods  sin  Ungdom 
maa  han  allerede  have  vakt  Opmærksomhed; 
thi  han  blev  optaget  som  Medlem  i  det  engel- 
ske Landhusholdnings -Selskab,  og,  som  det 
hedder,  „britiske  Mathematikere  af  Navn  og 
Anseelse  i  deres  Videnskab  spaaede,  at  Dan- 
mark i  Gerner  fik  en  af  Europas  største  Skibs- 

byggere".  I  1772  blev  han  kaldt  tilbage  igjen 
og  ansattes  den  17.  Juli  samme  Aar,  altsaa 
da  han  kun  var  30  Aar  gammel,  som  Flaadens 
Fabrikmester  og  Kommitteret  i  Konstruktions- 
Kommissionen.  Til  Kaptain-Lieutenant  ud- 
nævntes han  i  1770,  til  Kaptain  i  1776  og  til 
Kommandeur-Kaptain  i  1781. 

Vi  skulle  se,  hvad  det  var,  den  unge  Fabrik- 
mester gik  ind  til.  Hidtil  var  Skibsbyggeriet 
for  det  meste  drevet  som  et  Haandværk  og 
ikke  som  en  Videnskab.  I  Aarhundredets 
Midte  skrev  den  i  Skibsbyggeriets  Theori  ud- 
dannede Mathematiker  Bouguer,  „at  endnu 
saae  man,  at  paa  Værfterne  toges  fra,  lagdes 
til  og  forandredes,  uden  at  man  vidste  be- 
stemte Grunde  hvorfor  og  til  hvad  Nytte; 
naar  Skibsbyggerne  vare  uenige,  kunde  de 
ikke  forenes  med  Overbevisning,  fordi  de  ikke 
handlede  efter  Grundsætninger,  men  eftersom 
enhver  syntes  for  godt;  de  lignede  Kjøbmænd, 
der  handlede  uden  at  bruge  Maal  og  Vægt." 
Admiral  Judichær,  der  var  Fabrikmester , 
nævnes  vel  som  den  Forste,  der  byggede 
Krigsskibe  efter  Tegninger  med  et  videnskabe- 
ligt Grundlag;  men  hvor  vaklende  dette  hat- 
været,  fremgaaer  af,  at  da  den  yngre  Kaptain- 
Lieutenant  K.  N.  Brendstrup  efter  en  Studie- 
rejse i  Udlandet  kom  hjem  i  1729  og  ailoste 
Judichær,  forandredes  Principerne  for  Bygge- 
riet helt.  Hidtil  havde  man  konstrueret  brede, 
fyldige,  fladbundede  Skibe,   der  vare  htive  og 


Henrik  Gerner. 

Facsi'mile  af  J.  G.  Preislers  Stik  efter  J e n s  J u'e l'sl Maleri  1785. 

altsaa  under  stærk  Kuling  længe  kunde  føre 
deres  Kanoner,  men  som  derfor  ejheller  kunde 
krydse;  nu  derimod  byggede  Brendstrup  Far- 
tojer,  der  vare  forholdsvis  skarpe  og  fine  i 
Linierne,  der  stak  dybt,  krydsede  og  manoeuv- 
rerede  eodt,  men  hvis  Kanoner  derfor  ikke  ret 
læncre  kunde  brug-es  under  Kuling*.  Efter  at 
Grev  Frederik  Dan neskjold-Samsøe, Sønne- 
søn af  Christian  den  Femte,  var  bleven  Depu- 
teret i  Søetatens  Generalkommissariat,  dannede 
der  sig  et  danneskjoldsk  og  et  brendstrupsk 
Parti;  det  første  sejrede,  og  Brendstrup,  som 
ved  Siden  af  sin  ubestridelige  Dygtighed  synes 
at  have  været  altfor  djærv,  blev  afskediget  og 
endog  for  en  Tid  dømt  til  strengt  Fængsel. 
Foreløbigt  gik  man-  derpaa  naturligvis  tilbage 
til  Judichærs  System,  men  under  de  følgende 
Fabrikmestre  Thura  og  Turesen  vakledes 
der  igjen ,  indtil  Kongen  indkaldte  en  fransk 
Konstrukteur  Barbe,  som  indførte  større  Skibe 
i  Forhold  til  Kanonantallet  og  som  i  det  Hele 
taget  maa  antages  at  have  bygget  gode  Or- 
logsmænd. Da  Danneskjold  faldt,  efter  Frede- 
rik den  Femtes  Tronbestigelse,  afskedigedes 
Barbe,  fordi  han  ikke  „vilde  gjøre  Konstruk- 
tions-Kommissionen sin  Methode  bekjendtu,  og 
fordi  Kollegiet  erklærede,  at  der  var  fundet 
store  Fejl  ved  hans  Bygninger,  „saa  at  Kon- 
struktionen af  det  ombyggede  Orlogsskib 
„Sydermanland"  er  den  forunderligste,  som 
nogen  Tid  har  været0*,  samt  endvidere  fordi 

2 


-  18  - 


„det  var  at  ønske,  at  der  aldrig  var  bygget 
efter  hans  Tegning",  og  endelig  paa  Grund  af 
„at  han  var  meget  forsømmelig".  Atter  vare  alt- 
saa  Principerne  for  Skibenes  Bygning  brudte  ; 
Thura  blev  igjen  Fabrikmester  og  afløstes  1758 
af  Premierlieutnant F.  M.  Krabbe,  der  i  fjorten 
Aar  beholdt  Posten,  men  uden  tilsyneladende 
at  tilvejebringe  mere  Fasthed. 

Det  var  under  saadanne  Forhold,  at  Hen- 
rik Gerner  overtog  sin  vanskelige  og  ansvars- 
fulde Stilling,  i  det  samme  Aar  da  Struense 
og  Brandt  bleve  henrettede  og  Dronning  Ca- 
roline Mathilde  ført  bort ,  altsaa  i  en  Periode 
med  idelige  Omskiftelser  i  Administrationen. 
Den  dansk-norske  Flaade  var  efter  dens  ud- 
mærkede Chef  Grev  Danneskjold-Samsøes  Af- 
skedigelse bleven  forsømt,  og  det  lille  Pust  af 
Liv,  der  blæstes  i  den  under  den  kortvarige 
anden  danneskjoldske  Periode  i  Begyndelsen 
af  Christian  den  VII.s  Regjeringstid,  henvejredes 
hurtig.  Tilstanden  fremgaaer  godt  af  den 
„Apologi",  som  Danneskjold  den  22.  Februar 
1766  indsendte  til  Kongen,  og  hvori  han  godt- 
gjorde, at  meget  var  i  Forfald,  og  navnlig 
klagede  over,  at  Antallet  af  Linieskibe  vat- 
nedsat  fra  30  til  25,  hvoraf  saa  endda  kun  23 
vare  i  fuld  Stand.  Flaadens  Leje  og  dets 
Udløb  skildres  som  saa  tilmudrede ,  at  Ski- 
bene ikke  alene  led  ved  at  ligge  fortojede 
deri,  men  endog  maatte  rustes  færdige  tæt  ved 
Trekroner.    Kort  sagt,  det  var  i  en  Forfalds- 


—  19  — 


periode,  i  en  Tid  da  Principerne  for  Skibs- 
byggeriet vare  løse  og  uklare,  at  Henrik  Gerner 
blev  den  Ledende  for  alt  Byggeriet  paa  Hol- 
mene og  indtraadte  som  Medlem  i  en  Række 
Kommissioner,  hvoraf  vi  skulle  nævne  Kon- 
struktions- ,  Regierings- ,  Takkelage- ,  Defen- 
sions-  og  Dok-Kommissionerne. 

I  en  Mindetale,  som  Ove -Malling,  Præsi- 
denten for  det  kgl.  Landhusholdningsselskab, 
holdt  efter  Gerners  Død,  sagde  han,  at  Skibs- 
bygningskunstens  største  Hemmeligheder  nu 
ikke  længer  hvilede  i  Værfternes  inderste 
Gjemmer,  men  i  Geometriens,  Fysikens  og  Me- 
kanikens Skatkamre,  og  der  var  Gerner  bevan- 
dret. Den  nye  Fabrikmester  byggede  efter- 
haanden  25  Linieskibe  og  Fregatter  med  til- 
sammen 1368  Kanoner,  foruden  4  Snauer,  3 
Defensions  Skibe,  1  Skyts-Pram  og  flere  min- 
dre Fartøjer.  „Og",  sagde  samme  Taler,  „de 
Mænd,  der  fore  med  Gerners  Skibe,  og  den 
Admiral,  der  mer  end  eengang  forestod  Eska- 
drer,  hvori  flere  af  Gerners  Skibe  var  samlede 
(Fontenay  ?)  ,  udtalte ,  at  Skibene ,  som  han 
byggede,  vare  de  bedste,  Danmark  nogensinde 
har  havt,  skjønne  i  Form,  stærke  i  Forbinding, 
snilde  i  Fart,  skarpe  i  Luvholdning,  stive  i 
Kuling,  magelige  i  Søegang,  kort:  herlige 
Krigsskibe,  herlige  Søeskibe"  ....  „Alt  hvad 
han  foretog  sig  for  Floden  og  Holmen,  var 
stedse  nidkjert,  udtænkt,  tilforladeligt.  Intet 

Flikerie,  intet  Fuskerie,  intet  til  Pral,  intet 

halvgjort.  Alt  fuldstændigt,  saameget  det 
kunde  være  det,  fuldfærdigt  saasnart  det  kunde 
blive  dét." 

At  nedskrive  helt,  hvad  denne  mærkelige 
Mand  naaede  at  udrette,  hører  ikke  hjemme  i 
denne  lille  Meddelelse;  men  vi  ville  dog  søge 
at  give  Læserne  et  Begreb  om  hans  Virksom- 
hed. Han  holdt  Flaaden  rede  til  Brug,  og 
Arbejderne  herved  maa  til  sine  Tider  have 
været  store,  da  der  i  hans  Embedstid  var  ud- 
rustet, foruden  aarlig  en  Mængde  mindre  Skibe, 
5  store  Eskadrer,  der  hver  talte  10  å  12  Linie- 
skibe og  4  å  6  Fregatter.  Flere  nye  og  sind- 
rige Arbejdsmaskiner  konstruerede  han;  han 
udarbejdede  saa  godt  som  alle  Beregningerne 
og  Efterretningerne  til  de  Kommissioner,  hvori 
han  havde  Sæde,  og  til  ham  alene  blev  det 
overdraget  at  udføre  deres  Beslutninger.  Som 
Bevis  paa  hans  Arbejdsdygtighed  omtales 
blandt  Andet,  at  han  i  Lobet  af  kun  5  å  6  Uger 
fuldførte  Tegningerne  til  et  nyt  80  Kanoners 
Orlogsskib.  Hans  utrættelige  Virksomhed  om- 
fattede  Forsvarsarbejderne  paa  Rheden,  Ud- 
dybningsarbejderne ,  Ordningen  af  Flaadens 
Magasiner,  af  Bespisningen  i  Skibene,  af  Syge- 
plejen, Dokkens  Drift  med  meget  mere,  og  det 
fremhæves,  at  han  til  sine  Tider  hele  og  halve 
Aar  igjennem  paa  egen  Bekostning  holdt  indtil 
12  Medarbejdere.  Gerner  var  det,  som  befriede 
Marinen  for  de  gamle  forfærdelige  Trampe- 
maskiner, i  hvis  Trædehjul  Folkene  vandfede 

ogf  vandrede  Time  ud  OQf  Time  ind,  et  Slave- 
arbejde  af  værste  Art.  Mennesker  afløstes  af 
Heste.  Dette  skete  saaledes  i  Muddermaski- 
nerne, som  derhos  indrettedes  til  at  grave  til 
1 8  Fod,  medens  de  før  kun  kunde  naa  til  10, 
en  Forbedring,  hvis  Betydning  for  Flaadens 
Udrustning  og  Klargjøring  er  let  at  forstaa. 
Han  var  den  Første,  der  anbragte  Lynledere 
paa  Orlogsskibene  og  Krudttaarnene,  han  ind- 
rettede Vandrensningsmaskiner  til  Skibene  paa 
Togt,  konstruerede  Dunkrafter  til  de  svære 
Arbejder  og  lod  Skibene  løbe  af  Stablen  paa 
løse  Puder,  hvorved  der  sparedes  meget. 

Blandt  hans  store  tekniske  Arbejder  skal 
dog  særlig  omtales  Dokkens  Pumpeværk,  der 
vakte  Datidens  største  Beundring.  Det  er  den 
gamle  Dok  paa  Kristianshavn,  her  tales  om. 
I  1739  havde  Danneskjold  bygget  den  færdig, 
og  hvergang  den  skulde  pumpes  læns,  maatte 
500  af  Holmens  Folk  i  2  å  3  Dage  arbejde 
saa  haardt,  at  det  hedder,  mangen  Mand  mistede 
Liv  og  Helbred  derved.  Ogsaa  her  afløste 
Heste  Menneskene,  og  medens  Udgifterne  ved 
hver  Lænspumpning  før  havde  været  375  Rigs- 
daler —  saare  mange  Penge  i  den  Tid  — 
nedbragtes  de  nu  til  82  Rdlr.,  hvorved  den 
aarlige  Besparelse  blev  over  2000  Rdlr. ,  for- 
uden Økonomien  med  Folkenes  Kræfter  og 
Helbred  samt  Tiden.  Før  brugtes  henved  3 
Døgn,  nu  kun  fra  17  til  21  Timer  til  Udpump- 
ningen.   Og  ikke  blot  var  denne  Maskine,  der 

brugtes  indtil  for  ikke  ret  mange  Aar  siden, 
genialt  konstrueret,  men  hver  enkelt  Del  i  den 
var  saa  nøje  afpasset,  at  den  strax  og  frem- 
deles arbejdede  fortræffeligt.  Da  den  efter 
Fuldendelsen  blev  forevist,  spurgte  en  af  Til- 
skuerne, hvorledes  det  havde  været  muligt  at 
udarbejde  Alt  saa  nøje,  og  en  af  Haandvær- 
kerne  svarede:  „Jo!  Gerner  gjorde  os  Former 
til  hver  Del,  saa  det  umuligt  kunde  blive 
anderledes." 

Efter  Kommercekollegiets  Anmodning  ud- 
arbejdede han  i  1774  en  Betænkning  om  Aar- 
sagerne  til,  at  Skibsbyggeriet  var  kostbarere 
i  Danmark  end  i  Udlandet,  og  han  oplyste  i 
denne  blandt  Andet,  at  vi  byggede  19V2  Pro- 
cent dyrere  end  i  Sverig,  hvorfor  ogsaa  af 
de  kjøbenhavnske  Rhederier  kun  89  Fartøjer 
paa  4955  Læster  vare  fra  indenlandske  Værfter, 
medens  84  paa  4732  Læster  vare  fra  Udlandet. 
Strax  var  han  rede  til,  saavidt  det  stod  i  hans 
Magt,  at  bøde  paa  dette  forkerte  Forhold,  idet 
han  tilbød  gratis  at  holde  Forelæsninger  og 
give  Undervisning  i  Skibsbygningskunsten. 
Hans  Udtalelser  ved  denne  Lejlighed  ere  be- 
tegnende for  Skibsbyggeriets  Standpunkt  her 
i  Landet.  „At  bygge  et  Skib  efter  Tegning,14 
saaledes  skrev  han,  „og  at  bygge  tvende  Skibe 
hinanden  lige,  er  kun  lidet  bekjendt  i  disse 
Lande,  undtagen  i  Kjøbenhavn.  Det  er  for- 
medelst denne  Konstes  Mangel ,  at  Skibe  ere 

dybere  i  Kimmingen  paa  den  ene  Side  end  paa 
den  anden ,  at  de  sejle  bedre  over  een  Boug 
end  over  den  anden,  at  for  en  og  samme  Mand, 
som  bygger  tvende  Skibe  efter  sine  Tanker 
lige  hinanden,  bliver  den  ene  en  god  Sejler, 
lystrer  vel  sit  Reer  og  fører  længe  Sejl,  den 
anden  derimod  slet  i  alle  Qvaliteter."  Altid 
havde  han  dog  Orlogsflaadens  Tarv  for  Øje, 
thi  i  Forbindelse  hermed  fremkom  han  med 
en  Plan  til  at  bygge  Handelsskibene  saaledes, 
at  de  kunde  armeres  i  Krigstid  og  bruges  som 
Kapere  —  den  samme  Tanke,  som  nu  gj en ne in- 
for es  i  England.  Kongen  gav  Ordre  til  Op- 
rettelsen af  en  Skibs  -  Konstruktionsskole  og 
udnævnte  Gerner  til  dens  Hovedlærer  og  Lektor, 
men  af  Mangel  paa  Plads  til  de  nødvendige 
nye  Bygninger  saae  han  ikke  Planen  gjennem- 
ført.  Undervisningen  gav  han  saa  gratis ,  og 
man  maa  sige,  at  han  er  Skaberen  af  vor  nu- 
værende Skibsbygningsskole. 

Endnu  skal  omtales,  at  der  i  1784  dannedes 
et  Selskab  af  unge  Søofficerer,  det  senere  „Sø- 
lieutenants  -  Selskab" ,  der  bestaar  endnu  og  er 
i  fuld  Virksomhed.  Dets  Formaal  var  den- 
gang det  samme,  som  nu  er  udtrykt  i  Lovene 
med  Ordene:  „Ved  Udvexling  af  Tanker,  An- 
skuelser og  Oplysninger  at  fremme  de  Kund- 
skaber, som  kunne  gavne  den  danske  Søofficer", 
og  Henrik  Gerner  var  Sjælen  i  Alt,  hvad  der 
angik  dets  Oprettelse,  ligesom  han  blev  dets 
Formand. 

Man  skulde  synes,  at  der  i  alle  disse  Op- 
gaver for  Orlogs-  og  Handel sf la aden  var  mere 
end  Arbejde  nok  til  at  lægge  Beslag  paa  alle 
den  unge  Mands  Kræfter;  men  hans  utrætte- 
lige Flid ,  store  Kjærlighed  til  Videnskaben 
og  Interesse  for  Alt,  hvad  der  kunde  gavne 
Fædrelandet,  forbød  ham  at  holde  sig  tilbage, 
naar  hans  Hjælp  blev  begjæret.  Mest  forbauses 
dog  vist  Læseren  ved  at  erfare ,  at  han ,  Sø- 
officeren og  Flaadens  Fabrikmester,  fra  1774* 
altsaa  fra  sit  32.  Aar,  til  sin  Død,  med  kun 
4  Aars  Mellemrum,  var  Præsident  for  det  kgl. 
Landhusholdningsselskab  og  Formand  for  dets 
faste  Kommission  for  Kunst-  og  Fabriksager. 
Selskabet  har  imidlertid  vidst,  hvad  det  gjorde, 
da  det  valgte  ham,  thi  af  365  Betænkninger, 
som  den  nævnte  Kommission  i  Tidernes  Lob 
afgav,  havde  Henrik  Gerner  affattet  de  300, 
og  mange  af  disse  krævede  forudgaaende,  vidt- 
løftige Prøver  og  Undersøgelser.  Et  af  Tidens 
store  vSpørgsmaal  var,  hvorledes  Korn  bedst 
kunde  tørres  for  at  gjøre  det  skikket  til  Ud- 
skibning. Kongen  befalede  derfor  i  1773,  at 
der  skulde  udsættes  en  Guldmedaille  som  Præ- 
mie for  den  bedste  Afhandling  om  dette  Emne. 
Blandt  de  anonyme  Arbejder,  der  indlob,  vandt 
et  Prisen,  og  det  viste  sig,  at  Gerner  var  For- 
fatteren. Hvilken  Opmærksomhed  Afhand- 
lingen vakte,  sees  maaske  bedst  deraf,  at  den 
senere  Præsident  for  Selskabet,  Etatsraad  Jonas 
Collin,  endnu  45  Aar  senere  lod  udgive  en  Bog 

om  den.  Maskinerne,  som  Gerner  foreslogy 
bleve  byggede  i  det  østersøiske  Handelsselskabs 
Magasiner,  og*  benyttedes  med  Held,  men  han 
nægtede  ligefuldt  at  modtage  Medaillen ,  som 
han  bad  om  maatte  blive  udsat  paany  for  en 
anden  Opgave,  hvilket  ogsaa  skete.  Det  synes 
næsten,  som  der  i  de  Tider  Intet  kunde  udrettes 
paa  Teknikens  Omraade,  uden  at  han  blev  spurgt. 
Dette  idelige  Arbejde,  denne  uafbrudt  fort- 
satte Tænken  og  Syslen  med  Videnskaben, 
denne  travle  Virksomhed  paa  Orlogsværftet, 
der  aldrig  lod  ham  have  Ro ,  undergravede 
imidlertid  det  iforvejen  ikke  stærke  Legeme. 
I  et  Par  Aar  var  han  sygelig,  og  Krænkelser, 
der  tilføjedes  ham,  gjorde  det  ikke  bedre. 
Dog  vedblev  han  trods  Svaghed  at  arbejde, 
og  endnu  Dagen  før  han  døde,  vilde  han  gaa 
til  Admiral  Fontenay ;  men  medens  han  i  sit 
Arbejdsværelse  klædte  sig  paa  og  forhandlede 
med  en  Instrumentmager,  fik  han  et  Anfald  af 
Apoplexi,  der,  trods  den  berømte  Læge  Calli- 
sens Bestræbelser,  endte  hans  Liv  næste  Morgen 
Kl.  4V2,  den  27.  December  1787.  Indtil  det 
Sidste  holdt  den  virksomme  Aand  sig  oppe : 
.,Mit  Hoved  er  nu  saa  klart,  som  det  ikke 
længe  har  været",  sagde  han  jevnlig  paa  Døds- 
lejet. Vi  have  gjengivet  hans  sidste  Tanker; 
de  vare  helligede  hans  Hustru,  hans  Gjerning, 
Flaaden  og  Fædrelandet. 

Hans  Begravelse  foregik  under  almindelig 
Deltagelse.  Fra  Hjørnet  af  Bredgade  og  Blanco- 


gade,  hvor  han  boede,  gik  det  mægtige  Ligfolge 
til  Holmens  Kirke.  Der  staa  nu  hans  og  hans 
Hustrus,  Charlotte  født  Rasch's,  Kister  i 
en  muret  Hvælving  under  Gulvet  i  Kapellet. 
Paa  den  sydlige  Længdevæg,  lige  overfor 
Døren  fra  Kirkegaarden ,  findes  opmuret  et 
Monument  af  graat  Marmor,  der  indeholder 
følgende  paa  Latin  affattede  Indskrift  af  P.  F. 
Suhm  :  „Henrik  Gerner,  den  kongelige  Flaades 
Fabrikmester.  En  ypperlig  Mand,  stor  i 
Videnskaber,  større  i  Fromhed,  Renhed,  Alvor 
og  Ædelmodighed.  Prydet  med  enhver  Dyd, 
ikke  hengiven  til  nogen  Last,  foragtede  han 
ædelmodigt  de  Underfundigheder,  hvormed 
man  tilsniger  sig  Venner  og  Velyndere,  thi 
han  kjendte  sit  Værd.  Han  elskede  Fædre- 
landet over  Alt." 

„Neppe  erindres  af  nu  Levende  nogen 
privat  Mand,  hvis  Død  er  saa  inderlig  og 
eenstemmigen  bleven  beklaget",  skriver  Ove 
Malling,  og  paa  forskjellige  Maader  hædredes 
hans  Minde.  Sørgetaler  holdtes  i  flere  Sel- 
skaber, hvoraf  han  havde  været  Medlem.  Arve- 
prinds  Frederik  satte  ham  i  Lunden  ved 
Jægerspris  en  Mindesten,  udført  af  Wiedewelt 
i  norsk  Marmor,  noget  i  Smag  med  de  gamle 
romerske  Cipper,  med  hans  Navn  og  forskjel- 
lige Sindbilleder,  saasom  en  Feston  med  Kornax, 
en  Delfin,  der  bærer  en  Kanon  og  en  Slags 
Afbildning  af  Dokkens  Pumpeværk.  Samtlige 

elan  ske  Søofficerer  gav  deres  Skjærv  til  en 
Skuepenge,  der  blev  slaaet  og  hvoraf  der  til- 
stilledes Gerners  Enke  et  Exemplar  i  Guld, 
medens  Kongen,  Krcnprindsen  og  flere  fik  den 
i  Sølv.  Den  bar  Indskriften  „Henrik  Gerner. 
Fabrik  Mester.  Født  5  Juli  1741.  Død  27  De- 
cember 1787.  Vor  Arkimedes  til  Ære.  Af 
de  Kongelig  Danske  Søe  Officerer."  Gehejme- 
raad,  Overpræsident  i  Kjøbenhavn  v.  Schack 
stiftede  derefter  et  Legat,  der  skulde  benyttes 
saaledes,  at  der  aarlig  kunde  gives  et  Exem- 
plar af  denne  Medaille  „som  Belønning  til  den 
af  Søkadetterne  ved  det  Kongelige  Søkadet 
Akademi,  som  ved  en  til  den  Ende  anstillet 
Prøve-Examen  viser  mest  Indsigt  og  Kyndig- 
hed i  de  Videnskaber,  som  danne  Søofficerer, 
især  i  Mathematiken".  Om  Randen  skulde  der 
staa:  „Kun  ved  Flid  og  Dygtighed  vindes 
Hæder",  og  Medaillen  uddeles  fremdeles  ved 
vor  Søofficersskole.  Sølieutenantselskabet  lod 
dernæst  hans  Portrait  male  af  Jens  Juel  et 
prægtigt  Billede  af  det  smukke,  faste,  forstan- 
dige, livlige  Aasyn.  Fra  Endevæggen  i  Fore- 
dragssalen skuer  det  endnu  ud  over  Søoffice- 
rernes Rækker,  naar  de  hver  Vinter  trofast 
samles  til  Arbejde  for  at  dygtiggjøre  sig  til 
deres  Kald;  hans  sidste  Ord  fra  Dødslejet 
staa  malede  under  det  og  bringe  dem  hans 
Hilsen  og  hans  Agtelse,  naar  de  arbejde  for 
Fædrelandet  —  det  han  satte  over  Alt. 


Hvad  H,  0.  Andersen  fortalte. 

Nogle  Meddelelser  om  hans  Forhold  til  forskjellige 
historiske  Personer. 

Af  Nicolaj  Bøgh. 


K  aa  en  Kejse,  som  jeg  i  1873  gjorde  sammen 
med  H.  C.  Andersen  som  dennes  Gjæst,  for- 
talte han,  der  jo  af  Natur  var  meget  meddelsom, 
mig  mange  Ting,  der  syntes  mig  at  have  en  vis 
almen  Interesse,  og  som  han  af  en  eller  anden  Grund 
ikke  havde  bragt  frem  i  „Mit  Livs  Eventyr".  Alt 
Sligt  nedskrev  jeg  altid  hurtigst  muligt,  efter  at  jeg 
havde  hørt  det,  og  jeg  veed,  at  det  altid  stemmede 
nøje  sammen  med,  hvad  han  havde  sagt.  Ved  mit 
Gjennemsyn  af  hans  literaire  Efterladenskaber  traf 
jeg  senere  paa  Enkeltheder,  som  jeg  kunde  forbinde 
med  mine  egne  Optegnelser,  og  af  alt  dette  skal  jeg 
i  det  Følgende  meddele  enkelte  Ting  til  Belysning 
af  bekjendte  Personer,  mest  i  disses  Forhold  til 
Andersen. 

Oehlenschlåger. 

Andersen  havde,  som  man  veed,  fra  sine  Drenge- 
aar  været  meget  optagen  af  Oehlenschlåger,  og  da 
han  optraadte  paa  Scenen,  var  hans  Opmærksomhed 
delt  mellem  Frederik  den  Sjette  og  den  store  Digter, 
der  sad  nede  i  Parkettet,  og  hvem  Andersen  „var 
ganske  forelsket  i".  Denne  Følelse  gav  sig  Udtryk 
i  følgende  Digt: 

Min  Velgjører 
Hr.  Professor  Oehlenschlåger. 

Improvisatori 

er  dette  Digt. 

De  hellige  Søstre,  Isi 

vel  ikke  ynder  sligt.  — 

Men  Hiertet  taler, 

ei  Haanden  maler, 

hvad  her  jeg  vilde. 


Til  Ragnarokr  ! 

Til  Gnders  mørke! 

Naar  Himlen  styrter 

for  Smerters  flamme, 

og  Fenrisulven 

opsluger  alt.  — 

Skal  hist  i  Gimle 

De  Gode  nyde 

Et  varig  Held. 

Ei  kan  jeg  tolke, 

hvad  Hiertet  føler,  — 

Alfader  lønne 

der  ædle  lid. 

I  Morgenrøden, 

da  Dagen  smiled 

paa  Kanten  af  de  l}'Se  Sk3~er. 

ned  steg  fra  Norden 

en  fager  Møe, 

den  fulde  Læbe, 

den  smalle  Midie 

og  Kindens  Roser, 

ei  tolkes  kan,  — 

Et  Bølge  Hav 

de  lyse  Lokker, 

med  Blomsterkrans 

af  hvide  Roser 

omslynget,  lignede.  — 

Ja,  det  var  Freia! 

det  var  den  hulde 

den  fagre  Møe.  — 

„Jeg  har  ham  lønnet", 

var  hendes  Ord.  — 

—  „En  trofast  Qvinde 

„og  hulde  Børn,  — 

„det  er  den  Gave 

„jeg  her  paa  Jorden 

„gav  ham  til  Løn.  — 

„En  Egekrands, 

„hvor  i  jeg  netter 

„med  evigt  grønt,  en  Tusindskjøn 

„Jeg  flette  skal 

„omkring  Din  Urne 

„naar  seent  Du  vandrer 

„til  min  Hal.  — 

Kjøbeuhavn,  d.  17.  Oktober  1821. 

Ærbødigst 

Hans  Christian  Andersen, 
Eelev  ved  det  kongelige  Theater. 

Dette  Poem,  som  ikke  paa  nogen  Maade  kunde 
spaa  om  den  fremtidige  store  Digter,  har  Oehlen- 
schlåger  dog  gjemt  og  senere  foræret  Andersen,  i  hvis 
Album  det  nu  opbevares  paa  det  kongelige  Bi- 
bliothek. 

Da  Andersen  i  en  senere  Periode  skulde  op  til 
Filosofikum  og  Filologikum,  havde  Oehlenschlager, 
der  dengang  var  Efor  ved  Universitetet,  bestemt,  at 
Andersen  skulde  examineres  to  Dage  efter  hinanden. 
Han  gik  da  til  Oehlenschlager  og  bad  om  længere 
Mellemrum.  „Hvorfor  skulde  jeg  tjene  Dem?"  sagde 
Oehlenschlager.  „De  gjør  jo  i  denne  Tid  Nar  ad  mig 
i  Deres  „Kjærlighed  paa  Nicolaj  Taarni:,  hvor  „Axel 
og  Valborg"  nok  bliver  parodieret.    Men  det  latter 

Dem  ikke!  De  skal  ikke  gjøre  Nar  ad  mig,  og  —  De 
kan  det  ikke!"  —  Andersen  blev  fortvivlet  og  for- 
sikrede, at  han  aldrig  havde  tænkt  derpaa.  Men 
Oehlenschlager  vilde  ikke  indlade  sig  med  ham  og 
lod  ham  gaa  utrøstet  bort.  Om  Eftermiddagen  fik 
han  imidlertid  Bud,  at  hans  Ønske  var  blevet  opfyldt. 


I  et  Selskab  hos  Admiral  Peter  Wulffs  var  der 
Tableauer,  og  der  skulde  Charlotte  Oehlenschla- 
ger være  Madonna;  men  da  Tæppet  var  ved  at  gaa 
op,  løb  hun  bort  og  raabte:  „Nej,  jeg  vil  ikke,  jeg 
kan  ikke:"  Saa  fik  Andersen  Admiralinde  Wulffs 
Tøj  paa  og  var  Madonna,  medens  Flaadens  senere 
Admiral  Sommer,  der  da  var  Søkadet,  forestillede 
Barnet !  Oehlenschlager  og  Brøndsted  kom  ind  og 
skulde  se  det.  Oehlenschlager  vendte  sig  hastig  bort 
med  de  Ord:  „Uf  føj,  det  er  jo  afskyeligt,  det  er  jo 
oprørende!  Hvor  kan  Andersen  dog  gjøre  Sligt?" 


Da  Andersen  engang  for  Oehlenschlager  udtalte, 
at  han  troede  paa  Udødeligheden,  svarede  Oehlen- 
schlager: „Det  er  igjen  Deres  enorme  Forfængelighed ; 
De  er  ikke  tilfreds  med  det,  De  har  faaet  i  denne 
Verden,  De  vil  endogsaa  være  udødelig."  Andersen 
svarede:  „Ja,  for  jeg  kunde  blive  vred  paa  Gud,  om 
han  ikke  gav  Evighed  til  alle  de  Mennesker,  der  har 
det  saa  daarlig  her  i  Verden  og  næsten  aldrig  har 
Glæde;  det  vilde  være  ukjærligt  af  ham,  og  det  gjør 
han  heller  ikke;  jeg  maa  tro  paa  en  Udødelighed." 
„Ja,"  svarede  Oehlenschlager.  „jeg  vilde  være  inder- 
lig glad,  om  jeg  fik  den;  men  jeg  er  ogsaa  glad  over, 
hvad  han  allerede  har  givet  mig  her  i  Verden." 


Som  bekjendt  satte  Frederik  den  Sjette  ingen 
Pris  paa  Oehlenschlagers  Værker.  Fru  Biilow  sagde 
til  Andersen:  „Skriv  for  Guds  Skyld  ikke  saadant  Noget 

som.  „Aladdin",  men  skriv  et  Stykke  som  *  (her 
nævnede  hun  et  afTheatrets  slette  Skuespil).  —  „Jo, 
jeg  vil  netop  skrive  et  som  „Aladdin1', u  svarede  An- 
dersen, „og  aldrig  et  som  det  andet. "  —  „Ja,  da  vil 
jeg  sige  Dem,"  fortsatte  Fru  Biilow,  „at  vor  go'e 
Kong  Frederik  den  Sjette,  han  siger,  at  „Aladdin"  er 
noget  rigtigt  Jux,  men  han  holder  saa  meget  af  clet 
andet,  saa  der  kan  De  jo  da  se,  hvad  der  er  det 
Bedste." 


Andersen  sagde  til  mig:  I  hin  Tid,  og  da  egen- 
lig endnu,  var  Oehlenschlager  det  Samme  for  mig, 
som  Frederik  den  Sjette  var  for  sit  Folk;  hans  Un- 
dersaatter  troede,  det  var  sandt,  naar  han  skrev  i 
Avisen:  „Vi  alene  vide,  hvad  der  er  det  Kigtige". 
Havde  jeg  været  uartig  mod  Oehlenschlager,  kunde 
jeg  kysse  ham  paa  Haanden  og  bede  ham  om  For- 
ladelse derfor;  men  det  kunde  jeg  ikke  have  gjort 
med  noget  andet  Menneske.  De  veed  nok,  han  trø- 
stede mig  altid,  naar  jeg  var  modfalden;  saa  sagde 
han:  „Bryd  Dem  ikke  om,  hvad  de  Andre  siger!  De 
er  en  Digter,  det  siger  jeg,  Oehlenschlager.  og  jeg 
forstaar,  hvad  det  er  at  være  Digter.  De  er  mere 
Digter  end  Heiberg  og  Hertz,  som  gjør  Nar  ad  Dem ; 
de  To  er  dygtige  Mennesker,  meget  dygtige;  men 
de  er  ikke,  hvad  jeg  kalder  rigtige  Digtere."  Saa 
tog  han  sine  Arme  om  mig  og  kyssede  mig,  og  jeg- 
glemmer  aldrig  dette  Kys;  det  er  den  eneste  Gang, 
jeg  har  havt  Følelsen  af,  at  Læber  berørte  mine;  de 
var  saa  fyldige,  livsvarme,  røde  og  lidt  fugtige,  og 
han  kyssede  saa  fyldig  med  dem. 


Paa  et  af  sine  Besøg  i  Weimar  hor  te  Andersen 
fremragende  Mænd  der  tale  om  Oehlenschlagers 
„uhyre  Hovmod"  paa  hans  Kejse  i  Italien.  Del  var 
gaaet  saa  vidt,  at  et  Selskab  af  Danske  og  Tydsk^ 

havde  sendt  Digteren  en  Deputation  og  bedt,  om 
man  for  Fremtiden  maatte  være  forskaanet  for  hans 
Selskab.  Oehlenschlåger  blev  rasende  og  sagde:  „De 
dumme  Mennesker!  De  trækker  deres  bedste  Tand 
ud  af  Munden  paa  sig  selv." 


Andersen  saae  ofte  under  Skuespillenes  Mellem- 
akter Oehlenschlåger  staa  i  Parkettet  med  Armene 
overkors  og  et  stadigt  Smil,  hvormed  han  saae  hen 
over  Parterret.  En  Aften  peb  man  ham  ud,  og  han 
blev  hele  Tiden  staaende  ganske  rolig  med  Armene 
overkors,  og  med  det  samme  „olympiske  Smil"  saae 
han  paa  de  Pibende. 


Da  Andersens  Eventyrkomedie  „Lykkens  Blomst" 
blev  opført  første  Gang  paa  det  kongelige  Theater 
den  16.  Februar  1845,  sad  Oehlenschlåger  paa  sin 
sædvanlige  Plads  i  Parkettet.  I  Slutningen  af  før- 
ste Akt  udbryder  Johannes  Ewald: 

Mod,  min  Sjæl,  hæv  Dig  herfra, 
hæv  Dig  fra  Dit  Golgatha, 
ej  min  bedre  Del  forstødes! 
Snart  en  større  Skjald  vil  fødes; 
hvad  jeg  aned',  han  udtaler, 
han  i  kjække  Omrids  maler 
Nordens  Guder,  Nordens  Helte; 
sødt  hans  Sange  Hjertet  smelte. 
Gud  ham  Kraft  og  Lykke  sende, 
lad  ham  ej  som  Ewald  ende, 
lad  hans  Samtid  ham  erkjende! 
Kjærligheden  være  Dommer ! 
Held  og  Lykke  ham,  som  kommer! 

Da  Vilhelm  Holst,  som  spillede  Ewalds  Rolle,  var 
kommen  noget  ind  i  denne  Replik,  rejste  Oehlen- 
schlåger sig  og  saae  med  store  Øjne  op  mod  Scenen, 
han  lyttede  stærkt,  og  da  han  havde  hørt,  hvad  der 

blev  sagt,  satte  han  sig  ned  og  holdt  i  Rørelse  Hæn- 
derne for  Øjnene. 

Det  var  Andersen,  der  bragte  Oehlenschlåger 
Budskabet  om,  at  Christian  den  Ottende  var  døds- 
syg. Oehlenschlåger  blev  bleg  som  et  Lig  og  ud- 
brød: „Mit  arme,  ulykkelige  Fædreland!  Hvad  skal 
der  blive  af  det,  og  hvad  skal  der  blive  af  mig, 
naar  han  døer?  En  vanvittig,  forrykt  Søn  har  han, 
og  ham  skal  vi  have  til  Konge!  Vi  gaaer  Alle  til- 
grunde!   Mit  ulykkelige  Fædreland!" 

To  Dage  før  Oehlenschlågers  Død  var  Andersen 
hos  ham.  Oehlenschlåger  sagde  da:  „Kom  her  hen 
til  min  Seng;  det  er  Leveren,  der  er  syg,  —  det 
smitter  ikke,  kom  kun!"  Andersen  gik  derhen  og 
fik  den  store  Digters  sidste  Haandtryk.  Den  21.  Ja- 
nuar 1850  skriver  Andersen  i  et  hidtil  ikke  trykt 
Brev  til  Ingemann:  „Oehlenschlåger  er  død!  Iaftes- 
Kl.  11  døde  han;  saa  vidt  jeg  veed,  var  hans  Syg- 
dom en  Byld  i  Leveren  Han  er  ellers  død  saa 

dejlig  og  godt;  han  spurgte  igaar  Aftes  Ole  Bang> 
om  Dødskampen  vilde  blive  smertelig ;  thi  han  følte, 
den  forestod,  men  befandt  sig  for  Øjeblikket  rolig 
og  fri  for  Smerte.  Han  tog  Afsked  med  Lægen,  lod 
sine  Børn  komme  om  sig,  "William  læste  højt  af 
Tragedien  Socrates,  hvor  der  tales  om  Udødelighed. 
Oehlenschlåger  sagde,  at  han  var  saa  forvisset  om 
det  andet  Liv,  tog  Afsked  med  dem  Allesammen, 
kyssede  dem  hver  og  var  fuld  af.Ro  og  uden  Smerte, 
bad  kun,  at  hans  Dødskamp  ikke  maatte  blive  haard, 
lagde  saa  Hovedet  ned  og  var  død.  Lykkelig  Den, 
der  saaledes  maa  flyve  fra  Jorden  til  Gud!  Men  un- 
derligt er  det  dog  for  os  at  se  saaledes  de  store  hel- 
lige Træer  falde,  et  efter  andet;  det  stemmer  til. 
Kjærlighed,  det  gjor  Sindet  blødt." 

Thorvaldsen. 

Thorvaldsen  var  meget  begejstret  over  Jenny 
Linds  Sang,  og  hun  beundrede  i  allerhøjeste  Grad 
hans  Kunst;  men  de  kjendte  ikke  hinanden  person- 
lig. Hun  bad  da  Andersen  skaffe  hende  Plads  ved 
Thorvaldsens  Side  i  Parkettet,  og  det  skete  ogsaa. 
Thorvaldsen  lagde  ikke  Mærke  til  hende,  men  saa 
præsenterede  Andersen  hende  for  ham.  Han  blev 
meget  overrasket  og  forbauset,  rejste  sig  og  greb 
hendes  Hænder  for  at  ville  kysse  dem.  Men  det 
vilde  hun  paa  ingen  Maade  tillade,  det  var  hele  hen- 
des Natur  imod,  og  hun  søgte  at  afværge  det  ved 
at  knæle  for  ham.  Andersen  stod  for  og  sagde:  „Aa, 
min  Gud,  alle  Folk  seer  paa  Dem,  det  gaar  aldrig  an." 


Engang  tog  Andersen,  Thorvaldsen  og  en  Tredie 
efter  megen  Delibereren  frem  og  tilbage  Extrapost 
fra  Nysø  til  Kjøbenhavn;  Thorvaldsen  vilde  ikke, 
da  han  fandt  det  altfor  dyrt;  men  Baronesse  Stampe 
satte  igjennem,  at  det  skete,  da  hun  ikke  fandt  det 
passende,  at  en  saa  stor  Mand  kjørte  paa  Præstø- 
Dagvogn.  Da  Rejsen  var  forbi,  vilde  Andersen  af- 
gjøre  det  Pekuniaire.  Thorvaldsen  lagde  da  en 
Specie  paa  Bordet  og  sagde  til  sine  Medrejsende: 
„Nej,  De  skal  ikke,  lad  mig  afgjøre  det  Hele." 
„Jamen,  det  er  meget,  meget  Mere!"  indvendte  An- 
dersen. „Det  er  umuligt,"  svarede  Thorvaldsen,  „det 
kan  ikke  være  Mere.  Da  jeg  havde  kjørt  med  Stam- 
pes til  Italien  og  hjem  igjen,  gav  jeg  Kudsken  to 
Rbd.  i  Drikkepenge,  saa  maa  dette  være  mer  end 
Nok.u    Og  derved  blev  det  for  hans  Vedkommende. 


Ved  Festen  for  Thorvaldsen  i  Hotel  d' Angleterre 
den  7.  Oktober  1837  var  der  opstillet  et  Katheder, 
og  foran  det  sad  Hædersgjæsten ;  saa  kom  Digterne 
en  efter  en  frem  paa  Kathedret,  hvergang  en  af  de 

3* 

forskjellige  Sange  var  afsungen,  og  de  fremsagde  da 
Digte  til  Thorvaldsen.  Andersen  fortalte  mig: 
„Grundtvig  var  meget  opstyltet  og  deklamerede  i 
oldnordisk  Kraftsprog,  saa  Alle  lo.  Thorvaldsen 
sagde  bagefter:  „Det  gjorde  mig  ondt,  at  den  ældre 
Mand  skulde  gjøre  sig  latterlig."  Hertz  og  Heiberg 
deklamerede  slet.  Nogle  Dage  efter  var  jeg  hos 
gamle  Collin,  og  der  kom  da  Heiberg.  Festen  brag- 
tes paa  Tale,  og  Heiberg  sagde:  „Ja  vi  skilte  os 
Alle  meget  daarlig  ved  det;  denne  Deklamation  er 
vi  jo  ikke  vant  til."  Collin  svarede:  „Jeg  synes,  An- 
dersen kom  ret  godt  fra  det."  „Saa — aa?"  vedblev 
Heiberg.  „Ja,  jeg  hørte  ikke  saadan  efter;  jeg 
synes,  det  Hele  var  snavs." 


Fjorten  Dage,  før  Thorvaldsen  døde,  talte  han 
om,  at  han  vilde  modellere  Andersens  Buste.  „Hvad 
vil  De  faae  ud  af  det  Ansigt?"  spurgte  Baronesse 
Stampe.  „Lad  De  mig  om  det,  Madam,"  svarede 
han,  „saa  kan  De  tro,  der  skal  nok  blive  Noget  ud 
af  det." 


Thorvaldsen  og  Oehlenschlåger. 

Thorvaldsen  og  Oehlenschlåger  holdt  efter  An- 
dersens Mening  ikke  ubetinget  af  hinanden.  Oehlen- 
schlåger stod  engang  og  saae  efter  Thorvaldsen;  saa 
sagde  han:  „En  smuk  Skikkelse!  Han  seer  ud,  som 
om  han  havde  havt  en  Løve  til  Fader  og  et  Faar  til 
Moder,  og  saadan  er  han  ogsaa."  —  Thorvaldsen 
sagde  en  Dag  til  Andersen:  „Oehlenschlåger  er  ikke 
til  at  komme  ud  af  det  med,  for  han  kan  aldrig  taale 
et  Ords  Modsigelse."  „Men  det  kunde  Thorvaldsen 
heller  ikke  selv,"  tilføjede  Andersen. 

Mellem  dennes  efterladte  Papirer  fandtes  der 
følgende  Optegnelse:  En  Aften  efter  Opførelsen  af 
„Mulatten"  gik  jeg  fra  det  kongelige  Theater  med 
Thorvaldsen  hen  imod  Charlottenborg,  hvor  han 
boede.  „Han  klappede  da  ikke  noget,"  sagde  Thor- 
valdsen. „Ja  hvem?"  spurgte  jeg.  „Ih,  Oehlenschlå- 
ger!"  svarede  han.  —  „Ja,  han  klapper  jo  ikke  saa- 
ledes."  „Jo,  han  klapper  altid,  men  ikke  iaften; 
men  saa  klappede  jeg,"  vedblev  Thorvaldsen,  „jeg 
klappede  ham  lige  ind  i  Ørene,  og  saa  vendte  han 
sig  om  og  smilede  og  sagde:  „Der  er  meget  Smukt 
deri!"  „Ja,  det  er  Altsammen  smukt,"  sagde  jeg,  og 
saa  klappede  jeg,  for  jeg  vidste,  det  vilde  ærgre  ham". 


H.  C.  Ørsted. 

Andersen  sagde:  „Ørsted  er  vist  den  Mand,  jeg 
har  elsket  højest.  Jeg  husker  saa  tydelig  engang, 
jeg  var  bleven  revet  ned  i  „Korsaren";  det  var  en 
Onsdag,  og  jeg  skulde  spise  hos  Ørsteds;  jeg  var 
uendelig  bedrøvet,  og  sagde  det  ved  Bordet,  men 
Ørsted  var  ikke  oplagt,  jeg  veed  ikke  .  .  .  han  hørte 
ikke  rigtig  paa  mig;  hans  Kone  var  derimod  meget 
deltagende.  Jeg  gik  hjem  og  var  hele  Aftenen  gan- 
ske bedrøvet.  Klokken  halvelleve  bankede  det  paa 
min  Dør,  og  da  var  det  gamle  Ørsted:  han  havde 
saa  sent  paa  Aftenen  gaaet  den  lange  Vej  fra  Stu- 
diestræde*).   Saa  kom  han  ind  til  mig  og  sagde: 

„Jeg  veed  slet  ikke  min  Kone  har  sagt  mig, 

at  De  var  saa  bedrøvet  i  Middags,  og  jeg  har  egen- 
lig ikke  bemærket  det  —  der  var  noget  Videnskabe- 
ligt, som  i  saa  høj  Grad  optog  mig.  Hun  siger  mig, 
jeg  ikke  har  været  deltagende  imod  Dem.    De  veed 


*)  Andersen  boede  vist  dengang  i  Hotel  du  Nord, 

jo,  hvor  meget  jeg  holder  af  Dem,  og  jeg  tror  paa 
Dem,  jeg  kan  ikke  tage  fejl  deri,  men  det  er  Ver- 
den, der  tager  fejl.  De  vil  blive  en  af  Alle  anseet 
Digter."  Og  saa  hævede  han  mig  saa  højt  og  bar 
mig  saaledes  op,  at  jeg  fik  Mod.  Han  lagde  Armene 
om  mig,  kyssede  mig  paa  Panden  og  gik.  —  Jeg 
blev  saa  bevæget,  kastede  mig  paa  min  Sofa  og  hul- 
kede. Grimur  Thomsen,  som  boede  i  Værelset  ved 
Siden  af,  kom  ind  og  spurgte  mig,  hvad  det  var; 
jeg  fortalte  ham  Alt,  hvorpaa  ogsaa  han  blev  bevæ- 
get og  sagde:  „laften  vil  jeg  aflægge  Dem  et  Løfte: 
jeg  skal  aldrig  sætte  Pen  til  Papiret  for  at  skrive 
Noget  imod  Dem*)". 


Naar  Ørsted  ret  blev  vred  paa  En,  kunde  han 
sige:  „Nej,  det  Menneske  er  for  galt!  Saadan  en 
Person  maa  man  slet  ikke  tale  med;  men  naar  man 
møder  ham  paa  Gaden,  giver  man  ham  blot  en  or- 
denlig Dragt  Prygl,  og  det  skal  jeg  rigtig  gjøre!" 
Andersen  tilføjede,  da  han  fortalte  dette:  „Og  der 
var  nu  Ingen,  der  mindre  kunde  give  Prygl,  og  det 
tilmed  paa  Gaden,  end  H.  C.  Ørsted." 


I  „Mit  Livs  Eventyr"  (Sml.  Skr.  Udg.  II.  Bind  I 
S.  317—18)  fortæller  Andersen  om  en  Kritik,  han 


*)  Den  tredie  April  1855  skriver  Andersen  i  et  hidtil  utrykt  Brev 
til  Henriette  Wulff:  »En  meget  stor  Glæde  havde  jeg  ellers  ifor- 
gaars;  jeg  fik  det  sidste  Hefte  af  Steenstrups  Maanedsskrift, 
der  netop  udkom,  og  deri  var  den  første  ubetinget  anerkj en- 
dende Dom  her  i  Danmark  over  mig  som  Digter;  det  var  en 
Anerkjendelse  af  „Samlede  Skrifter«,  smukt  skreven,  dertil  dyg- 
tig, med  Kjendskab  og  Kjærlighed.  Alle,  som  have  læst  den, 
synes  særdeles  om  den.  De  maa  endelig  læse  samme  ....  An- 
meldelsen er  af  Grimur  Thomsen.  Deri  bliver  jeg  behandlet 
saaledes,  som  man  behandler  mig  i  England  og  Tydskland.  Jeg 
seer  nok,  at  jeg  er  seet  i  for  god  Belysning;  men  jeg  er  før  saa 
tidt  bleven  belyst  kun  med  eu  Praas,  saa  je  har  godt  af  at  faae 
lidt  Erstatning  derfor," 


—  39  — 


havde  skrevet  om  sig  selv  som  Forfatter;  lian  tog 
den  med  i  et  Selskab  hos  Ørsteds,  hvor  han  læste 
den  op;  Folk  fandt  den  for  haard,  og  Ørsted  var 
enig  i  denne  Dom,  men  fandt  dog,  at  den  indeholdt 
slaaende  Bemærkninger,  som  viste  Blik  ind  i  Ander- 
sen. „Ja,  for  den  er  ogsaa  af  mig  selv,"  sagde  An- 
dersen til  stor  Morskab  for  de  Tilstedeværende. 
„Han  er  en  sand  Humoristiker,"  sagde  Ørsted,  og 
det  var  første  Gang,  det  gik  op  for  Andersen,  at 
han  havde  Noget  af  denne  Evne.  Kritiken  lød 
saaledes. 

„H.  C.  Andersen  er  en  Digternatur,  der  viser  os, 
hvor  forskjelligt  det  er  at  eje  Opfindelse  og  at  være 
begavet  med  en  rig  Fantasi;  denne  sidste  kan  Ingen 
negte  ham ;  han  forstaar  at  udsmykke  og  gruppere 
Tanker  og  Følelser,  men  det  Skabende  mangler  han. 
Dette  vil  øjeblikkelig  synes  hans  Venner  haardt  og 
noget  ubillig  sagt,  da  han  har  givet  hele  tre  Roma- 
ner, der  have  Udseende  af  ejendommelige,  ja  i  før- 
ste Øjekast  synes  de  ikke  at  kunne  sammenstilles  med 
andre,  vi  kjende ;  men  se  vi  nærmere,  da  er  det  kun  en 
poetisk  Udsmykning  af  oplevede  Fakta,  der  ere 
grupperede  i  tre  forskjellige  Bøger.  Andersen  er  en 
Improvisator,  han  udtaler  sin  egen  Følelse,  læmpet 
efter  Gjenstanden,  han  besynger;  det  er  hans  eget 
Liv  og  de  Mennesker,  han  har  levet  med,  der  amal- 
gameres med  hans  Rejse  i  Italien  og  udgjør  Roma- 
nen „Improvisatoren".  Han  har  forsøgt  samme 
Kunststykke  med  sig  og  Sine  i  dansk  Natur  i  „O.  T." 
og  „Spillemanden",  og  da  han  endnu  trykkedes  af 
Erindringer  fra  Tydskland  og  Frankrig,  maatte  nogle 
Kapitler  i  denne  sidste  Roman  henlægges  dér.  Disse  tre 
Romaner  ere  en  Art  Arabesk,  en  overfyldt,  ukunstnerisk 
Sammenslyngning,  hvor  Instinktet  har  ført  ham  til 
smukke  Enkeltheder,  der  tyde  paa  digterisk  Kraft; 
men  ved  rolig,  med  Forstanden,  at  overskue  det  Hele 
seer  man,  som  vi  alt  have  sagt,  at  han  ikke  kan 


i 

skabe,  men  udstykke  og  gruppere.  Her  er  ikke  Op- 
findelse, men  vel  Fantasi.  Hvad  der  mangler  ham, 
er  Tænkning.  Sydens  Duft  og  Klokkeklang  slynger 
sig  om  Karnevalets  Masker,  Straaler  fra  den  blaa 
Grotte  og  Flammer  fra  Vesuv  —  det  danner  en  yppig 
Sydens  Ranke;  men  blonde,  nordiske  Hoveder  titte 
frem,  og  Helten  selv,  Improvisatoren,  ja,  det  er  vor 
Improvisator,  den  godmodige,  barnlige,  forfæn- 
gelige Andersen,  der  dog  ikke  kan  nægtes  et  vist 
Talent.  I  de  to  andre  Eomaner  har  man  for  Vin- 
ranken den  danske  Humle,  Smaakjøbstadslivet  skjæ- 
rer  komisk  Ansigt  og  Storkene  flyver  —  kun  lidt 
for  tidt  —  hen  over  Mark  og  Mose.  Som  i  .Romanerne 
saa  i  de  andre  Digtninger  —  Alt  løber  op  i  Ranker 
og  enkelte  Blomster;  flere  af  disse  ere  i  og  for  sig 
smukke,  det  poetiske  Instinkt  har  ledet  ham,  men 
Alt  beviser  dog  kun  Arabesk:  „Fodrejsen",  „Aarets 
tolv  Maaneder",  „Lykkens  Galoscheru.  De  dramati- 
ske Stykker  ville  vi  ikke  omtale,  de  ere  kun  en 
Sønderlemmelse  af  andre  Digterværker  og  kunne 
ikke  engang  ved  deres  musikalske  Galvanisme  er- 
holde et  Liv,  beslægtet  med  det,  de  før  ejede.  „Kjær- 
lighed paa  Nicolaj  Taarnu  kom  paa  en  Tid,  den  ikke 
hørte  til,  og  selv  i  sin  Parodieren  slog  den  til  alle 
Sider  og  bærer  saaledes  ogsaa  dette  Præg  af  Usik- 
kerhed og  Mangel  paa  dyb  Grundtanke,  som  karak- 
teriserer alle  de  andersenske  Digtninger.  I  Børne- 
eventyrene, der  vistnok  kunde  kaldes  det  mest  Dig- 
teriske af  denne  Forfatter,  seer  man  en  Slags  Hel- 
hed; men  der  er  dog  i  selve  Fortællemaaden,  der 
her  er  Hovedsagen,  noget  Arabeskartet ;  Satire,  Nai- 
vitet, det  Barokke  og  det  Gemytlige  gaa  for  broget 
over  i  hverandre,  og  der  er  ingen  Moral  —  vi  kunne 
med  bedste  Villie  ikke  finde  den.  Det  er  den  ander- 
senske Natur,  man  her  gjenkjender,  men  under  en 
anden  Form.  —  Vi  ville  ønske  denne  Digter  —  thi 
dette  Navn  tro  vi  virkelig  at  kunne  give  ham  — 

en  større  Klarhed  med  sig  selv  og  med  Verden  rundt 
om.  Digterøjet  Har  han,  men  ikke  det  prøvende 
Blik.  Kundskab  maa  være  Ballast  i  Skibet,  Forstand 
Styrmand,  ellers  bliver  hele  Sejladsen  uden  Nytte; 
og  desværre,  vi,  som  virkelig  mene  ham  det  godt, 
vi  se  ikke,  at  han  vil  opnaa,  hvad  han  stræber  efter, 
uden  ved  strengt  Studium  af  de  Gamle  og  ved  at 
kaste  overbord  den  Natur,  han  nu  aabenbarer." 


Torsdagen  den  6.  Marts  1851  stod  Andersen  ved 
Ørsteds  Seng.  „Det  er  Lungen,  der  er  syg",  sagde 
Ørsted,  „kom  kun!  Jeg  er  snart  rask,  paa  Søndag 
staar  jeg  op!"    Og  om  Søndagen  døde  han. 


Da  Andersen  senere  stod  ved  gamle  Fru  Drew- 
sens Dødsleje,  havde  han  lige  nær  sagt:  „Er  det 
muligt,  at  De  kan  bringe  Hilsen  fra  denne  Verden 
til  den  anden,  saa  hils  kjærlig  H.  C.  Ørsted  fra 
migu.  —  „Dog  —  det  vil  blive  misforstaaet",  tænkte 
han  og  taug. 


N.  F.  S.  Grundtvig. 

At  Andersen  ikke  havde  Sympathi  for  Grundt- 
vigianismen, kan  blandt  Andet  sees  af  hans  „At  være 
eller  ikke  være".  I  et  Brev  til  Henriette  Wulff  den 
24.  Sept.  1851  taler  han  om  „Pastor  Grundtvig,  denne 
underlige  Personlighed,  der  snart  er  genial  stor,  snart 
Gadedreng".  —  Kun  to  Gange  traf  disse  to  folke- 
lige Digtere  sammen.  Andersen  var  engang  en  Fre- 
dag Aften  buden  til  Enkedronning  Caroline  Amalie 
for  at  læse  højt  i  „et  udsøgt  Selskab".  Der  var  Bi- 
skop Martensen,  Stiftsprovst  Paulli  og  Flere. 
Grundtvig  var  eengang  for  alle  indbuden  til  hver 

Fredag,  men  kom  sjeldent.  Ligesom  Andersen  skulde 
til  at  paabegynde  Oplæsningen,  arriverede  han 
imidlertid  med  sin  anden  Hustru,  født  Carlsen. 
Dronningen  blev  øjensynlig  lidt  forlegen;  men  da 
der  var  gaaet  en  lille  Tid,  sagde  hun:  „Hr.  Ander- 
sen er  saa  god  at  ville  læse  lidt  for  os."  Dette 
var  efter  Andersens  Mening  meget  imod  Grundtvigs 
Ønske,  og  da  han  senere  fortalte  mig  Historien, 
sagde  han:  „Og  skjøndt  jeg,  fordi  Konen  var  fra 
Kjøge-Egnen,  valgte  at  læse  „Under  Piletræet", 
sagde  han  dog  ikke  et  eneste  Ord  til  mig,  da  jeg 
var  færdig.  Flere  Gange  søgte  Dronningen  for- 
gjæves  at  drage  ham  ind  i  vor  Samtale.  Hele  Af- 
tenen igjennem  oplod  han  ikke  sin  Mund,  undtagen 
da  man  engang  spurgte  ham  om,  hvorledes  han 
vilde  oversætte:  „Eile  mit  Weile",  da  svarede  han 
langsomt  og  med  dyb  Bas:  „Far  i  Mag!"  Da  han 
gik,  sagde  han  Alle  Farvel  undtagen  mig;  saa  vendte 
jeg  mig  til  Martensen  og  udbrød:  „Det  var  en  me- 
get ubehagelig  og  uartig  gammel  Herre!  Han  kunde 
dog  idetmindste  have  sagt  mig  Tak,  fordi  det  var 
forbi."  Dertil  svarede  Martensen:  „Han  var  vred, 
alene  fordi  han  ikke  kunde  føre  Ordet  hele  Aftenen; 
saadan  er  han  altid.u 


Kort  før  Grundtvigs  Død  kom  Andersen  en  Dag 
gaaende  forbi  Professor  Frederik  Hammerichs  Som- 
merbolig i  den  nu  nedrevne  Bagergaard,  hvor  Dy- 
vekes gamle  Landsted  havde  ligget,  ved  Emiliekilde. 
Fru  Hammerich  kom  da  ud  til  ham  paa  Vejen  og 
sagde:  „Grundtvig  sidder  inde  i  Haven  og  vil  vist 
saa  uhyre  gjerne  se  Dem;  kom  dog  ind!"  „Det  kan 
jeg  aldrig  tro,  han  vil",  svarede  Andersen,  men  gik 
dog  derind.  Der  sad  Grundtvig  ved  Solnedgang, 
stærkt  indpakket,  og  saae  ud  over  Øresundet.  An- 
dersen gik  hen  og  hilste  paa  ham.    „Det  er  længe 

siden,  vi  saas  sidst",  sagde  Grundtvig.  »Ja",  svarede 
Andersen,  „det  var  hos  Enkedronningen."  —  „Ja, 
hos  vor  go'e  Enkedronning,"  gjentog  Grundtvig.  — 
Flere  end  disse  Ord  have  de  To  ikke  nogensinde 
vexlet  med  hinanden. 


B.  S.  Ingemann. 

Da  jeg  paa  Udrejsen  til  Schweiz  kjørte  med 
Andersen  igjennem  Sorøs  Skove,  sagde  han:  „Her 
gik  jeg  engang  med  Ingemann,  som  da  sagde  til 
mig:  „Naar  De  skulde  ønske  tre  Ting,  hvad  vilde 
det  saa  blive?"  Efter  et  Øjebliks  Betænkning  sva- 
rede Andersen:  „Sundhed,  Penge  nok  og  mere  Geni 
end  Alle".  „Og  jeg  vilde  alle  tre  Gange  ønske: 
„Guds  Vilje  ske!'1  sagde  Ingemann.  Derpaa  fik  han 
i  al  Gemytlighed  det  Svar:  „Aa,  det  skal  nu  altid 
være  saa  rørende  med  Dem!" 


Da  Dickens  var  bleven  skilt  fra  sin  Kone,  hvem 
Andersen  godt  kunde  lide  —  „hun  var  ret  kjøn, 
men  svær  og  fed"  —  var  Andersen  i  Besøg  hos  Inge- 
mann og  fortalte  om  denne  Begivenhed.  Ingemann 
sagde  da  skjelmsk  til  de  Fremmede  om  Bordet:  „Ja, 
man  skulde  vel  ikke  sige  det;  men  Dickens  og  hun 
levede  meget  godt  sammen,  lige  indtil  Andersen 
kom  derover  paa  Besøg,  saa  blev  det  strax  galt  fat, 
og  nu  er  hun  løben  bort  fra  ham.  Andersen  gaaer 
for  at  være  saa  skikkelig,  men  han  er  alligevel 
slem;  han  har  gjort  tusinde  Ulykker  med  Kvinderne, 
og  naar  han  opholder  sig  her,  er  jeg  saa  bange  for 
Lucie;  det  ender  med,  hun  løber  bort  med  ham. 
Kom  dog,  Lucie,  lad  mig  holde  paa  Dig!" 


—  44  — 


Henrik  Hertz. 

I  Rom  gik  Andersen,  Hertz  og  Filosofen  Di\ 
L.  Zeuthen  en  Bag  i  1834  ud  at  spadsere  sammen. 
Andersen  var  overgiven,  sprang  op  efter  Laurbær- 
grenene og  brød  en  af;  saa  raabte  han  til  Hertz: 
,,Kan  De  skaffe  Dem  saadan  en?  Kan  De  naa  den? 
Se,  jeg  kan!"  Hertz,  der  jo  varmeget  lille,  hoppede 
et  Par  Gange  forgjæves  for  at  faae  fat  paa  en;  og 
Andersen  raabte  da  i  Kaadhed:  „Han  kan  ikke  naa 
Laurbærrene,  se,  han  kan  ikke!"  Zeuthen,  som  in- 
genlunde yndede  Andersen,  sagde  da:  „Gud,  hvor 
han  er  taabelig  forfængelig!  Det  er  jo  legemlig,  det 
er  jo  legemlig,  at  Hertz  ikke  kan  naa  dem! 


Gamle  Collin  gav  undertiden  som  Medlem  af 
Theaterdirektionen  de  til  Theatret  indleverede 
Stykker  til  Andersen,  for  at  han  skulde  gjennem- 
læse  dem,  og  saaledes  fik  han  ogsaa  i  1845  „Kong 
Renés  Datter"  til  Gjennemsyn.  Han  læste  det 
samme  Aften,  han  havde  faaet  det,  da  Heiberg  — 
som  sædvanlig  —  hurtigst  muligt  skulde  have  det 
efter  ham.  Strax  gik  Andersen  til  Collin  og  sagde: 
„Det  er  igrunden  et  udmærket  Arbejde,  men  maaske 
lidt  bredt ;  det  maa  bestemt  enten  være  af  Hertz 
eller  Heiberg".  Nogle  Dage  efter  kom  Hertz  inde 
hos  en  Konditor  hen  til  ham  og  sagde:  „Jeg  hører, 
at  der  skal  være  indleveret  et  Stykke  til  Collin  om 
en  ....  en  ...  .  René  eller  saadant  Noget,  og  at 
De  skal  have  læst  det  og  fundet  det  udmærket." 
„Ja,  det  er  rigtigt",  svarede  Andersen.  „Men  af 
hvem  kan  det  cla  være?"  fortsatte  Hertz,  „vi  har  jo 
igrunden  ikke  saa  mange  udmærkede  Forfattere." 
„Det  er  af  Dem",  svarede  Andersen  meget  bestemt. 
Hertz  blev  bestyrtet  og  udbrød:  „Af  mig?  Hvor 
falder  De  dog  paa  det?"    „Jo,  det  er  enten  af  Dem 

eller  af  Heiberg;  men  jeg  er  næsten  vis  paa,  at  det 
er  af  Dem".  Hertz  lo  generet,  gav  Andersen  Haan- 
den  og  sagde ♦  „Da  jeg  hører,  det  skal  være  saa 
udmærket,  takker  jeg  mange  Gange  for  Kompli- 
menten"; og  dermed  gik  lian.  Stykket  blev  nu  op- 
ført ni  Dage  efter  Andersens  „Den  nye  Barselstue", 
og  som  bekjendt  navngav  Hertz  sig  ved  femte  Fore- 
stilling. Han  indrømmede  nu  Andersen,  at  han  var 
bleven  en  Del  konsterneret  over  det  bestemte: 
„Det  er  af  Dem!"  da  han  dengang  ikke  havde 
navngivet  sig  for  Nogen. 


F.  L.  Høedt. 

Da  Høedt  var  ganske  ung,  sendte  han  Andersen 
et  meget  beundrende  Brev,  hvori  han  sagde  ham;  at 
han  skyldte  ham  en  stor  Del  af  sin  Udvikling,  og 
aldrig  skulde  glemme,  hvorledes  han  var  bleven  vakt 
ved  Andersens  Skrifter.  Saa  kom  han  i  Lag  med 
N.  P.  Nielsen*),  og  da  han  udgav  sine  Digte,  gjorde 
han  Nar  af  Andersen**).  Dette  fortalte  Andersen  i 
den  tydske  Udgave  af  sit  Levnet,  men  uden  at 
nævne  Høedt.  Denne  kom  da  til  ham  paa  Gaden 
og  sagde:  „Det  maa  være  mig,  De  har  sigtet  til; 
men  det  er  Usandhed,  De  har  skrevet,  jeg  har  aldrig 
sendt  Dem  et  saadant  Brev."  „Ja,  det  er  Dem,"  var 
Svaret,  „og  kan  De  da  ikke  huske,  at  De  sendte  mig 
et  Brev,  hvori  De  sagde  mig  saa  meget  Godt,  og  at 
jeg  da  besøgte  Dem  hos  Deres  Forældre?"  „Hvor 
er  da  det  Brev?"  spurgte  Høedt.  „Ja",  svarede  An- 
dersen, „det  er  netop  saa  uheldigt,  at  det  ikke  er 
mig  muligt  at  finde  det  mere,  det  er  blevet  borte." 

*)    At  Andersen  ikke  stod  sig  godt  med  Nielsen,    kan  sees  af 

Nielsens  Brev  til  ham  i  „Breve  til  H.  C.  Andersen",  S.  538. 
**)    Lyriske  Digte  1864:    „Vandring  i  en  Digters  Bazar". 

„Jeg  har  aldrig  skrevet  Dem  et  saadant  Brev  til"r 
sagde  Høedt  og  gik.  —  Langt  senere  ryddede  An- 
dersen op  i  nogle  gamle  Papirer,  og  der  fandt  han 
Brevet,  som  han  da  lagde  ind  i  sit  Album.  Dette 
havde  han  lovet  at  vise  nogle  Venner  i  et  Middags- 
selskab, og  der  var  netop  Høedt,  uden  at  Andersen 
vidste  det.  Efter  Bordet  sagde  Værtinden:  „Naar 
Andersen,  nu  maa  vi  have  Lov  til  at  se  Deres  Al- 
bum. "  Andersen  havde  glemt,  at  Brevet  var  deri,, 
og  kom  nu  frem  med  Albumet.  Da  de  naaede  det 
Sted,  hvor  Brevet  laa,  saae  han  det,  og  „da  Høedt 
nu  var  meget  god  og  rar  imod  ham",  vilde  han  ikke 
have,  han  skulde  bemærke  det,  men  bladede  hurtig 
videre.  »Nej,  nej,  hvad  var  det?"  raabte  Høedt,. 
„det  var  jo  min  Haandskrift,  det  maa  jeg  se!"  „Aa 
nej,  det  behøves  ikke",  svarede  Andersen,  „det  er 
kun  et  Brev,  jeg  har  faaet  fra  Dem  i  Deres  Ung- 
dom." Høedt  tog  Brevet,  gik  alene  ind  i  Spisestuen 
og  læste  det  der.  Damerne  spurgte  Andersen: 
„Hvad  var  dog  det  for  et  Brev?  Han  blev  jo 
ganske  rød  i  Hovedet  og  gik  saa  underlig  bort  med 
det."  Lidt  efter  kom  han  leende  tilbage,  slog  paa 
Brevet  og  sagde:  „Det  var  da  et  kurieust  Dokument 
det,  meget  ungdommeligt  og  ret  pudsigt!  Det  kan 
jeg  slet  ikke  huske.  Enfin,  hvad  ligger  det  i  Deres 
Album  for?  Der  hører  saadant  et  Brev  ikke  hjemme." 
„Jo",  svarede  Andersen,  „det  hører  med  til  mit  Livs 
Historie."  —  „Aa,  sikke  noget  Snak,  tag  nu  og  riv 
det  i  Stykker!"  —  „Ja,  det  skal  blive  revet  i  Stykker 
paa  een  Betingelse:  at  De  engang  skriver  et  Digt 
til  mig."  —  Der  gik  lang  Tid,  og  da  Andersen  en- 
gang saae  i  sit  Album,  var  Brevet  forsvundet  uden 
hans  Vidende  og  har  ikke  siden  været  til  at  finde.  — 
Paa  Andersens  67.  Aarsdag  var  han  som  sædvanlig 
hos  Vexelmægler  Martin  Henriques,  og  da  Høedt  al- 
tid plejede  at  være  bedt  der  ved  denne  Lejlighed, 
havde  han  ogsaa  ventet  det  dengang.     Han  havde 

da  skrevet  en  Vise  til  Andersen,  en  lystig  en  om 
„Hr.  Larsen"  i  „Gartneren  og  Herskabet",  som  da. 
nylig  var  udkommen.  Men  nu  skulde  det  træffe  sig 
saa  uheldig,  at  Høedt  dette  Aar  ikke  blev  bedt,  og 
følgelig  kunde  ban  heller  ikke  synge  Visen  ved  Bor- 
det. Jeg  har  senere  ofte  hørt  ham  synge  den  i  Sel- 
skaber, hvor  han  da  selv  akkompagnerede  ved  Kla- 
veret. I  et  Selskab  paa  Andersens  Fødselsdag  1870 
udbragte  Høedt  Hædersgjæstens  Skaal;  han  hen- 
tydede til  hans  sidte  Eventyr:  „Lysene",  betegnede 
Andersen  som  Voxlys,  og  sig  selv  regnede  han  tiL 
ingen  Arter  af  Lys,  hvorimod  han  ønskede  at  kaldes- 
„Profitten",  o:  den,  man  ikke  kan  tænde,  men  som 
kan  bære  Lyset.  Andersen  takkede  da,  fordi  Høedt 
saa  smukt  havde  fortolket  flere  af  hans  Frembrin- 
gelser. 


Da  Høedt  debuterede  den  14.  Nov.  1851,  syntes 
Andersen  ikke  om  hans  Udførelse  af  Hamlets  Rolle. 
Han  sagde  det  enkelte  Steder;  men  man  korsede  sig. 
Saa  kom  han  ud  til  en  Kapacitet  paa  Skuespiller- 
kunstens  Omraade  og  fik  der  det  Spørgsmaal:  „Naa 
—  hvad  mener  De  om  den  ny  opgaaende  Sol?"  An- 
dersen: „Det  veed  jegikke,  jeg  har  ingen  Mening." 
„Aa  vist  saa!  Hvad  mener  De?  „Jeg  synes  ikke 
om  det;  jeg  synes,  han  mangler  Person  og  Stemme; 
han  forstaaer  Hamlet,  men  han  kan  ikke  spille  den." 
„Jeg  synes  heller  ikke  om  det ;  saa  kan  vi  To  tale  sam- 
men", sagde  Vedkommende.  —  Andersen  skrev  nu 
til  sin  private  Fornøjelse  en  Kritik  over  Høedt  og 
viste  den  til  gamle  Collin.  „Er  De  gal?"  spurgte 
denne;  „De  maa  paa  ingen  Maade  vise  Nogen  den; 
det  vilde  være,  som  om  De  vendte  Dem  i  en  Vespe- 
rede." „Nej,  det  vil  jeg  heller  ikke",  svarede  An- 
dersen; „jeg  har  bare  skrevet  den  for  at  gjemme 
den  og  se,  om  Folk  ikke,  naar  der  er  gaaet  tyve  Aar, 
siger  akkurat  det  Samme  som  jeg." 

Denne  Kritik  fandtes  mellem  Andersens  Papirer, 
og  den  lyder  saaledes: 

Ogsaa  en  Mening  om  Hr.  Høedt. 

Kjøbenhavnerne  har  det  med  Begejstrings  Ebbe 
og  Flod;  det  ligger  aldeles  ikke  i  Maaneskiftet, 
Maanen  har  ikke  et  Ord  at  sige  hos  en  Kjøben- 
havner.  Den  første  store  Begejstrings  Flodtid,  som 
Anmelderen  erindrer,  var  Vaudevillernes  Tid;  da 
var  vi  selv  med  —  vi  var  meget  ung,  vi  tale  ikke 
gjerne  om  den  Tid!  Nu  kom  „Gjengangerbrevenes" 
store  Bølgegang,  der  løftede  den  anonyme  Forfatter 
højere,  end  hans  Herre  og  Mester  kunde  sidde.  Saa 
kom  —  om  vi  huske  ret  —  Italienerne;  det  var  en 
svær  falsk  Sø,  kunde  man  ogsaa  sige,  den  slog  over, 
Begejstringen  slog  over,  og  det  var  underligt;  thi 
husk  —  ja,  det  er  især  den  fornemme  Verden,  vi 
minde  derom  —  Jenny  Lind  var  her,  hun  sang 
ungdomsfriskt  og  sjælfuldt,  men  (var  ikke  berømt, 
og  Herskaberne  fra  første  Hang  hørte  ikke  Jenny 
Lind,  naar  Italienerne  sang.  Ebben  kom  uventet: 
den  mest  dramatiske  af  de  italienske  Sangerinder, 
Publikums  Yndling*),  blev  paa  en  skjøn  Aften  hysset 
ud,  og  hvorfor  ?    Man  var  hæs  af  at  raabe  Bravo ! 

Man  kunde  ordenlig  blive  i  da  årligt  Humeur  og 
opgive  sine  gode  Kjøbenhavnere,  sit  eget  Kjød  og 
JBlod;  men  saa  kom  Krigen,  Hjertet  slog,  Nabo  tog 
Nabo  i  Haand,  Begejstringen  var  sund  og  sand, 
djærv  og  ubevidst,  som  i  Landsoldaten,  hans  egen 
Dygtighed.  Gudskelov!  Man  blev  ellers  forkn}^  og 
tabte  Lysten  til  at  tale  ud  af  Posen  alt  det  Smaa  i 
Begejstringens  Ebbe  og  Flod.  Det  var  Spring- 
flod med  Clara  Raphael,  det  kom,  og  det  gik, 
og  nu  —  nu  er  det  Høedt.  Det  er  behageligst  og 
mageligst  at  gaa  med  op  i  Begejstringen,  eller  tie 


*)    Madame  Forconi. 


Fra  Kunstudstillingen  1886. 

Vilh.  Rosenstand:  Kjærestefolk.    Motivet  fra  Paris. 

stille,  til  Ebben  kommer  —  og  den  kommer!  Men 
Sandhed  maa  frem,  den  er  som  Laxen,  der  springer 
imod  Strømmen,  og  Laxen  er  en  meget  god  Fisk,  der 
lader  sig  røge,  det  er  hvad  vi  Mennesker  kalde:  at 
holde  sig  for  Evigheden.  „En  flov  Stil!"  siger  alle- 
rede vor  fornærmede  Kjøbenhavner ;  men  det  er 
Uret !  Dog  —  derom  blive  vi  enige  om  fire,  fem 
Aar.  Om  Forladelse,  at  jeg  sætter  Tiden  saa  langt 
nd!  Vi  ere  i  den  store  høedtske  Flodtid.  I  et  Par 
Aar  er  der  talt  om  denne  Mands  Geni  for  Scenen. 
Han  udgav  „Lyriske  Studier",  der  kun  ere  alminde- 
lige Digte,  han  skrev  som  tænkende  Menneske  et 
Par  forsvarende  Ord*)  for  et  Drama  af  digterisk 
Værd,  det  Publikum  ikke  forstod  og  hylede  ud,  hans 
Navn  nævnedes  i  Avisen  mellem  Stillingsmænd **)  — 
men  Hamlet,  Hamlet,  fortalte  man  overalt,  spillede 
han  saaledes  —  og  det  i  en  Stue  —  at  Folk  følte 
sig  kolde  paa  Ryggen  og  varme  fortil.  Det  var  det 
Første  af  Skuespilkunst!  Hr.  Høedt  sagde  det  selv 
til  Venner  og  hvem  han  mødte. 

Hr.  Høedt  er  traadt  op  i  Hamlet,  Folk  har  staaet 
i  Skarer,  fra  Theatret  om  Aftenen  lukkedes,  hele  den 
vaade  kolde  Nat  til  op  paa  næste  Dag,  for  at  faae 
Billetter.  Det  er  allerede  nok  til  at  gjøre  et  Men- 
neske interessant  og  faae  hele  Kjøbenhavn  til  at  løbe 
for  at  have  været  der,  og  er  man  nu  begavet,  som 
Høedt  er  det,  har  Dannelse,  Smag  og  stor  Tænkning, 
saa  er  det  ganske  forklarligt,  at  han  gjør  umaadelig 
Lykke,  Bladene  blæse  i  Trompet,  de  er  jo  Trom- 
petere, paa  maaske  et  eneste  nær,  og  det  er  ogsaa 
Trompeter  —  for  sin  Familie***) 

Hvad  vi  erkjende  som  det  Fortrinligste  af  Hr. 


*)    Aforistiske  Bemærkninger  om  »Trolddom",  af  P.  V.  Jakobsen. 
**)    Høedt  stillede  sig  til  Eigsdagsvalg  i  Silkeborg. 
:**)    „Berlingske   Tidende",    redigeret    af  Nathanson,    som  roste 
Hertz,  men  ikke  Andersen,   hvorfor   denne  skrev  til  Henriette 
Wulff:    „Nathanson  hat  keine  Herzlichkeit  fur  mich". 

4 

Høedt,  er  lians  Fremstilling  af  Hamlet;  men  vi  er 
aldeles  ikke,  som  Publikum,  henrevet  deraf;  hvad  vi 
endnu  have  seet  af  Høedt,  kan  ikke  henrive.  Han 
siger  Størstedelen  af  Hamlets  Repliker  rigtig  og  for- 
træffelig; men  han  er  ikke  Hamlet.  Vi  have  en 
Følelse  med  Shakspeare  at  udbryde: 

„Hvad  vil  Du,  Dreng,  i  Kongekaabe  !u 

Høedt  bærer  ikke  denne  Rolle,  han  fylder  ikke 
dette  Harnisk  —  om  vi  tør  udtrykke  os  saa.  Man 
vil  maaske  bedre  forstaa  os,  naar  vi  (tænke  os;  Hr.. 
Høedt  (i)  en  Karakterrolle,  som  vi  antage,  Alle  indse,, 
han  ikke  kan  udfylde,  nemlig  Hakon  Jarl  eller 
Palnatoke;  men  han  vil  kunne  sige  rigtig  og  for- 
træffelig næsten  hver  Replik,  og  det  gjør  han  i 
Hamlet  —  men  Hamlet  selv  er  han  ikke.  Denne 
har  Nielsen  viist  os,  og  tidligere  F  o  e  r  s  o  m.  Men 
Folket  glemmer  —  glemme  er  menneskeligt. 

Hvor  den  shakspeareske  Tragedie  ikke  forlanger 
Koturnen,  men  skrider  ind  i  Dramaet,  og  især  hvor  det. 
Dæmoniske,  det  Pikante,  Forstandsspillet  fordres,  er 
Høedt  fortræffelig.  Og  hermed  har  vi  udtalt  os  om, 
hvad  vi  have  glædet  os  ved  hos  denne  Øjeblikkets 
Talma  for  Kjøbenhavnerne. 

Hr.  Høedt  er  senere  traadt  op  som  Student 
Hammer  i  Vaudevillen  „Nej".  „Det  er  en  højst 
ubetydelig  Rolle",  sige  alle  hans  begejstrede  Be- 
undrere, „det  er  ikke  muligt  at  gjøre  Noget  af  den." 
Det  sagde  man  ikke  før ;  da  var  det  Hele  et  nydeligt 
Stykke.  En  febril  Beundrer  af  Hr.  Høedt  har  i  et 
af  vore  bedre  Blade  udtalt  sig  temmelig  uartig  mod 
Hver,  som  ikke  knæler  for  Dalai-Lama-Høedt,  og 
sagt,  at  man  kom  og  ventede  en  Hamlet,  anen  fandt 
en  Hammer.  Det  er  noget  Snak!  Man  kom  og  ven- 
tede en  Student  Hammer,  en  Elsker,  det  vil  sige: 
en  elskværdig  ung  Mand,  men  Hr.  Hoedt  gav  en 
blaseret    Student,    der    med  Hænderne    i  Buxerne 

friede  til  Jomfruen;  dog,  den  Skavank  kunde  den 
tænkende  Hr.  Høedt  være  gjort  opmærksom  paa  og 
ladet  være  med;  men  Hjertet  mangler  i  den  Rolle, 
og  Hjerte  maa  der  være  hos  en  Elsker.  Vi  vilde 
slet  ikke  have  forundret  os,  om  Fru  Heiberg,  greben 
af  Naturens  Sandhed,  i  Stykkets  Slutning  havde 
gjort  en  Forandring  og  sagt:  „Nej,  Hr.  Hammer, 
jeg  tager  Klokkeren,  han  har  Gemyt,  og  det  hører 
til  Stykkets  rette  Elsker." 

Den  tredie  Debut  var  i  „Kvindens  Vaaben",  et 
Lystspil,  Hr.  Høedt  selv  har  oversat,  og  det  for- 
træffelig og  smukt;  den  klinger  os  mere  original 
end  den,  vi  kjende  fra  Casino. 

Hr.  Høedt  mangler  Gemyt,  og  denne  Mangel 
viser  sig  tydelig  i  Opfattelsen  af  Grignons  Rolle ; 
han  har  kun  seet  denne  Karakter  med  Forstanden, 
der  siger:  „En  Kujon  er  for  en  Franskmand  altid 
latterlig,  og  saaledes  maa  Grignon  være  det."  For- 
standen har  klare  Øjne;  men  der  er  Noget,  der  hed- 
der Hjerte  hos  os,  det  har  et  Syn  som  Klairvoy- 
anten  og  seer  ubevidst  ind  i  det  mere  Skjulte,  og 
dette  seer  i  Grignon  det  Menneskelige,  Elskværdige, 
Digteren  har  lagt  ind  i  denne  Karakteer,  som  ogsaa 
hans  Omgivelse  i  Stykket  ser  det;  han  er  for  den 
og  for  den  forstandige  Grevinde  ingen  radikal  Per- 
son, som  Hr.  Høedt  aldeles  gjør  det  til,  saa  at  hen- 
des Repliker  blive  tomme  Høflighedsfraser  og  ikke 
et  ædelt  Hjertets  Belysning  af  det  Gode  hos  ham. 
En  Enthusiast  af  Hr.  Høedt  har  i  et  af  vore  med 
mest  Intelligens  redigerede  Blade  udtalt  sig  i  den 
højeste  Varme  for  hans  Fremstilling  af  Grignon  og 
iøvrig  hele  Stykkets  Fremstilling  paa  det  kongelige 
1  heater  og  paa  en  næsten  barnlig  Maade  i  sin  hef- 
tige Bevægelse  slaaet  bag  ud  til  Casino,  betegnet 
som  himmelvidt  staaende  fra  hinanden.  Men  vi 
blive  her  ved  dette  Lystspil ;  Forskjellen  er  ikke  saa 
stor.     At   den   geniale,  sjeldne  Kunstnerinde  Fru 

Heiberg  er  meget  Mere  end  Mad.  Schmidt,  der  i 
Rollen  viser  Tænksomhed,  Talent  og  Elskværdighed, 
er  Noget,  Ingen  vil  bestride;  men  saa  staar  Hr. 
Ros  en  kildes  Fremstilling  meget  over  Hr.  Phisters. 
Denne  Kunstner  har  en  Mængde  Karakterroller, 
hvilke  han,  ligesom  Kostumerne,  gjemmer  i  forskjel- 
lige  Skuffer;  hans  Fremstilling  her  er  af  Skuffen  fra 
Michel  Perrin,  og  den  højt  vurderede  Kunstner  synes 
næsten  her,  og  desværre  oftere,  mere  at  tænke  paa 
Mængdens  Bifald  end  paa  Kunstens.  Jfr.  Larcher 
er  nydelig,  har  Ungdommen  for  sig  og  siger  de 
fleste  Replikker  rigtig  og  følt;  men  Madame  Rosen- 
kilde er  ogsaa  en  elskværdig  Personlighed,  gratieus 
og  theatervant;  Forskjellen  her  bliver  heller  ikke 
saa  stor.  Hr.  Wiehe  er  en  tænkende,  en  elskværdig 
Kunstner;  hans  Svaghed  er  ene  nogen  Flegma,  der 
i  enkelte  Roller  kommer  ham  tilgode;  men  hvor 
han  —  som  i  „Kvindens  Vaaben"  —  skal  være  en 
livlig,  fyrig  Franskmand,  der  er  han  ikke  paa  sin 
Plads,  og  hvor  højt  denne  end  kan  være  over  Hr. 
Edvard  Hansens  —  denne  har  Liv  og  Raskhed  og 
er  mere  Franskmand  i  dette  Stykke.  Komme  vi  nu 
endelig  til  Hr.  Høedt,  have  vi  alt  talt  om  hans 
Maade  at  give  Grignon  paa,  det  er  at  vise  ham  lat- 
terlig og  for  os  ubehagelig.  Hr.  Schmidt  siger  de 
samme  Repliker;  men  der  er  noget  personlig  Elsk- 
værdigt udbredt  over  hele  Karakteren,  og  vi  smile 
og  holde  af  ham,  ja  ere  tilsidst  uvisse,  om  ikke 
Grevinden  nok  kan  gifte  sig  med  ham,  Noget,  hun 
aldrig  kan  gjøre,  saaledes  som  Hr.  Høedt  spiller 
den,  og  som  Fru  Heib  er  g,  den  tænkende  Skuespiller- 
inde, naturligvis  ogsaa  bekræfter  ved  den  Maade, 
hun  siger  sin  Slutningsreplik  paa  til  Høedt-Grignon. 

Vi  vide  vel,  at  der  vil  løfte  sig  et  Ramaskrig 
mod  hvad  vi  her  af  vor  fulde  Overbevisning  har  ud- 
talt;   men    det  Skrig    vil  kun  hores  i  Øjeblikkets 


—  53  — 


Flodtid;  naar  Ebben  kommer,  ville  vore  Ord  staa 
saa  temmelig  som  den  almindelige  Mening. 


Admiral  Peter  Wulff. 

Da  Andersen  som  Forfatter  fik  Fribillet  i  Par- 
kettet og  første  G-ang  gav  Møde  der,  stod  Wulff 
derinde  og  sagde:  „Det  er  dog  Satans  med  alle  de 
Forfattere,  vi  nu  har  faaet  herind.  Se,  der  sidder  nu 
Andersen  paa  Excellence  Den  eller  Dens  Plads. 
Hvem  Fanden  giver  dem  alle  de  Pladser?"  Ander- 
sen hørte  det  og  svarede:  „Der  er  to  Herrer,  der 
giver  dem  bort.  Excellencerne  faaer  deres  af  Hans 
Majestæt  Kongen,  jeg  har  faaet  min  af  Vorherre!" 
„Det  er  rigtig,"  raabte  Wulff  og  slog  ham  paa  Skul- 
deren, „saadan  skal  man  sgu  svare!  Bliv  De  bare 
siddende  paa  Excellencernes  Plads." 


Å.  H.  Hunæus. 

I  en  Optegnelse  fra  April  1859  fortæller  Ander- 
sen saaledes:  Forleden  paa  Udstillingen  stod  jeg 
foran  Moltke  Bregentveds  Portrait.  Da  kom  der  en 
Mand  med  Kunstnerhat  og  dertil  døvstum,  gjorde 
venlig  Tegn  til  mig;  jeg  smilede,  nikkede  og 
gik,  for  jeg  vidste  ikke,  hvem  det  var,  og  spurgte 
derfor  en  af  Oppasserne  om,  hvem  den  Mand  var. 
„Maleren  Hunæus!"  svarede  han.  Jeg  saae  i  Kata- 
logen efter,  hvad  denne  Mand  havde  leveret,  og  det 
var  netop  Moltkes  Portrait;  han  havde  altsaa  viist 
mig  sit  Arbejde.  Jeg  syntes  da  at  have  affærdiget 
ham  for  gesvindt  og  vendte  om  igjen  for  at  udtrykke 
ham  min  Venlighed.  Han  var  ikke  længer  i  Stuen, 
hvor  Billedet  hang;  jeg  gik  ind  i  det  næste  Værelse, 

og  der  stod  tilfældigvis,  en  Mand  af  lians  Udseende 
og  med  en  Kunstnerhat  som  hans;  jeg  troede,  det 
var  Hunæus,  gik  hen,  klappede  Manden  paa  Skulde- 
ren, pegede  paa  Navnet  Hunæus  i  Katalogen,  nik- 
kede venlig  og  gjorde  forbindtlig  Minespil  og  Tegn. 
Manden  saae  paa  Katalogen,  hvor  jeg  pegede,  saae 
paa  mig  og  udbrød:  „Jeg  forstaar  Dem  ikke!"  „Kan 
De  tale?"  udbrød  jeg  overrasket.  „Ja,  jeg  har  altid 
talt,"  svarede  Manden.  „Om  Forladelse!"  raabte  jeg 
og  løb  afsted.    Han  har  da  troet,  jeg  var  gal. 


Ovenstaaende  Meddelelser  ere  spredte  og  tildels 
meget  ubetydelige.  De  ere  skrevne  for  dem,  der  have 
Kjærlighed  til  det  Biografiske.  Saadanne  interessere 
sig  for  Smaatrækkene ;  det  er  gjennem  dem,  man  tidt 
seer  skarpt  ind  i  Personerne,  thi  disse  dannes  kun 
gjennem  hine. 


Fra  Kongehøjen, 


En  Erindring  fra  1864. 


Af  H.  R.  Hiort-Lorenzen. 


n  skyfri  Himmel  hvælvede  sig 
over  vore  Hoveder,  en  svag  Høst- 


brise krusede  Sliens  skinnende  Sølvstribe,  da  vi 
fra  Kongehøjens  Top  skuede  ned  over  en  tusind- 
aarig  Valplads.  Det  var  „Kong  Sigurds  Høj" 
vi  en  Septemberdag  havde  besteget  for  at 
gjenkalde  en  bevæget  Fortid,  hvis  Enkeltheder 
næsten  vare  gaaede  i  Forglemmelse  for  Døgnets 
Slid  og  Strid. 

Foran  os  laa  det  ældgamle  Slesvig,  hvis 
lange  Bølgelinie  flankeredes  af  det  vældige 
Gottorp  vSlot  tilvenstre,  nu  en  preussisk  Ka- 
serne, den  kullede  Domkirke  tilhojre.  Op  imod 
os  bugtede  Frederiksberg  sig,  hvor  en  ny  Re- 

gjeringsbygning,  en  statelig  Murstenskolos  med 
fladt  Tag  og  vældige  Ørne  paa  Taghjørnerne, 
havde  rejst  sig  paa  Bielkernes  Palaistomt. 
Sliens  Bugter  tabte  sig  langt  ude  i  Øst,  forbi 
„Friheden"  med  Johannesklostret ;  Maageøen,  for- 
dum omkredset  af  „Abels  Fugle",  svømmede 
som  en  grøn  Tue  i  den  inderste  Slibredning. 

Længer  ude  imod  Øst  skimtedes  Skoven 
ved  Luisenlund,  hvor  Frederik  den  Sjette 
drømte  sin  første  Elskovsdrøm;  endnu  længer 
ude  Bakkerne  ved  Mysunde,  som  have  drukket 
saa  mange  Heltes  Blod. 

En  mørk  Stribe  i  Nord  afsluttede  Hori- 
zonten.  Det  var  Isted  Skov.  Foran  den  til- 
venstre  øjnedes  Falkenberg,  Frederik  den 
Syvendes  sidste  Lejrplads. 

Bag  ved  os  den  vide  Slette  ned  mod  Hyt- 
ten-Bjerge, helt  ned  mod  Rendsborg. 

Endelig  i  Vest  Dannevirkes  lave  Vold, 
begyndende  ved  Bakkedraget  tæt  syd  for 
Byen  og  tabende  sig  i  den  flade  Slette  ned 
imod  Treaa. 

Kurgraven  tegnede  sig  som  en  mørk 
Linie  i  det  mosede,  halvt  udyrkede  Jordsmon. 

Hjerterne  svulmede  ved  Mindet  om,  hvor 
mangen  Stordaad  her  er  øvet,  hvor  meget  ædelt 
Blod  her  er  flydt  til  Danmarks  Ære.  Dan- 
marks tusindaarige  Værn  trodser  endnu  Tidens 
Tand  og  Menneskenes  Ødelæggelseslyst. 

Gamle  Billeder  dukkede  frem.  wSletten 
vrimlede  af  vaabenklædte  Mænd,  lange  Ræk- 

ker  af  Batailloner,  Eskadroner  og  Batterier  — 
Ryttere  med  vajende  Fjerbuske  sprængte  frem 
og*  tilbage,  Kommandoraab  lød  fjern  og  nær 
—  Bakkeskraaningen  fuld  af  Tilskuere  til  Fods 
og  til  Vogns  i  spændt  Forventning  om  et  skjønt 
militairt  Skuespil. 

„Honneurmarchenu  lød,  og  frem  sprængte 
han,  den  folkekjære  Kongie,  paa  sin  hvide  Hingst, 
fulgt  af  en  glimrende  Rytterskare  i  alle  Landes 
Uniformer. 

Det  klang  i  Geværerne,  Sablerne  raslede 
af  Skederne,  tordnende  Hurraraab  fyldte  Luf- 
ten, hvergang  Majestæten  galopperede  forbi 
en  ny  Afdeling. 

Det  var  Kong  Frederiks  sidste  Revu  over 
den  danske  Hær,  som  gjorde  sig  rede  til  den 
sidste  Kamp  for  Rigets  ældgamle  Grændse. 

Billedet  vexlede.  Højen  var  fuld  af  dan- 
ske Soldater.  Skyttekjæderne  sendte  Skud 
efter  Skud  imod  Syd,  hvor  Hvidkjolerne  myl- 
rede  frem  med  klingende  Spil.  Kampen  bølgede 
frem  og  tilbage,  det  knaldede  og  tordnede  til 
alle  Sider.  Sandsesløse  af  Spænding  og  Bæven 
stirrede  vi  ind  i  den  hvirvlende  Krudtrøg. 

vSaa  pludselig  Taushed.  Røgen  fortrak 
sig.  Der  stod  Gravmælet  over  de  faldne 
Østerrigere.  Kong  Sigurds  Høj  gjemmer  deres 
smulrende  Ben. 

Men  tæt  derved  dækker  en  simpel  Lig- 
sten en  kjæk  dansk  Soldats  Grav. 

Det  var  den  tredie  Februar  1864.  Hæren 
stod  samlet  fra  Frederiksstad  til  Mysunde, 
hvor  de  første  Kugler  vare  vexlede.  I  Slesvig 
vidste  vi,  at  Preusserne  havde  faaet  blodige 
Pander.  Sejrsbudskabet  havde  bragt  Liv  i 
Sindene.  Et  Angreb  paa  Centrumsstillingen 
ved  Dannevirke  ventedes  hvert  Øjeblik.  Her 
vilde  det  gjælde  at  staa  fast  imod  de  mere 
krigsvante  Østerrigere. 

Jeg  var  ganske  alene  i  mit  store  Hus, 
hvor  Tomheden  var  trykkende.  Min  Hustru 
var  Dagen  iforvejen  rejst  til  Flensborg  med 
vore  Børn  for  at  undgaa  Krigstummelen,  og 
min  eneste  tilbageblevne  Husfælle,  Laurids 
Bruun,  var  dragen  paa  Forpost. 

Han  havde  nylig  taget  sin  juridiske  Ex- 
amen  og  var  traadt  frivillig  ind  i  første  Regi- 
ment, som  ved  Nytaarstid  var  kommet  til  Sles- 
vig. En  Aften  var  han  uventet  traadt  ind  ad 
Døren  til  os,  og  da  han  havde  et  daarligt 
Kvarter  med  syv  Kammerater  i  en  Hytte  i 
Hønsehusene  —  hvor  de  sov  i  Halm  paa  Gul- 
vet og  laa  saa  tæt  op  til  hinanden,  at  de  kun 
kunde  ligge  paa  Siden,  saa  hele  Delingen 
maatte  rgjøre  omkring",  naar  En  vilde  vende 
sig  —  havde  jeg  opnaaet  hans  Kompagnichefs 

Tilladelse  til,  at  han  maatte  ligge  i  Kvarter 
hos  mig. 

Han  var  en  rolig,  sindig  ung  Mand,  der 
ikke  brugte  mange  Ord,  men  støt  og  sikkert 
opfyldte  sine  Soldaterpligter.  Kort  efter  sin 
Ankomst  tilbød  Krigsbestyrelsen  ham  at  tage 
tilbage  til  Kjøbenhavn  paa  Aspirantskolen. 
Men  det  afslog  han.  Han  var  ikke  bedre  end 
de  andre  Menige,  sagde  han,  og  vilde  ikke 
krybe  bag  Kanonen.  Kunde  han  avancere, 
maatte  det  være  i  Felten. 

Vi  holdt  af  ham  som  af  en  Broder  og  gjorde 
Alt  for  at  lette  ham  Soldaterlivets  uvante  Byr- 
der. Han  paastod,  at  vi  forkælede  ham,  og 
talte  tidt  om,  at  det  var  det  Bedste,  han  vendte 
tilbage  til  sine  Kammerater  og  sit  Halmknippe, 
ellers  blev  han  aldrig  en  rigtig  Soldat;  det 
var  ikke  Noget  for  en  menig  Mand  hver  Nat 
at  ligge  i  en  Seng  og  at  sidde  til  Bords  som 
ordenlige  Mennesker.  Men  vi  holdt  paa  ham; 
Krigens  Strabadser  kunde  han  tidsnok  komme 
til  at  døje. 

Nu  ventede  jeg  ham  tilbage  fra  Forpost. 
Han  havde  lovet  at  komme  til  Middag,  naar 
hans  Bataillon  var  bleven  afløst.  Henad  den 
Tid  vandrede  jeg  utaalmodig  ud  for  at  møde 
ham.  Jeg  vidste,  at  første  Regiment  havde 
Allarmplads  i  Skandse  Nr.  12,  som  jeg  naaede 
efter  en  god  Times  Vandring. 

I  Skandsen  fandt  jeg  Regimentets  anden 
Bataillon   og   Regimentschefen.      Hvis  første 

Bataillon  ikke  kom  tilbage  til  Kl.  to,  skulde 
anden  Bataillon  rykke  tilbage  i  Kantonne- 
mentet, sagde  han,  men  endnu  var  den  ikke 
til  at  øjne  paa  den  foranliggende  vide  Slette. 
Forgjæves  stirrede  jeg  over  imod  Kongehøjen, 
hvor  den  sagdes  at  staa,  men  der  var  Jntet  at 
se,  og  da  anden  Bataillon  omsider  afmar- 
cherede, gik  jeg  med  ad  en  ny  og  kortere 
Kolonnevej,  jeg  ikke  havde  kjendt.  Folkene 
sang  og  skjemtede;  det  var  som  i  den  dybeste 
Fred. 

Men  neppe  var  jeg  atter  kommen  hjem 
ude  i  den  gamle  By,  før  jeg  hørte  en  underlig 
knitrende  Lyd  i  det  Fjerne,  kort  efter  et 
dumpt  Drøn,  saa  nok  et,  og  atter  et,  to,  tre. 
Det  blev  ved  at  knalde  og  brage  i  Syd.  Fra 
mit  Loftsvindue  kunde  jeg  se  Røgskyer  paa 
Østsiden  af  Selk  Nor. 

Det  var  Slaget  paa  Kongehøjen,  som  be- 
gyndte. Atter  afsted,  ud  ad  Frederiksberg 
til.  Nu  vidste  jeg,  hvorfor  Bruuns  Bataillon 
ikke  var  kommen  tilbage  til  Skandsen  i  rette 
Tid.    Den  havde  faaet  lovligt  Forfald. 

Helt  ud  til  Bustrup  kom  jeg  uden  at 
mærke  synderlig  til,  at  der  kæmpedes  tæt  i 
Nærheden.  Marcherende  Kolonner  og  hastig- 
ridende  Ordonnanser  havde  længe  hørt  til  Da- 
gens Orden.  Først  der,  hvor  Vejen  deler  sig 
i  de  to  Chausseer  til  Rendsborg  og  Ekern- 
førde,  saas  nu  og  da  en  enkelt  Saaret  komme 
humpende,  men  videre  turde  Vagterne  ikke  til- 


—  61  - 


lade  Civile  at  gaa ;  enkelte  Spidskugler  havde 
forvildet  sig  helt  herned. 

Medens  Skydningen  uafbrudt  vedvarede 
bagved  mig,  naaede  jeg  i  det  frembrydende 
Mørke  Esselbachs  Hotel.  Alle  Værelserne 
vare  som  sædvanlig  fulde  af  Officerer,  Kampen 
om  Kongehøjen  var  den  eneste  Gjenstand  for 
Samtalen.  Endnu  kjendtes  ikke  dens  endelige 
Udfald,  men  det  vidstes,  at  vi  havde  lidt  store 
Tab.  Bordet  stod  her  dækket  hele  Dagen,  og 
man  spiste,  som  man  kunde  bedst. 

Der  var  kommet  en  ny  Steg  ind,  som  vi 
lige  havde  givet  os  ilag  med,  da  en  ung 
Officer,  en  nær  Slægtning  af  min  Hustru,  kom 
ind,  slængte  Sabelen  fra  sig  og  tog  Plads  ved 
min  Side.  Om  han  havde  seet  sin  Fætter  Bruun  ? 
Nej,  første  Regiment  var  længere  fremme. 
Først  da  han  havde  faaet  den  værste  Sult 
stillet,  fortalte  han  skjemtende,  at  han  havde 
faaet  revet  et  Hul  i  sit  ene  Buxeben;  han 
havde  havt  en  Fornemmelse,  som  om  En  havde 
smækket  ham  over  Benet  med  en  Stok.  Det 
havde  vist  været  en  mat  Strejf  ku  gie,  thi  Benet 
havde  blødt  lidt,  og  han  havde  havt  ondt  ved 
at  løbe  frem;  derfor  havde  hans  Kompagni- 
chef sendt  ham  tilbage. 

I  det  Samme  blegnede  han  og  vilde  være 
falden  ned  af  Stolen,  hvis  ikke  en  Kammerat 
havde  grebet  ham  i  sine  Arme.  Da  saa  hans 
Kappe  blev  slaaet  til  Side,  viste  der  sig  ganske 
rigtig  en  artig  Rift  i  Laaret.    Et  i  Hast  paa 

Valpladsen  omviklet  Lommetørklæde  havde 
ikke  kunnet  standse  Blodet,  der  piblede  hen  ad 
Gulvet. 

En  ung  Læge  forbandt  ham  i  en  Fart,  saa 
godt  det  lod  sig  gjøre,  og  jeg  og  min  VenG.> 
der  var  kommen  til  Slesvig  som  Korrespondent, 
paatog  os  at  følge  ham  ud  til  Lazarettet  i 
Nyværk,  Det  tilkom  nærmest  os  Uvedkom- 
mende. Imidlertid  var  det  blevet  bælgmørkt, 
og  det  kneb  at  finde  gjennem  Dyrehaven,  hvor 
jeg  heldigvis  kjendte  hver  Vej  og  Sti.  Om- 
sider naaede  vi  derud,  fik  Lieutenanten  i  Seng, 
og  G.  og  jeg  ilede  nu  skyndsomt  tilbage  til 
Gottorp  for  at  høre  mere  Nyt  om  Slaget. 

Da  vi  naaede  Slotsporten,  kom  en  Kolonne 
marcherende  ad  den  lille  Dæmning  over  Slots- 
graven,  og  lidt  efter  fik  vi  Øje  paa  Kaptain 
W.'s  martialske  Skikkelse.  Det  var  Bruuns 
Kompagni,  der  vendte  tilbage  fra  Slaget. 

Vi  trykke  os  op  i  en  Portniche,  og  i  aande- 
løs  Spænding  spejder  jeg  ind  i  de  forbidragende 
Rækker  efter  min  unge  Ven.  Det  ene  Geled 
marcherer  forbi  efter  det  andet.  Han  er  der 
ikke.  Min  Angst  voxer  med  hvert  Sekund. 
Nogle  af  Folkene  se  trætte  og  forasede  ud,  og 
Stemningen  er  saa  underlig  trykket.  Altsaa 
saaledes  seer  en  Afdeling  ud,  naar  den  vender 
tilbage  fra  Slaget  med  fortyndede  Rækker! 

Nu  kommer  en  Peloton  med  fire  fangne 
Østerrigere.  Det  er  Jægere  fra  Steiermark, 
smaa    raske   Folk    med   Fjerbusk    i  Hatten. 

Deres  Forer  jamrer  over,  at  hans  Avancement 
er  forspildt. 

De  trænges  videre.  Nye  Geledder  mar- 
chere op.  Endnu  ingen  Bruun.  Omsider  seer 
jeg  hans  Rodekammerat,  en  rask  kjøbenhavnsk 
Malersvend. 

„Hvor  er  Bruun?" 

„Han  er  ikke  med." 

„Er  han  falden,  saaret  eller  fangen?" 

„Det  kan  jeg  ikke  saa  nøje  sige.  Da  vi 
trak  os  tilbage  fra  det  sidste  Gjærde,  saae  jeg 
ham  lægge  an,  men.  i  det  Samme  faldt  han 
bag  over.  Han  har  vel  faaet  en  Kugle.  Vi 
maatte  lade  ham  ligge.  Fjenden  trængte  for 
haardt  paa,  og  det  Hegn  tog  vi  ikke  tilbage." 

Kun  een  Tanke  beherskede  mig  fra  dette 
Øjeblik:  at  ile  Bruun  til  Hjælp;  han  maatte 
ikke  blive  liggende  ude  paa  Marken  i  den 
bidende  Kulde.  Hvem  vidste,  hvorledes  Øster- 
rigerne vilde  sørge  for  de  saarede  Danske;  de 
havde  nok  at  gjøre  med  deres  egne,  thi  deres 
Mandefald  havde  været  stort,  forsikrede  Maler- 
svenden. 

Men  hvorledes  komme  ud  til  ham?  Mine 
Venner  blandt  Officererne  raadede  mig  til  at 
søge  at  faae  en  Parlamentair  med  fra  Hoved- 
kvarteret; ellers  slap  jeg  ikke  gjennem  For- 
posterne. Men  Major  R.,  til  hvem  jeg  hen- 
vendte mig  derom  paa  „Prindsens  Palais", 
trak  paa  wSkulderen.  En  Parlamentair  kunde 
jeg  nok  faae,  men  han  betvivlede  stærkt,  at 

de  østerrigske  Forposter  vilde  lade  en  Civil 
passere  deres  Linier. 

„Men  De  kan  maaske  snart  faae  Lejlighed 
til  at  komme  derud,"  tilføjede  han  med  en  ve- 
modig dirrende  Stemme.  Jeg  forstod  —  eller 
vilde  ikke  forstaa  hans  Hentydning  til,  hvad 
der  skulde  ske  to  Dage  efter. 

Modløs  vandrede  jeg  hjem.  Bestandig  saae 
min  arbejdende  Fantasi  den  saarede  Ven 
krympe  sig  i  den  blodige  Sne.  Der  var  ingen 
Raad,  ingen  Hjælp  for  ham. 

Den  næste  Dag  —  Torsdagen  den  fjerde  — 
gik,  uden  at  det  atter  kom  til  Slag.  Øster- 
rigerne morede  sig  med  at  skyde  paa  Friheden, 
hvor  vi  havde  et  Batteri;  en  Granat  faldt  ned 
i  min  Have,  hvor  Soldaterne  ledte  efter  Stum- 
perne. Kun  ud  paa  Eftermiddagen  bragte  et 
falsk  Rygte  om  et  Angreb  paa  vor  Centrums- 
stilling  nogen  Uro. 

Den  femte  kom,  og  med  den  en  forunderlig 
trykket  Stemning.  Der  mumledes  om  Tilbage- 
tog, men  Ingen  vidste  rigtig  Besked.  Endnu 
Kl.  6  hørte  jeg  en  ung  Adjutant  kalde  sin 
Regimentschef  fra  Bordet  hos  Esselbachs, 
„fordi  Østerrigerne  angreb"  —  mere  vidste  han 
ikke.  Ud  paa  Aftenen  var  der  mere  end  al- 
mindeligt Liv  i  Gaderne.  Soldaterne  ilede  med 
fuld  Oppakning  hver  til  sin  Plads,  nogle 
troede,  de  skulde  imod  Østerrigerne.  Men 
ak  

Næste  Morgen  var  Byen  uddød.  Paa 
min  første  Gang  ned  ad  Lollfuss  i  Dagbræk- 
ningen mødte  jeg  ikke  et  Menneske.  Stillingen 
var  tydelig  nok.  Østerrigerne  vare  endnu  ikke 
rykkede  ind.  Det  første  sikre  Bud  om  vor 
Hærs  Tilbagetog  fik  de  Kl.  3  af  en  Forræder, 
som  red  ud  til  dem  paa  en  efterladt  dansk 
Militairhest.  Først  ude  ved  Bustrup  saae  jeg 
dem  komme  i  Ilmarche. 

Nu  eller  aldrig  maatte  jeg  se  at  finde 
Bruun.  Altsaa  hurtig  hjem  igjen,  i  Uniformen, 
Vognen  frem  og  afsted  til  Gottorp,  hvor  jeg 
hørte,  at  den  nye  Kommandant  havde  opslaaet 
sit  Kvarter. 

Paa  Dæmningen  langs  Slotsgraven  standser 
Vognen  pludselig.  Hele  Dæmningen  er  fuld 
af  fremstormende  Østerrigere.  Hvilket  prægtigt 
Syn!  Jeg  maatte  beundre  dem,  skjøndt  det  var 
Fjenden. 

Ad  Midten  af  Dæmningen  marcherede 
Fodfolket  frem  i  rask  Tempo.  Det  formelig 
klang  i  Brostenene.  Forfrosne  saae  de  ud,  de 
havde  barrikaderet  i  Sneen  om  Natten,  men  hvil- 
ken Holdning,  hvilken  Fart  i  Bevægelserne! 
De  mere  løb  end  gik. 

Paa  begge  Fortovene  kom  Ryttere  i  su- 
sende Galop,  en  for  en.  Foran  Fodfolkets 
Téte  sluttede  de  sig  sammen  og  sprængte  op 
ad  Chausseen  imod  Nord,  de  graa  løsthængende 
Rytterkapper  saae  bagfra  ud  som  oppustede 
Balloner. 

Ustandselig  ilede  de  frem,  Regimentet 
„Konig  der  Belgier"  og  Liechtensteinske  Hu- 
sarer, for  at  naa  vor  Bagtrop.  Ved  Sankel- 
mark  maatte  mange  af  dem  bide  i  Græsset. 

Omsider  var  Vejen  atter  fremkommelig, 
og  uden  videre  Forhindringer  kjørte  Vognen 
op  foran  Slottet. 

Her  stod  foran  Slotsporten  Kommandanten, 
en  statelig  Kriger,  Oberst  Feldner  von  Feldegg. 
Med  megen  Venlighed  hørte  han  paa  mig,  da 
jeg  bad  ham  om  Hjælp  til  at  komme  sydpaa 
for  at  finde  min  saarede  Ven. 

Jeg  stod  med  Ansigtet  vendt  ind  imod 
Byen.  Foran  Slottet  travl  Virksomhed 
med  at  bringe  Regimentet  „Graf  Coronini"'s 
Bagage  ind  gjennem  Porten.  Enkelte  Civile 
snige  sig  om  som  graadige  Ravne,  rede 
til  at  afkjøbe  de  Slottet  plyndrende  Østerrigere 
deres  Bytte. 

Pludselig  kommer  en  dansk  Soldat  om- 
kring Slotshjørnet  —  endnu  en  —  to  —  tre 
—  fire  —  et  helt  Geled  —  endnu  et  —  det 
bliver  ved.  Det  er  danske  Fanger.  Er  Bruun 
imellem  dem?  Ak  nej,  de  komme  jo  nordfra. 
Det  er  Efternølere  fra  Trainet.  Fredag  Aften 
have  de  bragt  en  Hestetransport  til  Slesvig, 
men  Ingen  har  givet  dem  Ordre  til  at  gaa  til- 
bage. Man  har  simpelt  hen  glemt  dem.  Forst 
sent  paa  Natten  have  de  ved  et  Tilfælde  erfaret 
Hærens  Tilbagetog.    Længer  end  ned  til  Isted 

Skovkro  naaede  de  ikke.  Her  tog  Husarerne 
dem,  vaabenløse,  som  de  fleste  af  dem  vare. 

Alt  dette  erfarer  jeg  i  et  Øjeblik  af  Fløj- 
manden, en  rask  Trainkonstabel,  men  der  kom- 
mer stadig  nye  Geledder  frem  om  Hjørnet. 
Det  faaer  ingen  Ende  —  Gud  ske  Lov,  der  er 
den  sidste. 

Obersten  seer  min  Bevægelse  ved  dette 
triste  Syn  og  søger  at  trøste  mig  med,  at  det 
saa  er  Krigens  Gang.  „Men  Deres  Hær  naa 
vi  neppe.  Den  har  for  langt  Forspring,  især 
hvis  den  er  lige  saa  rask  til  at  marchere 
som  til  at  slaas."  Hele  den  østerrigske  Hær 
med  stort  Tros  var  nu  under  Fremrykning, 
tilføjede  han,  det  fyldte  Landevejen  helt  ned 
til  Rendsborg,  og  det  vilde  være  umuligt  at 
komme  frem  imod  denne  fremvæltende  Strøm. 
Han  havde  ogsaa  mistet  mange  Folk  paa 
Kongehøjen,  men  alle  de  Saarede,  saavel 
Danske  som  Østerrigere,  vare  bragte  til  Rends- 
borg.  Imorgen  kunde  jeg  maaske  naa  derned. 
Dermed  skiltes  vi. 

Endnu  samme  Dag  tvang  Pøbelen  os  Em- 
bedsmænd til  at  forlade  Byen;  vore  Embeder 
vare  allerede  besatte  af  gamle  Slesvighol- 
stenere, som  i  tretten  Aar  havde  luret  paa,  at 
deres  Time  skulde  komme.  Dagen  efter  for- 
lod jeg  Slesvig  og  kom  efter  fem  Dages  Rejse 
over  Rostock  og  Ystad  til  Kjøbenhavn  uden 
at  vide,  om  Bruun  var  død  eller  levende. 

5* 

Forbindelsen  med  hans  Fader,  der  var 
Postmester  i  Aarøsund,  var  imidlertid  bleven 
afbrudt,  da  Fjenden  nu  havde  besat  hele  Sles- 
vig. En  Ugestid  efter  leverede  man  mig  et 
Brev,  hvis  Udskrift  bragte  mig  til  at  studse. 
Det  var  til  Bruuns  Fader,  men  min  Haandskrift. 
Pludselig  mindedes  jeg,  at  jeg  den  sidste  Aften, 
Laurids  Bruun  sad  hos  mig,  havde  skrevet 
hans  Faders  Adresse  paa  et  Par  Konvolutter 
og  lagt  Brevpapir  indeni,  for  at  han  paa  For- 
posten nemt  kunde  skrive  til  sin  Fader.  Bre- 
vet var  blevet  sendt  frem  og  tilbage  uden  at 
have  kunnet  naa  sit  Bestemmelsessted]  og 
havnede  omsider  hos  mig,  da  man  paa  Post- 
huset kjendte  mit  Slægtskabsforhold  til  Post- 
mesteren i  Aarøsund. 

Jeg  aabnede  da  Brevet.  I  Konvolutten  laa 
mit  eget  Portrait  og  mit  eget  Brevpapir,  hvor- 
paa  der  stod  skrevet  paa  Tydsk: 

„Dette  Brev  og  dette  Billede  er  fundet 
„hos  en  dansk  menig  Soldat,  som  var  fal- 
„den  i  Slaget  paa  Kongehøjen  den  3. 
„Februar  1864  og  derefter  blev  begravet 
„paa  Stedet  med  militair  Honneur." 
Saaledes  erfarede  vi,  at  Laurids  Bruun 
var  falden  paa  Ærens  Mark. 


To  Digte 

af 

Chr.  Richardt. 


Blomst  og  Ugræs. 

Hvor  dog  Yaarens  Børneflok 
frem  nu  vælder,  stormer,  styrter 
over  Sten  og  over  Stok  — 
mange  er  der,  dog  ej  nok 
om  Moders  grønne  Skjorter! 
Hver  vil  ha'e  sin  Morgendrik 
og  Solens  Kjærtegn  kjende  — 
og  vi  veed  det  paa  en  Prik, 
hvordan  enhver  vil  ende! 

Nelliken  vil  højt  paa  Straa 
og  i  Knaphul  figurere ! 
Humlen  vil  for  Skjænken  staa  l 
Liljen  vil  i  Kloster  gaa 
og  Messer  celebrere! 
Hørren  vil  i  Martyr- Skrud, 
ej  ræd  for  Baal  og  Svøbe ! 
Rosen  vil  gaa  Elskovsbud  — 
fra  hvem,  skal  ej  jeg  røbe. 

Følfod!  kjønne  lille  Purk, 
Du  er  af  de  slemme  Fæller, 
Du  vil  drive  det  til  Skurk  - 
og  rapse  baade  Bid  og  Slurk 
af  Havrens  Forraads-Kjælder ! 
Der  er  fler  af  samme  Sort, 
Agerkaalen,  Tidselplanten  — 
de  skal  nappes,  jages  bort, 
helst  hele  Tyvebanden. 

Ugræs!  arge  Snyltekram, 
tærende  paa  Sædens  Kjerner, 
som  gjør  Bondens  Arbejd  Skam, 
men  svøbes  dog  i  Skjønheds  Ham 
som  Sole  og  som  Stjerner! 
Mon  I  Børn  af  Synd  og  Fald 

—  med  Skadedyr  i  Kække  - 
fik  af  Skaberen  det  Kald 
vor  Flid,  vort  Mod  at  ægge  ? 

Kun  for  nogle  af  de  Smaa 

paa  Benaadnings-Ret  jeg  pønser 

—  Margariten,  lad  den  staa, 
og  den  lille  Kornblomst  blaa, 
som  Gyldendugen  fryndser! 
Smuler  de  beg j ære  kun 

i  Bigmandsbordets  Skygge; 

lad  dem  blomstre  der  en  Stund  — 

til  Tak  din  Hat  de  smykke! 


Afskedshilsen  til  Rektor  Vald.  Bloch 

fra 

Fredericia  Skole 
11  Juli  1885. 


I  denne  Luft  af  Had  og  Kiv, 
med  Ufred  allevegne  — 
hvor  godt  at  finde  virksomt  Liv, 
hvor  ingen  Haansord  regne! 
En  saadan  Plet  af  Flid  og  Fred 
med  Tillids-Aand  og  Kjærlighed 
har  Du  i  Skolens  Plantebed 
forstaaet  fast  at  hegne! 

En  Skolemand  —  men  ingen  tør 
(skjøndt  fugtig  ingenlunde!), 
ej  nogen  Yen  af  spanske  Rør, 
men  mer  af  gode  Grunde! 
En  Mand,  der  saae  med  eget  Syn, 
en  Zeus,  der  sjeldent  svang  sit  Lyn, 
der  alt  med  rynket  Øjenbryn 
Titanen  tvinge  kunde! 

Som  kyndig,  klar  Historiker 

Du  rammed  Mærkepælen  — 

men  selv  Du  er  en  Doriker 

med  Kraft  i  Kapitælen: 

Midtsøjlen  i  vor  Skolehal, 

som  støtted  den  mod  Brøst  og  Fald 

og  med  dit  fødte  Lærer  kald 

i  al  dens  Liv  var  Sjælen. 

Ja  mer  endnu  —  thi  Da  har  bragt 

vor  Skole  frem  i  .Rækken 

af  dem,  man  yder  Roes  og  Agt  — 

Du  har  gjort  Aa  af  Bækken! 

Den  Troldmand  Valdemarus  Bloch 

har  skikket  a årlig  ud  en  Flok, 

dog  var  der  altid  mer  end  nok 

og  fler  og  fler  i  Sækken. 

Hav  Tak,  vor  Lærer  og  vor  Yen, 
for  Aanden  i  din  Skole  — 
hos  Dig  vi  fandt  Forstaaelsen, 
paa  Dig  vi  kunde  stole! 
Den  Gud,  Du  aabent  kjendtes  ved, 
han  styre  dine  Fremtidsfjed  — 
men  tag  en  Æressalve  med 
fra  Fredericia  Skole! 


Fra  Kunstudstillingen  1886. 


et  overvejende  Antal  af  Kalenderens  større 
Billeder  rekapitulerer  nogle  Indtryk  fra  den 
sidste  Foraarsudstilling,  Kunstværker,  om  hvilke  vi 
trøstigt  kunne  haabe,  at  Læserne  med  Glæde  ville 
gjense  dem  i  tro,  om  end  stærkt  formindsket  Gjen- 
givelse.  Frants  Henningsens  „V andingssted 
ved  Gisselfeld"  er  det  første  i  Rækkeu.  Hen- 
ningsen fortæller  helst  om  det  daglige  Livs  Sysler. 
Han  fører  os  f.  Ex.  ind  i  Børnekammeret,  hvor  „den 
Lille  skal  vaskes",  eller  han  viser  os  smaa  landlige 
Scener,  undertiden  med  et  uskyldigt  erotisk  Anstrøg. 
En  enkelt  Gang  har  han  dog  behandlet  et  Emne  af 
en  meget  alvorlig  Karakter ;  det  var,  da  han  førte  os 
udenfor  Kirkegaarden,  hvor  den  gamle  skikkelige 
Fader  med  sin  Datter  under  Armen  paa  en  mørk  og 
raakold  Vinterdag  fulgte  Moderen  til  det  sidste 
Hvilested.  I  det  Billede,  som  Kalenderen  bringer  en 
Gjengivelse  af,  er  han  derimod  atter  inde  paa  det 
stille,  idylliske  Felt,  hvor  der  ikke  kjendes  Sorg  og 
Savn.  Her  er  det  Sommer  og  Solskin,  og  her  er 
Fred  og  Frugtbarhed  over  det  smukke  Landskab 
med  den  lille  smilende  Sø,  hvor  Hestene  blive 
vandede. 


Vilhelm  Rosenstand  viste  i  tidligere  Aar  af 
og  til  Lyst  til  at  behandle  Emner  af  en  mørk  og 
tragisk  Karakter,  Han  fortalte  saaledes  engang  om 
Valdemar  Daas  Døtre,  der  sørgmodige  og  forladte 
vandrede  ud  i  Verden.  En  anden  Gang  førte  han  os 
nd  til  Valpladsen  ved  Sankelmark,  hvor  man  saae 
den  faldne  Østerriger  ligge  udstrakt  i  Sneen,  medens 
Ravne  og  Krager  kredsede  om  hans  Lig.  Nu  seer 
han  gladere  paa  Livet  og  fortæller  helst  lystige 
Smaahistorier.  Han  har  hentet  sine  Emner  i  Kom, 
Paris  og  Kjøbenhavn,  og  et  helt  lille  Galleri  af 
muntre  Folkelivsbilleder  er  udgaaet  fra  hans 
Atelier.  I  det  her  benyttede  Billede:  „Kjær  es  te- 
folk",  fører  han  os  saaledes  ind  i  en  Pariserkafé, 
hvor  en  Zouav  sidder  med  sin  lille  smukke  Kjæreste, 
som  med  en  Theske  rækker  ham  det  delikate  Kirse- 
bær, som  har  svømmet  i  hendes  Likeur,  medens  han 
gaber  for  at  modtage  den  tilbudte  Forfriskning. 
Slige  Smaascener  seer  man  kun  i  Paris. 

Poul  Fischer  viser  os  „vore  egne  Vinduer",  og 
dem  holde  vi  jo  Alle  meget  af  at  se.  Det  er  vor 
kjære  „Østergade"  med  sin  Tummel  og  Færdsel, 
med  spadserende  Damer  og  Herrer,  med  Omnibusser 
og  Drosker  og  med  de  kjendte  traditionelle  Bundt- 
magerskilte. Her  have  vi  Alle  slidt  Brostenene. 
Man  føler  sig  saa  hjemme  ved  at  betragte  det,  og 
glade  Ungdomsminder  kaldes  til  Live. 

Og  saa  staa  vi  foran  Tuxens  Portrait  af  Stor- 
fyrstinde Olga  Alexandrowna.  Med  dyb  Ær- 
bødighed betragter  man  denne  høje  fyrstelige  Dame, 
der,  pyntet  som  til  Fest,  kravler  om  paa 
Gulvet  paa  alle  Fire,  uden  at  gjøre  Indtryk  af  at 
have  nogen  egenlig  Anelse  om,  hvor  ædelt  Blod  der 
flyder  i  hendes  Aarer.  Ganske  som  vi  se  hende  her, 
er  hun  bleven  anvendt  i  det  bekjendte  Kæmpe- 
billede med  Portraiter  af  Kongefamiliens  Med- 
lemmer,   som    sidste  Foraar,    da  det   var  udstillet 

lokkede  Skuelystne  i  Tusindvis  saavel  til  Charlot- 
tenborg som  til  Industriforeningens  Sal. 

Det  sidste  Billede  er  af  en  alvorligere  Karakter. 
Det  er  en  Gjengivelse  af  Julius  Schultz'  Mar- 
morgruppe til  et  Gravmonument,  som  nu  er  bleven 
opstillet  i  et  lille  aabent  Kapel  paa  Frederiks- 
berg Kirkegaard.  Schultz  viser  os  her  en  ideel 
Kvindeskikkelse,  der  sidder  paa  en  Sarkofag.  Ved 
hendes  Fod  ligger  en  Dreng  sammensunken  i  dyb 
Sorg.  Hun  bøjer  sig  ned  imod  ham,  lægger  sin 
venstre  Haand  paa  hans  Hoved  og  peger  med  den 
højre  op  imod  Himlen,  som  for  at  lære  ham,  hvor 
han  skal  søge  Trøst  i  sin  Sorg  over  den  Afdøde. 

Under  Kapellets  Hvælving  læses  de  betydnings- 
fulde Ord:    Credo  in  resurrectionem  carnis. 

Carl  Hartmann. 


„Gamle  Nathanson". 

Af  C.  St.  A.  Bille. 


a  Nathanson  i  Aaret 
1838  blev  Redakteur 
af  „Berlingske  Ti- 
dende", var  han  alle- 
rede en  ældre  Mand, 
58  Aar  gammel,  og 
egenlig  uden  al  litte- 
rair  eller  journalistisk  Fordannelse.  Fra  sit 
Fødested  Altona  var  han  som  tolvaars  Dreng 
kommen  til  Kjøbenhavn,  og  hans  Skoleunder- 
visning, der  aldrig  blev  dreven  planmæssig, 
faldt  derved  i  to  ganske  uensartede  Dele,  for 
ikke  at  tale  om,  at  den  hørte  meget  tidlig  op, 
thi  Nathanson  var  kun  lidt  over  atten  Aar,  da 
han  prøvede  at  blive  sin  egen  Mand  og  dristig 
begyndte  en  Manufakturhandel.  Men  han  var 
et  altfor  godt  Hoved  til  at  blive  staaende  paa 

det  Trin  af  Kundskaber,  som  saaledes  var 
naaet,  og  han  fandt  i  selve  Livet,  under  dets 
brogede  Omskiftelser,  en  rig  aandelig Udvikling. 

Op  og  ned  var  det  gaaet  for  ham,  Lyk- 
kens rullende  Hjul  var  faret  afsted  med  ham 
gjennem  mange  Omskiftelser.  Medens  han  var 
Deltager  i  det  store  Firma  Meyer  &  Trier, 
var  han  en  af  Hovedstadens  og  Landets  Han- 
delsmatadorer,  han  var  Mæcenas  for  Digtere 
og  Kunstnere  —  Baggesen  var  hans  jevnlige 
Gjæst,  Maleren  Lorentzen  udførte  paa  hans 
Bestilling  et  helt  holbergsk  Billedgalleri,  Eckers- 
berg skyldte  ham  nogle  af  sine  første  Bestil- 
linger —  og  hans  Hus  var  et  af  de  livligste  i 
Kjøbenhavn.  Han  gjorde  hyppige  Rejser,  navn- 
lig til  England ,  og  her  var  det  ikke  blot 
Forretningerne,  som  sysselsatte  ham,  han  fulgte 
tillige  med  ivrig  Interesse  Parlamentets  For- 
handlinger og  var  en  Beundrer  af  det  daværende 
engelske  Theater.  Han  kunde  fortælle  om  Pitt, 
rigtignok  fra  dette  parlamentariske  Vidunders 
sidste  Aar,  om  hans  Efterfølger  som  Premier- 
minister, Charles  James  Fox,  hvis  bedaarende 
Veltalenhed  henrev  Fjender  og  Venner  til  fælles 
Begejstring,  om  Sheridan  og  George  Canning, 
om  Wilberforce  og  Castlereagh,  om  Wellington 
og  Sir  Robert  Peel  som  ganske  ungt  Parla- 
mentsmedlem —  han  havde  hørt  dem  alle  tale, 
kun  den  store  Edmund  Burke  naaede  han  ikke 
at  høre,  han  var  død  kort  før  hans  første  Besøg 
i  England.    Paa  den  engelske  Scene  med  dens 

Repertoire  af  Shakespeare,  Goldsmith  og  She- 
ridan og  med  de  endnu  friske  Traditioner  fra 
Garrick  glimrede  dengang  Familien  Kemble 
med  dens  fejreste  Blomst,  Mrs.  Siddons,  den 
ældre  Kean  og  mange  nu  selv  i  Erindringen 
slukkede  Stjerner.  Her  var  nok  at  se,  nok  at 
lære,  nok  at  beundre.  Men  medens  de  vold- 
somme Omvæltninger  i  Aarhundredets  andet 
Decennium  løftede  nogle  Bankierhuse  til  uhørt 
Magt  og  Rigdom,  knuste  de  andre.  I  1820 
gik  Firmaet  Meyer  &  Trier  fallit.  Saa  stor 
Dygtighed  og  Indsigt  havde  Nathanson  imid- 
lertid under  disse  Kalamiteter  lagt  for  Dagen, 
og  saa  megen  Tillid  vedblev  han  at  nyde  hos 
Regjeringen,  der  havde  gjort  store  Forretninger 
med  hans  Hus,  at  han  ogsaa  efter  denne  Fallit 
blev  benyttet  til  Statens  vanskelige  Penge- 
omsætninger, og  han  deltog  navnlig  i  Forhand- 
lingerne om  det  engelske  Laan  af  1825.  Ogsaa 
denne  Periode  gav  ham  Stof  til  højst  interes- 
sante Fortællinger  om  Forhold  og  Personer; 
det  er  uendelig  Skade,  at  han  aldrig  fik  ned- 
skrevet sine  Memoirer,  netop  fra  den  Tid. 

Han  havde  forladt  Forretningslivet  og  var 
endnu  ikke  bleven  nogen  litterair  Personlighed, 
da  han  i  1838  overtog  Redaktionen  af  „Ber- 
lingske Tidendeu  efter  Archiater  Schønberg. 
Det  var  endnu  i  Frederik  den  wSjettes  Levetid, 
under  Provindsialstænderne,  under  det  patri- 
arkalske Kongedømme,  i  et  forkuet,  resigneret, 
fattigt,  men  alligevel  ganske  lykkeligt  Land. 

Med  Christian  VIII.  dæmrede  allerede  den 
nye  Tid,  og  dens  Brydninger,  dens  Fødsels- 
veer gik  jevnsides  med  en  overraskende  mate- 
riel Udvikling.  „Berl.  Tid."  maatte  naturligvis 
som  kgl.  privilegeret  Blad  og  til  en  vis  Grad 
officielt  Organ  føre  Regjeringens  Sag  og  træde 
op  imod  den  „vilde  Opposition",  som  repræ- 
senteredes først  af  David  og  Ussing,  siden  af 
Orla  Lehmann  og  Ploug.  Redakteuren  laa 
derfor  i  uafladelig  Kamp  med  de  oppositionelle 
Blade :  „Fædrelandet"  hovmestererede  ham,  „Kjø- 
benhavnsposten"  drillede  ham,  „Korsaren"  teg- 
nede ham  af.  Men  til  Trods  for  denne  standende 
vStrid  og  til  Trods  for  den  offentlige  Menings 
stadig  stigende  Sympathi  for  den  nye  og  ung- 
dommeligere Retning  var  Nathanson  aldrig 
Gjenstand  for  noget  Nag  eller  nogen  bitter 
Følelse.  Der  var 
over  ham  og  over 
hans  Redaktion  af 
Avisen  noget  God- 
modigt, noget  Elsk- 
værdigt og  Uaf- 
hængigt ,  som 
gjorde,  at  man  al- 
drig kunde  be- 
handle ham  SOm  „Gamle  Berlingske« 
Fjende.        „Gamle                  Tegnet  af  „Korsaren". 

Berlingskes"  Personlighed  var  egenlig  alle- 
rede slaaet  fast  i  den  offentlige  Bevidsthed 
da  „Korsaren"  med  et  lykkeligt  Greb  frem- 

stillede  Typen  i  et  Billede,  der  vel  havde  laant 
en  hel  Del  fra  Mennesket  Nathanson,  men  først 
fik  sin  højere  Indvielse  ved  at  gjengive  det 
specifikt  Berlingske.  I  denne  Inkarnation,  hvis 
Hovedtræk  raaaske  var  blevet  det  Poliske,  var 
Nathanson  overordenlig-  populair.  Han  selv 
morede  sig-  kostelig-  over  Billederne  —  eller 
dog-  de  allerfleste  af  dem  —  og  nød  sin  Popu- 
laritet. Han  gik  en  Dag  igjennem  Store  Kjøb- 
magergade  og  blev  staaende  foran  Reitzels 
Boglade  for  at  se  paa  nogle  udhængte  Kobber- 
stik; just  som  han  vendte  sig  for  at  gaa  videre, 
hørte  han  en  ung  Dame  udraabe,  idet  hun  greb 
en  gammel  Herre  i  Armen:  „Gud,  Fader!  Det 
er  bestemt  Gamle  Berlingske!"4  Og  Nathanson 
svarede  strax:  rJo,  det  er  ganske  rigtig  Gamle 
Berlingske.  Vær  saa  god  at  se  rigtig  paa  ham, 
det  koster  ikke  Noget.14 

Det  Poliske  ved  Typen  var  egenlig  mindre 
af  politisk  end  af  nationaløkonomisk  Natur. 
Det  var  Glæden  over  Danmarks  Smør,  over 
dets  Flæsk  og  Skinker,  over  dets  uhyre  Frem- 
gang i  Agerdyrkning  og  Produktion  af  enhver 
Art,  som  gav  Gamle  Berlingske  det  fornøjelige, 
smørrede  Smil.  Publikum  var  dengang  ikke 
forvænt  med  Statistik,  og  naar  Nathanson  i 
sine  ganske  korte,  men  i  næsten  uendelig  Række 
fortsatte  Artikler  om  Statsregnskabet  eller  om 
Aarets  Ud-  og  Indførsel  begyndte  at  operere 
med  sine  Tusinder  af  Tønder  Smør,  kunde 
Ingen   modstaa.      Maaske    lob  Begejstringen 

stundom  af  med  ham,  men  det  skal  siges  til 
hans  Berømmelse,  at  han  meget  tidlig  havde 
Blikket  aabent  for  den  Retning,  vort  Agerbrug 
burde  tage,  og  man  kunde  unde  ham  at  have 
oplevet  de  sidste  Decenniers  enorme  Stigning 
af  vor  Smør-Export;  med  hvilken  Vellyst  vilde 
han  ikke  have  tumlet  sig  imellem  disse  Mil- 
lioner af  Pund  og  Millioner  af  Kroner.  Men 
han  passede  ogsaa  paa  Hvedebrødet.  Han  gik 
omkring  og  kjøbte  Franskbrød  og  Hvede- 
tvebakker hos  de  forskjellige  Bagere,  vejede 
dem  omhyggelig  og  gjorde  i  ..Berlingske"  Rede 
for  Vægten  indtil  det  sidste  Kvintin,  idet  han 
samtidig  regnede  ud  paa  en  Prik,  hvad  Brødet 
efter  Dagens  Hvedepriser  burde  veje.  Det 
bragte  ham  i  heftig  Strid  med  adskillige  Med- 
lemmer af  Bagerlauget,  navnlig  med  hans 
Gjenbo  paa  Nørregade,  Bagermester  Scherfig, 
som  var  Laugets  Oldermand.  Men  den  Gamle 
lod  sig  ikke  forbløffe,  han  blev  ved  med  sin 
Vejen  og  sin  Beregnen,  og  det  er  ganske  utvivl- 
somt, at  Brødet  blev  baade  større  og  bedre, 
end  det  ellers  vilde  have  været.  Ældre  Hus- 
mødre have  i  de  senere  Aar  seet  vemodig  paa 
de  smaa  Franskbrød  og  sendt  mangt  et  lønligt 
Suk  efter  Gamle  Berlingske.  Vor  Tids  Organer 
have  anderledes  vigtige  Opgaver  end  at  veje 
Hvedetvebakker. 

Da  Nathanson  overtog  Redaktionen,  var 
„Berl.  Tid."  et  ubetydeligt  lille  Blad,  knap  saa 
stort  som  en  af  Nutidens  mindre  Provindsaviser, 

og  det  udkom  kun  eengang  om  Dagen,  om 
Aftenen.  Det  voxede  hurtig  i  Størrelse,  og 
allerede  i  1844  udvidedes  det  med  et  Morten- 
nummer,  der  vel  fortrinsvis  var  bestemt  for 
Avertissementer,  men  dog  kunde  bringe  og 
i  stadig  større  Omfang  virkelig  bragte  Nyheder 
og  politiske  Efterretninger.  Hurtighed  i  Med- 
delelser var  dengang  ikke  nogen  særlig  paa- 
skjønnet  journalistisk  Fortjeneste.  Hjemme 
skete  der  ikke  Meget,  som  hastede,  og  med 
det,  som  kom  udenlands  fra,  var  man  ikke 
vant  til  at  skynde  sig.  Telegrafen,  denne  Til- 
intetgjører  af  den  gamle  journalistiske  Methode, 
var  ikke  opfunden  endnu,  og  den  agende  Post 
slæbte  langsomt  sine  faa  Breve  og  smaa  Avis- 
pakker gjennem  Verdens  Riger  og  Lande.  Et 
Blad,  der  udkom  to  Gange  om  Dagen,  var 
saaledes  et  mægtigt  Skridt  forud  for  Tiden, 
det  tog  næsten  Vejret  fra  det  adstadige  Pub- 
likum. Men  Nathanson,  der  nu  staar  for  Er- 
indringen som  en  antediluviansk  Type  paa  det 
Forældede,  det  Gammeldags,  var  i  Virkelig- 
heden i  Forhold  til  sin  Samtid  en  Fremskridtets 
Mand,  han  var  med  al  sin  politiske  Konserva- 
tisme og  med  al  sin  Respekt  for  det  Bestaaende 
en  journalistisk  Banebryder.  Han  bragte  Offent- 
ligheden ind  i  en  Mangfoldighed  af  Forhold, 
der  hidtil  havde  været  hermetisk  tillukkede 
for  alle  „Uvedkommende".  Statshusholdningen, 
Bankvæsenet,  Handelsforholdene,  de  kommunale 
Institutioner  blev  drøftede  og  behandlede;  det 

skete  med  alle  mulige  Hensyn  og  med  al 
pligtskyldig  Opmærksomhed,  men  allerede  det, 
at  Sligt  kunde  offentlig  omtales,  var  rystende 
for  Mange.  „Berlingske"  var  i  mange  Aar 
ganske  ene  om  at  bringe  Referater  fra  Borger- 
repræsentationens Forhandlinger,  thi  det  „offi- 
cielle" Referat,  som  Forsamlingens  Redaktions- 
udvalg lod  trykke  i  „Fædrelandet" ,  maatte 
vente,  indtil  der  kunde  fyldes  et  helt  Ark. 
Imidlertid  var  der  intet  Jageri  med  „Berlingskes" 
Beretninger,  de  kunde  godt  lade  vente  paa  sig 
en  Uge  eller  to.  Ejheller  gik  det  fortere,  efterat 
vi  havde  faaet  Rigsdagen;  endnu  langt  hen  i 
Tiden  maatte  Referaterne  fra  Thingene  vente, 
til  der  blev  Plads  for  mere  efterspurgte  Sager, 
og  det  hændte  tidt,  at  der  selv  fjorten  Dage 
eller  tre  Uger  efter  en  Samlings  Slutning  kom 
dryppende  Restancer  fra  Moderne,  især  Lands- 
thingets.  Men  med  alt  *det,  Offentligheden 
trængte  dog  ind  allevegne,  og  Nathanson  havde 
sin  store  Fortjeneste  heraf.  Han  stod  ogsaa 
paa  Pressens  Ret  i  det  Hele,  krævede  Adgang 
for  den  til  at  se  og  høre. 

Stilist  var  Nathanson  ikke,  han  var  over- 
hovedet, saa  underligt  det  kan  lyde  om  en 
Journalist  og  Redakteur,  ikke  stærk  i  Pennen. 
Han  kom  i  sine  Artikler  sjelden  ud  over  det 
Fragmentariske.  Hans  Afhandlinger  om  finan- 
sielle eller  statsøkonomiske  Materier  offentlig- 
gjordes næsten  altid  i  Stumper  og  Stykker, 
alt  som  han  fik  Stunder  til  at  nedskrive  dem. 

Den  udenlandske  Politik  besørgede  han  selv; 
det  vil  sige,  han  lukkede  de  paa  Kontoret 
ankomne  Aviser  op,  kigede  lidt  hist  og  her  i 
dem,  og  naar  han  saa  sad  omgiven  af  en  hel 
Bunke  krøllet  Avispapir,  skrev  han  omtrent 
saaledes:  „Vi  have  idag  modtaget  den  ham- 
borgske, rhinske ,  franske  og  engelske  Post. 
Ved  et  hurtigt  Gjennemsyn  finde  vi  Intet  af 
særlig  Interesse  at  meddele.  Dog  synes  Ud- 
sigterne til  Fredens  Bevarelse  i  den  sidste  Tid 
at  have  bedret  sig  noget.  Consols  8i3/4.  Vi 
henvise  forøvrigt  til,  hvad  vi  nedenfor  under 
„Udlandet"  meddele."  Andre  politiske  „Over- 
sigter" end  disse  kjendtes  dengang  ikke  i  den 
danske  Presse,  hvis  udenlandske  Afdeling  for- 
resten bestod  i  et  temmelig  ukritisk  Udvalg  af 
Artikler  i  fremmede  Blade,  ofte  yderst  maade- 
lig  oversatte.  Det  var  min  Ven  og  Medarbejder 
Prahl,  som  først,  tildels  efter  „PIndépendance 
Belgeu  s  Mønster ,  i  .^Dagbladet"  indførte  en 
daglig  ledende  Oversigt  over  udenlandske  For- 
hold, som  han  med  en  forbausende  Livlighed 
og  Aandsfriskhed  fortsatte  gjennem  en  lang 
Række  af  Aar.  Det  var  i  en  af  hine  lakoniske 
Artikler,  atNathanson  kom  til  at  skrive  Noget, 
der  senere  er  blevet  et  bevinget  Ord.  Umid- 
delbart før  Krimkrigen  bragte  Posten  —  eller 
mulig  Telegrafen,  thi  vi  havde  dengang  lige 
netop  faaet  den  underjordiske  Ledning  til  Al- 
tona  —  Beretning  om,  at  den  engelske  Regjering 
havde  sendt  en  vigtig  Depesche  til  St.  Peters- 

borg,  og  til  Meddelelsen  heraf  føjede  „Berlingske" 
saa  de  Visdomsord :  „Vi  maa  nu  oppebie  Kejser 
Nicolaus's  Svar." 

Om  Theatret  vilde  han  helst  skrive  selv  ;  de 
længere  æsthetisk-kritiske  Udviklinger  laa  ikke 
for  ham,  men  den  første  Anmeldelse  gav  han  sjel- 
den  fra  sig,  og  han  uddelte  med  overlegen  Sikker- 
hed Karakterer  baade  til  Forfattere  og  Skue- 
spillere. Han  var  en  begejstret  Ven  af  Skuespil- 
kunsten og  af  vor  nationale  Skueplads,  i  det 
Hele  en  baade  kyndig  og  smagfuld  Dommer, 
om  end  ikke  fri  for  en  vis  Partiskhed,  saaledes 
f.  Ex.  til  Gunst  for  sin  Slægtning  Henrik  Hertz. 
Han  blev  aldrig  træt  af  at  foreholde  de  Yngre, 
der  paa  Ungdommens  Vis  kritiserede  og  vilde 
finde  Fejl,  at  de  levede  i  en  Skuespilkunstens 
Guldalder,  hvis  Mage  ikke  var  kjendt  paa  vor 
Scene,  og  som  rimeligvis  aldrig  vilde  komme 
igjen.  Maaske  havde  der  været  enkelte  større 
Stjerner  i  en  svunden  Tid,  og  han  talte  med 
Begejstring  om  bortgangne  Heroer  som  Rosing 
og  Knudsen,  Ryge,  Frydendahl,  men  en  saa 
glimrende  Konstellation,  en  saa  fuldendt  Ud- 
førelse som  i  Aarene  fra  1840  til  1860  havde 
Ingen  seet,  og  han  betragtede  det  kongelige 
Theater  i  hin  Tid  som  Verdens  første  Skue- 
plads. Var  der  Noget ,  der  mishagede  ham, 
var  han  ikke  bange  for  at  sige  det,  og  ved 
Lejlighed  skaanede  han  end  ikke  sine  Yndlinge. 
En  misbilligende  Ytring  i  „Berl.  Tid."  om 
Sangeren  Schrams  Udførelse  af  en  Rolle  gav 

Anledning  til,  at  den  krænkede  Kunstner  til- 
skrev ham  et  Brev,  hvori  han  mindede  om,  at 
Nathanson  selv  havde  kaldt  ham  „Theatrets 
første  dramatiske  Sanger. "  Det  var  ment  som 
en  privat  Skrivelse,  men  den  Gamle  var  mali- 
tieus  nok  til  at  gaa  hen  og  trykke  den  i  „Ber- 
lingske". 

Nathanson  var  over  de  Halvfjerds  og  en 
af  Pressens  Veteraner,  da  jeg  som  ganske  ungt 
Menneske,  endnu  ikke  Kandidat,  blev  Journa- 
list og  stiftede  „Dagbladets  Det  havde  været 
ganske  naturligt,  om  han  havde  seet  overlegent 
ned  paa  saadan  en  ung  Spyttegjøg,  der  vilde 
tale  med  om  Politik  og  Litteratur,  gjøre  en 
selvstændig  Mening  gjældende  om  Landets  vig- 
tigste Anliggender ;  jeg  var  jo  desuden  en  Mod- 
stander af  de  Anskuelser,  som  han  under  den 
daværende  Styrelse  forfægtede,  og  han  kunde 
have  havt  Grund  nok  til  at  tage  de  stundom 
nærgaaende  Angreb,  som  vi  rettede  imod  „Ber- 
lingske" og  imod  ham ,  ilde  op.  Men  fra  den 
første  Gang,  jeg  gjorde  hans  personlige  Be- 
kjendtskab ,  viste  han  mig  en  halvt  fader- 
lig og  halvt  kammeratlig  Velvillie,  som  ikke 
kunde  Andet  end  vinde  ham  min  Hengiven- 
hed, og  trods  den  store  Aldersforskjel  ved- 
blev vi  lige  til  hans  Dod  at  være  gode 
Venner.  Vi  kunde  ofte  fore  heftige  Batailler 
paa  Prent,  og  i  disse  gav  hver  af  Parterne  sit 
glatte  Lag  uden  Skaansel,  men  tiaar  vi  modtes 
—  og  det  skete  ofte,  dels  i  hans  Hjem  og  dels 

ved  offentlige  Lejligheder   —   var  Forholdet 
imellem  os  altid  venskabeligt.     Han  gav  mig 
mange  Raad  om  Avisen,  nogle,  som  jeg  fandt 
gode  og  derfor  fulgte,  andre,  som  ikke  tiltalte 
mig.  I  „Dagbladetus  første  Aar  var  han  meget 
ivrig  for  at  faae  mig  til  at  udgive  et  Nummer 
ogsaa  om  Sondagen  og  spaaede  mig  stort  Ud- 
bytte af  et  saadant  Skridt;  jeg  var  bestemt 
derimod  af  mange  Grunde ,    ikke  mindst  af 
Hensyn    til    den    dengang    saa  indskrænkede 
Stab    af  Medarbejdere ,    der    haardt  trængte 
til  en  Hviledag,  og  jeg  troer  endnu,   at  det 
vilde  baade  saavel  Redaktionerne  som  Publi- 
kum bedst,  om  Søndagen  blev  holdt  som  en 
bladløs  Dag.  Vi  havde  kort  Tid  efter  Bladets 
vStiftelse  truffet  Aftale  med  Poul  Chievitz  om 
en  Roman  til  vor  Feuilleton :  ,  Japhet,  der  søger 
sig  en  Konewi ;  det  syntes  Nathanson  ikke  om  : 
„Hvad  vil  De  med  Chievitz,  han  er  ikke  Firma, 
Goldschmidt  er  Firma!*4  Naar  jeg  af  og  til 
under  de  Trængsler,  et  nyt  Bladforetagende 
har  at  gjennemgaa,  var  nær  ved  at  tabe  Modet, 
trøstede  han  mig  og  gav  mig  nyt  Haab.  Jeg 
beklagede  mig  engang  for  ham  over,  at  jeg 
altid  skulde  høre  om  min  Ungdommelighed, 
om  det  ungdommelige  Dagblad  o.  s.  v. ;  „det 
er  ogsaa  Noget  at  bryde  sig  omu  —  sagde 
han  —  „bare  de  vilde  sige  det  om  mig!*4  Hvad 
der  særlig  vandt  mig  hans  Hjerte,  var  mit 
Kjendskab  til  adskillige  hebraiske  Udtryk  og 
min  vSands  for  den  ejendommelige  Humor  i 

jødiske  Anekdoter.  Han  morede  sig*  ved  at 
„mauschle"  med  mig,  og*  den  højeste  Roes,  jeg 
veed  at  have  modtaget  af  ham ,  udtrykte  han 
saaledes :  „Veed  De,  hvorfor  jeg  godt  kan  lide 
Dem  ?  Jo,  for  De  er  ikke  saadan  en  Kemech 
som  de  Andre,  som  denne  Schofel"  —  og  saa 
nævnte  han  en  fælles  Kollega ,  som  han  ikke 
kunde  fordrage.  —  „De  har  Hrein,  har  De !"  — 
Mange  morsomme  og  indholdsrige  Timer  har 
jeg  tilbragt  med  den  livlige  gamle  Mand ,  og 
alt  imens  han  snakkede  og  fortalte  Historier, 
besørgede  han  et  og  andet  Redaktionsarbejde. 
Hver  Aften  blev  der  bragt  ham  et  Aftræk  af 
Avertissements  -  Spalterne  for  næste  Morgens 
Nummer,  og  han  løb  det  hurtigt  igjennem; 
„man  maa  passe  ogsaa  paa  Avertissementerne, 
mig  skal  de  ikke  mystificere,  som  de  gjør  ved 
denne  „Fliveposten"  !u  —  Engang  jeg  var  hos 
ham,  kom  en  Mand,  som  spurgte,  hvorledes 
det  gik  med  en  for  lang  Tid  siden  indleveret 
Artikel ,  og  bad  om  at  faae  den  tilbage ,  hvis 
den  ikke  en  af  de  første  Dage  kunde  blive 
optagen.  „Det  kan  De  ikke  faae,  den  ligger  i 
Arkivet'4  —  sagde  Nathanson  med  Værdighed  — 
„men  den  skal  blive  sendt  Dem  imorgen.w*  Da 
Indsenderen  var  vel  ude  af  Døren,  kaldte  den 
Gamle:  „Aa,  lille  Marie!  Hent  mig  inde  i 
Skabet  de  nye  sorte  Buxer,  som  jeg  gik  med 
i  forrige  Uge.u  I  den  ene  Buxelomme  laa  Ar- 
tiklen, det  var  „Arkivet". 

I   1858  fratraadte  Nathanson  Redaktionen 

af  „Berlingske'*,  i  hvilken  han  afløstes  af  en 
tidligere  Medarbejder,  Hr.  H.  Buchheister,  og 
gik  saa  paa  Pension,  der  var  vel  fortjent  efter 
det  store  Opsving,  han  havde  givet  Bladet. 
Men  i  1865,  efterat  der  under  den  stærke  Reak- 
tion efter  Krigen  og  Fredslutningen  var  gjort 
et  uheldigt  Forsøg  med  Dr.  Krebs  som  Redak- 
teur,  traadte  han  til  igjen.  Det  var  vistnok  et 
Misgreb  at  kalde  den  nu  85aarige  Mand  tilbage 
og  en  Misforstaaelse  af  ham  at  tage  derimod. 
Han  var  bleven  for  gammel  til  paany  at  over- 
tage det  trættende  og  anspændende  Arbejde 
og  til  at  kunne  følge  med  de  nye  Strømninger, 
som  brød  frem.  Det  sidste  Afsnit  af  hans 
Redakteurvirksomhed  var  mat  og  satte  intet 
Spor.  Et  af  de  sidste  Aar  blev  han  meget 
syg,  og  Rygtet  om,  at  han  var  død,  udbredte 
sig  i  Byen,  det  kom  endogsaa  i  „Fædrelandet**, 
der  skjænkede  ham  en  meget  kort  Nekrolog. 
Familien  var  ængstelig  for,  at  han  skulde  faae 
det  at  se,  og  saa  længe  han  laa  hen,  lyk- 
kedes det  at  gjemme  Bladet  for  ham ;  men 
saasnart  han  blev  Rekonvalescent,  forlangte  han 
at  se  alle  Aviserne  for  den  forløbne  Tid  og 
blev  ved  at  støje  saa  længe  over  det  mang- 
lende „Fædreland" ,  at  det  maatte  udleveres 
ham.  „Det  ligner  den  Ploug!  Naar  gamle 
Nathanson  døer,  kunde  han  dog  nok  fortjene 
at  komme  paa  første  Side,  men  se!  helt  langt 
nede  paa  tredie!" 

Nathansons  sidste  Aar  vare  i  flere  Ret- 

ninger  pinlige  og  tunge.  Han  fik  ikke  den 
rolige  Alderdom ,  som  hans  virksomme  Liv 
ærlig  havde  fortjent.  Han  døde  den  6.  Oktober 
1868,  altsaa  88  Aar  gammel.  Efterslægten  vil 
navnlig  dvæle  ved  hans  overordenlig  store 
Fortjenester  af  vore  jødiske  Medborgeres  Op- 
dragelse, Frigjørelse  og  borgerlige  Emancipa- 
tion. Paa  dette  Sted  har  det  navnlig  været 
Opgaven  at  gjenkalde  Erindringen  om  ham, 
der  i  en  lang  Aarrække  vedblev  at  være,  hvad 
vi  holdt  af  at  kalde  ham,  og  hvad  han  gjerne 
hørte:  „Den  danske  Journalistiks  Nestor". 


Kramsfuglejagt, 

En  Episode  fra  1848. 
Fortalt  af  Johannes   Helm  s. 


ali o-  Christian  Flindt,  som  nu  er  død 
'  og  borte,  har  for  mange  Aar  siden 
fortalt  om  sin  Deltagelse  i  den  Historie,  som 
jeg  her  skal  meddele.  Han  var  Frivillig  i 
1848,  noget  sentimentalt  anlagt,  men  djærv  og 
ridderlig  i  sit  Væsen,  saa  at  jeg  godt  kan 
tænke  mig,  at  man  har  valgt  ham  til  Deltager 
i  et  voveligt  og  noget  overspændt  Foretagende. 
Hvorvidt  det  Fortalte  er  nøjagtigt  i  sine  Enkelt- 
heder, har  jeg  ingen  Mening  om,  men  der  er 
intet  til  Hinder  for,  at  det  kan  være  sandt. 
Den  nu  levende  Slægt  mindes  ikke  mere  den 
vSondersplittelse  af  mange  Familier,  som  Be- 
givenhederne i  1 848  førte  med  sig,  og  den  For- 
tvivlelse, der  ramte  mange  Gamle,  naar  de  saae 


-  92  - 


deres  Børn  i  modsatte  og  fjendtlige  Lejre, 
jeg  vil  lade  ham  selv  fortælle  Historien,  som 
han  fortalte  mig  den  en  Sommernat  saa  at 
sige  paa  selve  det  Sted,  der  er  Skuepladsen 
for  Begivenheden,  nemlig  paa  Fænø.  Denne 
lille  0,  der  er  en  af  de  dejligste  Pletter  i  vort 
Fædreland,  ligger,  som  jeg  ikke  tør  forudsætte, 
at  alle  Læsere  vide,  i  Lille  Belt,  tæt  Syd  for 
Middelfart,  lige  ud  for  Herregaarden  Hinds- 
gavl, hvortil  den  hører,  og  hvis  Have  og  Park 
gaar  lige  ned  til  Vandet.  Den  ligger  et  Bøsse- 
skud fra  Land,  har  een  større  og  sex,  syv  min- 
der Gaarde,  er  tildels  skovbevoxet,  og  til  alle 
vSider  har  man  derfra  den  dejligste  Udsigt, 
dels  over  Fyns  og  Jyllands  Kyster,  dels  ned 
ad  Beltet  og  op  ad  Beltet  mod  Syd  og  Nord. 
Tæt  Nord  for  den  ligger  en  endnu  mindre  0, 
Fænø  Kalv.  Fra  Østsiden  har  man  Udsigt 
til  den  ligeoverfor  lig'gende  Del  af  Sønderjyl- 
land, hvor  de  Skove,  bag  ved  hvilke  Skam- 
lingsbanken  hæver  sig,  gaa  tæt  ned  til  Vandet. 
Beltets  Bredde,  fra  Øens  Østkyst  regnet,  er 
vel  ikke  stort  mere  end  en  Fjerdingvej  eller 
saa  omtrent. 


Det  var  ved  Midsommertid  i  1848,  sagtens 
i  de  sidste  Dage  af  Juni  eller  de  første  af 
Juli,  at  jeg  med  en  lille  Afdeling  af  det  Jæger- 
korps, hvorved  jeg  tjente,  blev  lagt  over  for 
at  gjøre  Strandvagter  her  paa  Øen.    Det  var 

en  bekjenclt  Sag,  at  der  laa  schlesvigholstenske 
Tropper  i  Nordslesvig,  og-  af  og  til  viste  der 
sig  Patrouiller  nede  ved  Stranden.  Jeg  husker 
ikke,  om  der  var  Kanoner  paa  Øen,  men  i  et- 
hvert Tilfælde  var  her  nogle  Espingoler.  En 
af  de  forste  Dage,  jeg  var  her,  drev  jeg  henad 
Aften  omkring  uden  andet  Maal  og  Med  end 
at  se  mig  om.  Jeg  var  kommen  ned  til  Strand- 
bredden ud  imod  Jyllandssiden,  da  jeg  pludse- 
lig horte  mig  anraabt  af  en  Artillerist,  der 
sad  lidt  højere  oppe  paa  en  Skrænt,  som  gik 
temmelig  brat  ned  mod  Vandet.  Da  jeg  saae 
op,  nævnede  han  mig  ved  Navn,  og  jeg  op- 
dagede nu,  at  jeg  uformodet  var  truffet  paa 
en  Bekjendt,  Noget,  som  jo  dengang  var  saa 
almindeligt,  da  alle  Livsstillinger  havde  givet 
deres  rigeligeKontingent  til  de  Frivilliges  Flokke. 
Forresten  kjendte  jeg  ikke  meget  til  ham.  Vi 
vare  rigtignok  blevne  Dus  ved  et  Gilde  i 
Kjøbenhavn,  men  jeg  vidste  iøvrigt  ikke  stort 
mere  om  ham,  end  at  han  studerede  Poly- 
teknik og  var  en  Sønderjyde,  hvilket  hans 
Dialekt  meget  stærkt  røbede,  thi  hans  Dansk 
var  ikke  frit  for  nu  og  da  at  blandes  med 
Vendinger,  der  tydede  paa,  at  Tydsk  snarere 
var  hans  Modersmaal.  Han  var  stor  og  stærk 
af  Bygning,  havde  meget  lyst  Haar,  hvilket 
gav  hans  Ansigtsfarve,  der  var  mørk  og  vejr- 
slagen, et  endnu  mørkere  Anstrøg.  I  hans 
Blik  og  om  hans  Læber  var  der  et  vemodigt 
Udtryk,  der  ofte  pludselig  kunde  skifte  Karak- 

ter  og  antage  et  uventet  Præg  af  stor  Bestemt- 
hed og  Energi.  Hans  korte,  fyndige  Maade  at 
udtrykke  sig  paa,  uden  alle  overflødige  Ord, 
passede  godt  med  hans  Udseende,  og  jeg  bil- 
der mig  ind,  at  de  Fleste,  der  skulde  slutte 
fra  hans  ydre  Fremtræden  til  hans  Stand,  vilde 
anseet  ham  for  en  Sømand,  hvilket  viste  sig 
ikke  at  være  langt  fra  Sandheden,  da  han 
havde  været  Skibsdreng,  før  han  kom  i  Latin- 
skolen. 

Det  gik  os,  som  det  ofte  gaar  to  løselig 
bekjendte,  der  uventet  mødes:  man  hilser 
hjertelig  paa  hinanden,  men  saa  viser  det  sig, 
at  man  i  Grunden  ikke  har  meget  at  tale  om. 
Da  vore  første  Forundringsudraab  over  det 
uventede  Møde  vare  hendøde,  gik  Samtalen 
lidt  efter  lidt  istaa.  Et  Par  Gange  tog  han 
ligesom  et  Tilløb,  som  om  der  var  Noget,  han 
vilde  have  sagt,  men  ikke  kunde  komme  frem 
med,  og  da  jeg  endelig  var  ved  at  bryde  op, 
lagde  han  sin  Haand  alvorlig  paa  min  Arm 
og  sagde: 

„Vent  lidt,  maaske  kunde  Du"  — 

„Hvilket?" 

„Kan  Du  —  forstaar  Du  Dig  paa  —  at 
fange  Kramsfugle?" 

„Kramsfugle?"  gjentog  jeg  noget  forundret, 
idet  jeg  saae  mig  om,  „hvor  vil  Du  fange 
Kramsfugle  paa  denne  Tid  af  Aaret?" 

„Det  kan  jo  være  Dig  lige  meget;  jeg- 
spurgte  blot,  om  Du  forstod  Dig  derpaa." 


.Ja  vist  forstaar  jeg  mig  paa  at  fange 
Kramsfugle  —  men  — " 
..Kan  Du  ro?" 
..Om  jeg  kan  ro?" 
..Ja,  om  Du  kan  ro." 
.Ja  vist  kan  jeg  ro." 

Saa  fulgte  en  længere  Pause.  Han  dam- 
pede stærkt  paa  sin  Pibe,  og  jeg  ventede  i 
Taushed;  jeg  havde  en  Fornemmelse  af,  at 
der  maatte  komme  i  det  mindste  eet  Spørgsmaal 
endnu. 

:,Kan  Du  fløjte?14 

.,Om  jeg  kan  fløjte?" 

,Ja,  kan  Du  fløjte?" 

.Ja  vist  kan  jeg  fløjte." 

..Kan  Du  fløjte  saadan?"  og  saa  slog  han 
to  lange  Triller,  der  havde  en  vis  Lighed  med 
en  Fugls  Røst. 

..Jeg  kan  jo  prøve  paa  det.   Er  det  godt?" 

„Aa  ja,  næsten.    Engang  endnu." 

Jeg  prøvede  engang  endnu. 

..Det  gaar  an.  Kan  Du  nu  huske  den  Tone 
nøjagtig  ?" 

,Ja  vist,  saadan,"  og  saa  fløjtede  jeg  et 
Par  Gange  til  hans  fuldkomne  Tilfredshed. 

Jeg  var  noget  nysgjerrig  efter  at  erfare, 
hvilke  andre  Færdigheder  han  vilde  prøve 
mig  i,  men  foreløbig  var  han  tilfreds;  han 
satte  sig  til  at  dampe  videre  en  Stund,  men 
brød  saa  pludselig  Tausheden: 

„Vil  Du   med  der  over   og  røgte  mine 

Doner  ?" 

„Dine  Doner?  Der  over?  Har  Du  sat 
Doner  der  ovre?  Der  er  jo  Tydskerne  for  Øje- 
blikket." 

„Ja,  jeg  har  sat  et  Par  Stykker  iforgaars 
Nat.  Vil  Du  med  over  at  se,  om  der  er  fanget 
nogen  ?" 

„Enten  Du  nu  taler  i  Spøg  eller  i  Billeder 
eller  i  Vildelse,  saa  er  et  Ord  et  Ord,  og 
tager  Du  der  over,  saa  tager  jeg  med  —  men 
jeg  er  bange  — " 

„Er  Du  bange,  saa  skal  Du  ikke  tage 
med." 

„Nej,  det  var  ikke  saaledes  at  forstaa  — 
men  hvordan  vil  Du  komme  derover?" 

„Ro." 

„Har  Du  en  Baad?" 
„Ja." 

„Har  Du  Lov  til  at  tage  derover?" 
„Nej,  og  det  faar  jeg  heller  ikke.    Vil  Du 
med  ?" 

„Naturligvis." 

„Godt,  kom  saa  her  Kl.  n." 

„Skal  jeg  tage  Gevær  med?" 

„Nej,  tag  saa  lidt  med  som  muligt;  lad 
Ingen  i  dit  Kvarter  mærke,  at  Du  er  borte. 
Vi  skal  nok  faae  Dig  klædt  paa." 

„Vi?  Hvilke  vi?" 

.Jeg  og  En  til.  Lad  mig  saa  høre  en- 
gang endnu,  om  Du  har  Tonen.** 

Jeg  fløjtede.  Denne  Gang  gik  det  brillant. 

.,Saa  Farvel!    Vær  paa  Pladsen  Kl.  n." 

Saa  gik  han  ned  imod  Øens  Sydende,  og 
jeg  gik  tvers  over  Øen  tilbage  til  mit  Kvar- 
ter, for  at  lade,  som  om  jeg  gik  i  Seng,  og 
naar  Alle  vare  til  Ro,  liste  af  til  det  eventyr- 
lige Natte  togt.  At  der  skjulte  sig  et  eller  an- 
det alvorligt  Foretagende  under  Billedet  af  en 
Kramsfuglefangst  havde  jeg  en  Anelse  om. 

Da  jeg  paa  Tilbagevejen  kom  over  et 
Sted  paa  Øen,  hvor  der  var  fri  Udsigt  mod 
Syd,  saae  jeg,  hvad  jeg  ikke  før  havde 
lagt  Mærke  til,  at  der  laa  en  Kanonbaad  ved 
Sydenden  af  Øen,  tæt  under  Land. 


Jeg  havde  ikke  Ro  paa  mig  til  at  vente 
til  det  aftalte  Tidspunkt,  men  godt  og  vel  et 
Kvarter  før  Kl.  n  sad  jeg  paa  Mødestedet. 
Lys  og  dejlig  var  Aftenen;  ikke  en  Vind  rørte 
sig,  og  da  jeg  nu  sad  her  alene  og  tænkte 
paa  vor  Samtale  og  Aftale,  blev  det  mig  klart, 
at  Spøg  kunde  der  i  ethvert  Tilfælde  ikke 
være  Tale  om;  tvertimod,  den  dybe  Alvor, 
der  laa  bagved  de  spøgefulde  Vendinger  om 
Kramsfuglefangsten  og  vore  Fløjteøvelser,  som 
jeg  mindre  havde  havt  Blikket  for,  saa  længe 
Solen  var  paa  Himlen,  den  traadte  nu  stærkt 
frem  for  mig,  medens  jeg  sad  og  saae  over 
mod  Skoven,  der  laa  mørk  og  taus  for  mig, 

og  som  gjemte  paa  en  Gaade,  som  jeg  maaske 
noget  letsindig  havde  paataget  mig  at  være 
med  til  at  løse.  Men  paa  samme  Tid  var  ikke 
blot  min  Nysgjerrighed  bleven  vakt,  men  jeg 
var  kommen  i  en  Spænding,  der  trængte  til 
at  skaffe  sig  Luft  gjennem  Handling,  og  mindst 
af  Alt  kunde  jeg  nu  ønske  at  trække  mig  til- 
bage. 

Præcis  Kl.  n  kom  min  Kammerat,  hvis 
Navn  jeg  ikke  vil  nævne,  men  som  jeg  vil 
kalde  med  hans  Fornavn  Lorentz. 

„Er  Du  klar,  saa  følg  med." 

Vi  fulgtes  ad  i  Taushed  lige  til  Sydspidsen 
af  Øen.  Tæt  under  Land  laa  Kanonbaaden 
endnu.  Vi  gik  hen  imod  et  enligt  liggende 
Hus,  hvor  vi  gik  ind.  I  Husets  eneste  Værelse 
sad  ved  et  Bord  en  Mand  i  Søofficers-Uniform 
og  skrev  ved  et  Tællelys.  Han  svarede  kort 
paa  vor  Hilsen  uden  at  se  op,  blev  ved  at 
skrive  et  Par  Minuter  endnu,  saa  rejste  han 
sig  og  gik  lige  hen  imod  mig  for  at  tage  mig 
i  Øjesyn.  Han  bar  kun  Lieutenants-Distinktioner 
paa  sin  Uniform,  men  to  Ting  saae  jeg  strax. 
Det  ene  var,  at  han  var  en  Broder  til  Lorentz; 
Familieligheden  var  saa  slaaende  som  muligt; 
han  var  noget  lavere,  men  bred  og  herkulisk 
bygget,  med  det  lyse  Haar  og  den  mørke  An- 
sigtsfarve, men  han  var  en  Del  ældre  end  Bro- 
deren. Ikke  blot  Sømanden,  men  Sømanden 
fra  Barns  Ben  malede  sig  i  hver  Bevægelse,  i 
hvert  Ord  og  i  hver  Mine;  hans  Dialekt  var 

rent  Sønderjydsk,  renere  end  Broderens.  Det 
Andet,  jeg  saae,  var,  at  han  aabenbart  ikke  hørte 
til  Flaadens  faste  Officerer,  men  var,  hvad 
man  dengang,  med  et  Udtryk  fra  Krigen  i 
Aarhundredets  Begyndelse,  ofte  kaldte  for 
Maanedslieutenant,  nemlig  en  Kofifardikaptain, 
der  midlertidig  havde  taget  Tjeneste  i  Marinen. 
Han  mønstrede  mig  skarpt,  saa  sagde  han: 

„Min  Broder  siger,  at  Du  kan  ro." 

„Vel,  Hr.  Kaptain." 

„Kan  Du  holde  ren  Mund?" 

„Vel,  Hr.  Kaptain." 

„Jeg  er  Lieutenant.  Har  min  Broder  sagt 
Dig,  hvad  det  er,  vi  har  for?" 

„Fange  Kramsfugle,  Hr.  Lieutenant." 

„Godt!  Har  Du  faaet  Tilladelse  til  at  gaa 
med  os  i  Nat?" 

„Nej !" 

„Godt!  vSaa  er  Du  nødt  til  at  holde  din 
Bøtte.  Det  er  en  privat  Sag,  seer  Du,  derfor 
vil  jeg  ikke  have,  at  nogen  af  Folkene  derude 
paa  Kanonjollen  skal  vove  Pelsen  for  vor 
Skyld." 

Han  gik  saa  tilbage,  tog  det  Stykke  Papir, 
han  havde  skrevet  paa,  foldede  det  sammen  i 
et  ganske  lille  Format  og  vendte  sig  saa  om 
mod  os  begge  To. 

„Seer  I  dette  Papir  her ;  det  stikker  jeg  nu 
ind  i  denne  Sprække  over  Dørkarmen,  hvor 
neppe  Nogen  vil  finde  det.    Skulde  der  i  Nat 

tilstøde  mig  Noget  og  I  skulde  komme  i  For- 

7* 

legenhed  for  min  Skyld,  saa  søg  tilbage  til 
dette  Hus  og  tag  Papiret  her;  det  vil  dække 
Jer  for  mulige  Ubehageligheder.  Og  nu  i 
Tøjet  saa  hurtig  som  mulig!" 

Jeg  saae  nu,  at  der  i  en  Krog  af  Stuen  laa 
en  hel  Byldt  Klæder,  og  faa  Minuter  efter  vare 
vi  alle  Tre  klædte  som  Fiskere  fra  øverst  til 
nederst.  Vi  stak  hver  en  Pistol  i  Trøjens 
Inderlomme,  men  ellers  vare  vi  uden  al  synlig 
Bevæbning. 

Klokken  var  omtrent  11V2,  da  vi  løste  en 
Jolle,  der  laa  fortøjet  nede  ved  Stranden.  Jeg 
fik  Ordre  til  at  lægge  mig  ned  i  Bunden, 
Kaptainen  sad  ved  Roret,  Lorentz  roede.  Det 
var  let  at  se,  at  Aaren  faldt  ham  naturligt  i 
Haanden.  Han  roede,  som  han  aldrig  havde 
bestilt  Andet,  sikkert,  kraftigt  og  lydløst.  Vi 
gled  ikke  lige  over  mod  den  anden  Side; 
tvertimod,  vi  gjorde  først  et  Slag  ind  under 
Hindsgavl,  løb  saa  et  godt  Stykke  langs  Fyns 
Kyst  Syd  paa,  men  gjorde  derpaa  en  brat 
Vending  og  satte  Kursen  lige  over  mod  Jyl- 
lands Kyst,  dog  ikke  lige  ud  for  Fænø,  men 
et  godt  Stykke  sydligere.  Det  var  et  langt 
Stykke  at  ro,  men  det  gik  i  en  strygende 
Fart,  thi  Lorentz  roede,  som  om  det  gjaldt 
Livet.  Pludselig  lod  han  Armene  hvile,  og 
jeg  hørte  Baaden  ved  sin  egen  Fart  kløve 
Vandet  foran,  til  Farten  sagtnede.  Begge 
Brødrene  sad  ganske  stille.  Jeg  rejste  mig 
op  og  udbrød:    „Er  vi  ved  Land?u  „Hold 

Mund,  din  Bavian!"  hviskede  Kaptainen  i  en 
Tone,  der  fordrede  saa  ubetinget  Lydighed, 
at  den  gjorde  mig  godt  lige  ind  i  Sjælen. 
Det  tilsyneladende  Ærekrænkende  i  „Bavianen" 
lød  i  hans  Mund  ikke  som  Noget,  man  kunde 
stødes  over ;  man  følte  uvilkaarligt,  at  det  var 
en  naturlig  Udladelse  af  overflødig  Kraft,  det 
var  det  Hele.  Altsaa  lagde  jeg  mig  stilfærdig 
ned  igjen.  Vi  laa  stille  omtrent  ti  Minuter; 
da  hørte  vi  i  dæmpet  Tone  det  Fløjtesignal, 
jeg  havde  indøvet  om  Eftermiddagen,  og  vi 
gled  nu  sagte  ind  mod  Land,  hvor  vi  ble  ve 
modtagne  af  en  Fisker  og  hans  halvvoxne 
Datter.  Der  laa  et  Hus  lidt  derfra.  Vi  sprang 
i  Land,  og  Lieutenanten  vendte  sig  strax  til 
Fiskeren  med  adskillige  Spørgsmaal,  som  jeg 
ikke  forstod,  da  de  talte  i  et  Sprog,  der  var 
mig  ganske  ubekjendt.  Senere  fik  jeg  at  vide, 
at  det  var  Frisisk. 

Da  Lieutenanten  havde  faaet  de  Oplys- 
ninger, han  ønskede,  gav  han  mig  sine  Ordres. 
Jeg  skulde  stage  Baaden,  ikke  ro,  for  det  gi- 
ver Støj,  saa  stilfærdigt  som  muligt  langs  Ky- 
sten Nord  efter.  Naar  jeg  var  kommen  i  Læ 
af  Skoven,  skulde  jeg  holde  mig  lige  tæt  under 
Land;  der  vilde  Ingen  kunne  se  mig,  og  jeg 
skulde  saa  liste  mig  frem,  til  jeg  kom  til  en 
lille  Baadebro,  hvor  den  ene  Pæl  var  hvid- 
malet. Hvem  der  gav  Fløjtesignalet,  skulde 
jeg  tage  ombord,  men  ellers  kun  søge  at  holde 
mig  i  Skjul  saa  meget  som  muligt.    Blev  jeg 

forulempet  af  Nogen,  skulde  jeg  ty  over  til 
Fænøsiden,  saa  om  muligt  komme  igjen  henad 
Morgenstunden,  men  da  lægge  til  henne  ved 
Huset. 

De  tre  Mænd  gik  saa  ind  ad  Landet  til, 
og  jeg  begyndte  paa  min  Baadefart  langs  Ky- 
sten. Det  gik  smaat  med  at  stage  mig  frem, 
især  da  jeg  kom  ind  under  Skoven,  hvis 
Grene  paa  mange  Steder  ragede  helt  ud  over 
Vandet,  og  hvor  Jollen  snart  skurede  imod  en 
Gren,  snart  imod  en  Sten.  Pludselig  hørte 
jeg  Stemmer  forude.  Jeg  laa  saa  stille  som 
en  Mus  og  lyttede.  Jo,  jeg  kunde  skjelne  to 
Røster,  og  efterhaanden  kunde  jeg  ogsaa  se, 
hvor  de  kom  fra.  Der  ret  forude  var  Baade- 
broen  med  den  hvide  Pæl,  men  der  laa  en 
Baad  ved  Broen,  og  paa  den  stod  der  to  Mænd, 
der  samtalede.  Jeg  blev  da  liggende  og  prø- 
vede paa  at  høre,  hvad  de  sagde;  det  var 
mig  umuligt,  men  dog  troede  jeg  at  bemærke, 
at  de  ikke  talede  Dansk,  hvorfor  jeg  formodede, 
at  det  var  en  tydsk  Strandvagt,  der  var  po- 
steret her. 

Jeg  havde  vel  ligget  her  en  Times  Tid, 
da  jeg  hørte  lidt  fra  Land  den  bekjendte 
Fløjtetone,  dæmpet  og  fin.  Jeg  svarede  og 
lagde  helt  ind  til  Land,  og  næsten  i  samme 
Øjeblik,  som  Baaden  rørte  ved  Bredden,  sprang 
den  halvvoxne  Fiskerpige,  som  jeg  for  havde 
seet,  ombord  til  mig.  „Læg  en  lille  Smule  fra 
Land,  saa  Ingen  kan  springe  lige  ud  til  os,u 


hviskede  hun,  „der  er  Tydskere  paa  Broen." 
Jeg-  gjorde,  som  hun  sagde,  og  skød  med  det 
samme  Baaden  lidt  længere  bort  fra  Broen,  for 
at  være  mindre  udsat  for  at  blive  opdaget,  og 
jeg  fandt  ved  Pigens  Hjælp  et  fortræffeligt 
Skjulested,  hvor  man  skulde  have  meget  ondt 
ved  at  opdage  os.  Min  Nysgjerrighed  var 
imidlertid  bleven  saa  levende,  at  jeg  ikke  kunde 
lade  være  at  udspørge  min  Passager,  og  jeg 
fik  nu  i  Løbet  af  en  Times  Tid  foreløbig  at 
vide  Alt,  hvad  hun  vidste,  og  det  er  da  bedst, 
at  jeg  benytter  denne  Lejlighed  til  at  fortælle 
det  igjen,  idet  jeg  for  Fuldstændighedens  Skyld 
ogsaa  fortæller,  hvad  jeg  først  senere  bragte 
i  Erfaring. 


Paa  en  af  de  sydlige  Vesterhavsøer  levede 
en  Familie,  der  i  mange  Slægtled  havde  været 
Sømænd,  og  hvis  Medlemmer,  skjøndt  deres 
Sprog  dels  var  Frisisk,  dels  Plattydsk, 
eftersom  de  havde  giftet  sig  ind  i  frisisk 
eller  plattydsk  talende  Familier,  i  et  Aarhun- 
drede  eller  mer  havde  ført  det  danske  Flag 
rundt  paa  Alverdens  Have,  og  Ingen  havde 
nogensinde  draget  Slægtens  strenge  Loyalitet 
i  Tvivl.  To  gamle  Folk,  en  gammel  Skipper, 
der  havde  trukket  sig  tilbage  og  givet  den 
ældste  Søn  sit  Skib  at  føre,  og  hans  Hustru, 
levede  der  ovre,  men  Sorg  og  Angst  havde 
trængt  sig  ind  i  deres  stille  Hjem,  thi  deres 
Sønner  stod  mod  hverandre  i  den  Strid,  der 

da  delte  hele  Sønderjyllands  Befolkning.  Den 
ældste,  der  førte  Faderens  Fartøj,  havde  i  ad- 
skillige Aar  været  borte,  saa  at  de  sidste  Aars 
voldsomme  Brydninger  ikke  havde  naaet  til 
ham.  Om  hans  Sindelag  kunde  der  ingen 
Tvivl  være.  Han  fulgte  Slægtens  Traditioner 
og  kunde  ikke  tænkes  at  sejle  under  andet 
Flag  end  Dannebrog.  Men  den  næstældste 
Søn,  Gregers,  var  tidlig  kommen  i  Handels- 
lære i  Kiel.  Af  hans  Breve  fremgik  det  tyde- 
lig, at  han  var  bleven  fuldstændig  paavirket 
af  sine  Omgivelser,  og  med  Sorg  havde  den 
gamle  Fader  læst  hans  Forkyndelser  om  den 
nær  forestaaende  Rejsning  til  Befrielsen  fra 
det  danske  Tyranni.  Baade  Faderen  og  Mode- 
ren havde  forgjæves  opfordret  ham  til  at 
holde  sig  borte  fra  alle  politiske  Demonstra- 
tioner og  mindet  ham  om  Slægtens  nedarvede 
Troskab  mod  Konge  og  Fædreland,  men  som 
Svar  kom  der  kun  Bebrejdelser  mod  de 
Gamle,  fordi  de  ikke  kunde  forstaa  deres 
Tid  o.  s.  v. 

Den  yngste  Søn  havde  faret  til  Søs  først, 
men  da  han  havde  gode  Anlæg  og  navnlig 
syntes  at  have  mekanisk  Snille,  blev  han  først 
anbragt  i  en  Fabrik  i  Flensborg;  da  Faderen 
imidlertid  nærede  Frygt  for,  at  ogsaa  han  skulde 
blive  trukken  med  ind  i  den  schlesvigholstenske 
Bevægelse,  fik  han  ham  sendt  til  Kjøbenhavn, 
for  at  han  der  skulde  uddanne  sig  som  Poly- 
tekniker. 

Da  nu  Krigen  brat  og  pludselig  brød  ud, 
da  hele  Befolkningen  fra  Elben  til  Skagen  og 
Øresund  var  i  en  feberagtig  Bevægelse,  grebes 
de  Gamle  af  Rædsel  for  deres  Sønner,  og  ikke 
uden  Grund,  thi  næsten  med  samme  Post  fik 
de  Meddelelse  om,  at  den  ene,  Gregers,  var 
indtraadt  som  Frivillig  i  et  schlesvig-holstensk 
Jægerkorps,  og  den  yngste,  Lorentz,  havde 
meldt  sig  til  Tjeneste  ved  et  dansk  Espingol- 
batteri.  Den  Gamle  rejste  selv  til  Rendsborg 
for  at  træffe  Gregers  og  muligvis  faae  ham  fri ; 
han  mødte  overalt  kun  Haan  og  Forbandelser, 
Sønnen  kunde  han  ikke  træffe,  og  han  vendte 
med  Sorg  og  Fortvivlelse  tilbage.  Da  lysnede 
det  et  Øjeblik  noget  op  for  de  to  Gamle. 
Den  ældste  Søn,  som  de  ikke  havde  seet  i  flere 
Aar,  kom  hjem.  Han  havde  været  i  Norge, 
da  han  fik  de  første  Underretninger  om  Kri- 
gens Udbrud.  Skibet  fik  han  givet  i  sikre 
Hænder  og  skyndte  sig  saa  hjem  for  at  til- 
byde Fædrelandet  sin  Tjeneste,  men  vilde 
allerførst  se,  hvorledes  Sagerne  stod  i  hans 
gamle  Hjem.  Det  var  tunge  Dage,  den  Uge, 
han  var  hjemme.  Fader  og  Moder  vred  Hæn- 
derne. For  ham  i  Kjøbenhavn  nærede  de 
mindre  Bekymring,  men  Gregers!  Gregers! 
„Gid  han  var  død!  Hundrede  Gange  heller 
død!"  jamrede  Moderen.  „Du  vil  tidsnok  høre 
ham  død,"  udbrød  Faderen  harmfuld,  „død  i 
en  Galge,  den  Forræder,  der  sviger  sit  Land 
og  sin  Konge."  Men  til  andre  Tider  blev  han 

blød,  og  saa  talte  han  længe  og  stille  med 
Siewers,  Kaptainen. 

Denne  havde  imidlertid  sat  sig  i  Forbin- 
delse med  Kaptainlieutenant  Hammer,  der  var 
ankommen  til  Øerne,  og  han  vilde  nu  afsted 
for  at  melde  sig  til  Tjeneste.  Den  sidste  Af- 
ten, inden  han  tog  hjemme  fra,  da  de  Gamles 
Jammer  lagde  sig  tungt  paa  hans  Hjerte,  af- 
lagde han  det  Løfte  for  sig  selv  og  for  sin 
Gud,  næst  efter  at  tjene  sit  Fædreland  tro  og, 
saa  godt  det  stod  til  ham,  raade  Bod  paa, 
hvad  Broderen  kunde  have  forbrudt  i  .sin 
Ufornuft,  paa  enhver  mulig  Maade  at  søge  at 
komme  i  Forbindelse  med  denne  og  ved  alle 
til  hans  Raadighed  staaende  Midler  søge  at 
drage  ham  bort  fra  Oprørernes  Rækker. 

Saa  rejste  han  til  Kjøbenhavn,  fik  Kom- 
mandoen paa  en  Kanonbaad  og  laa  nu  i  Lille 
Belt,  hvor  han  paa  Fænø  traf  sin  yngste  Bro- 
der, som  han  ikke  havde  seet,  siden  denne  var 
en  Dreng. 

Men  han  traf  endnu  en  Bekjendt  her  ved 
Lille  Belt,  der  kunde  være  ham  nyttig,  nemlig 
Fisker  Willum.  Han  var  barnefødt  paa  den 
samme  Vesterhavsø,  hvor  Brødrene  stammede 
fra,  havde  som  Dreng  faret  med  Kaptainens 
Fader,  men  havde  for  mange  Aar  siden  giftet 
sig  med  en  Pige  fra  Nordslesvig  og  slaaet  sig 
ned  i  et  lille  Hus  ikke  langt  fra  Foden  af 
Skamlingsbanken.  Det  var  der,  vi  vare . 
gaaede  i  Land,   og  det  var  Willum,  Pigen 


—  107  - 

Karen  Margrethes  Fader,  der  var  gaaet  bort 
med  Brødrene. 

Dette  fik  jeg  i  sine  Hovedtræk  at  vide  af 
hende,  medens  vi  nu  sad  i  vort  Skjul  i  Baa- 
den.  Da  hendes  Fader  var  gaaet  fra  hende, 
var  hun  bleven  greben  af  Angst  og  var  ilet 
efter  ham.  Hun  havde  naaet  de  tre  Mænd 
ved  Udkanten  af  Skoven,  og  hendes  Fader, 
der  maaske  ikke  selv  fandt  det  raadeligt,  at 
hun  blev  ene  i  Huset,  have  givet  hende  Ordre 
til  at  søge  ned  til  Baaden  og  vente  der  hos 
mig,  og  hvis  det  blev  nødvendigt,  at  jeg  roede 
tilbage  til  Fænø,  da  at  ty  ind  til  Christen 
Skomager,  Ejeren  af  det  Hus,  hvor  jeg  var 
bleven  fremstillet  for  Lieutenanten. 

Det  begyndte  at  lysne  i  Øst,  da  vi  hørte 
sagte  Fodtrin  i  Skoven,  og  lidt  efter  gaves 
Signalet.  Jeg  svarede,  og  faa  Øjeblikke  efter 
var  Lorentz  ombord. 

„Vi  To  maa  nu  tilbage,"  sagde  han,  „der 
er  ikke  noget  at  udrette  i  Nat,  men  imorgen 
Nat  komme  vi  igjen.  Siewers  bliver  her  saa 
længe." 

Ganske  stilfærdig  fik  vi  lagt  Baaden  ud, 
saa  at  vi  kunde  komme  til  at  ro;  vi  tog  hver 
sin  Aare,  og  saa  roede  vi  til,  saa  hurtigt  vi 
kunde,  lige  over  til  Fænø.  Vi  vare  ikke 
komne  ret  langt  ud,  før  det  knaldede  fra 
Broen,  og  først  een,  saa  en  anden  Spids- 
kugle hvinede  over  vore  Hoveder  og 
slog  ned  i  Vandet  foran  os;  men  inden  de 

fik  ladet  igjen,  vare  vi,  om  ikke  uden  for 
Skudvidde,  dog  saa  langt  borte,  at  vi  kun  af- 
gav et  meget  utydeligt  Maal,  og  snart  vare 
vi  i  god  Behold  paa  Fænø.  Pigen  tyede  ind 
til  Christen  Skomager,  medens  vi  To  listede 
af  til  vort  Kvarter  og  traf  Aftale  om,  hvis 
det  blev  os  muligt,  at  mødes  igjen  næste  Aften 
Kl.  ii. 

Undervejs  fortalte  Lorentz  mig,  at  Willum , 
der  med  sine  Fisk  vandrede  rundt  om  i  Lan- 
det, og  som,  da  han  talte  Plattydsk,  havde  let 
ved  at  skaffe  sig  Oplysninger  hos  de  tydske 
Soldater,  havde  bragt  hans  Broder  Siewers, 
Lieutenanten,  Meddelelse  om,  at  den  Afdeling, 
ved  hvilken  Gregers  tjente,  laa  der  i  Nær- 
heden; ja  det  var  endvidere  lykkedes  ham  at 
opspore,  paa  hvilken  Gaard  Gregers  laa  ind- 
kvarteret. Willum  havde  søgt  ham  op  i 
Løbet  af  Gaarsdagen  og  fortalt  ham,  at  der 
havde  været  en  Pranger  fra  Husum,  der  havde 
spurgt,  om  der  ikke  var  En,  der  hed  saadan 
som  han;  han  troede,  det  var  En,  der  havde 
Bud  til  ham  fra  hans  Forældre ;  denne  Pranger 
var  imidlertid  rejst  ud  paa  sin  Forretning, 
men  kom  tilbage  til  et  Hus,  hvor  han  midler- 
tidig havde  indrettet  sig  en  Bolig,  sent  paa  Af- 
tenen, maaske  først  henad  Natten,  og  Willum 
havde  lovet  at  hente  ham,  naar  Prangeren  kom 
hjem,  Paa  denne  Maade  havde  han  nu  bragt 
Brødrene  sammen  i  Nattens  Mørke.  Kaptainen . 
var  gaaet  alene  til  Mødestedet,    medens  de 

Andre  ventede  i  Skoven,  og  han  var  vel  bleven 
en  Time  borte.  Da  han  kom  tilbage,  var  han 
stærkt  bevæget  efter  Samtalen  med  Broderen. 

„Der  er  ingen  Ting  at  stille  op  med  det 
Gode,u  havde  han  sagt.  „De  har  jo,  Gud  hjælpe 
mig,  fordrejet  Hovedet  saadan  paa  ham,  at 
han  fuldt  og  fast  bilder  sig  ind,  at  al  Uretten 
er  paa  vor  Side,  og  er  ikke  langt  fra  at  kalde 
mig  for  en  Slyngel  og  Forræder.  Naa,  i  Guds 
Navn,  gaar  det  ikke  paa  den  ene  Maade,  maa 
det  gaa  paa  den  anden.  Det  lader  oven  i 
Kjøbet  til,  at  de  skal  marchere  bort  herfra, 
for  de  skal  stille  til  Afmarche  i  Morgen  Kl. 
4,  men  han  veed  ikke  hvorhen.  Tag  nu  Du 
og  din  Kammerat  tilbage  i  Nat.  Jeg  bliver 
her  og  skal  nok  bjerge  mig  selv  saa  længe. 
Vær  her  med  I  Jollen  i  Morgen  Nat  henad 
Morgenstunden.  Hvis  det  er  aldeles  umuligt 
for  nogen  af  Jer  at  komme  her  over,  kan  I 
give  Baadsmand  Andersen  paa  Kanonbaaden 
et  Vink,  men  ellers  maa  Ingen  der  ombord 
vide,  hvor  jeg  er  henne." 

Dermed  skiltes  vi,  efterat  vi  havde  gjort 
fornøden  Aftale  om,  naar  og  hvor  vi  i  Løbet 
af  den  følgende  Dag  kunde  træffes  for  at 
lægge  en  Plan  for  næste  Nats  Togt  eller  i  det 
mindste  give  hinanden  Besked  om,  hvorvidt 
vor  Tjeneste  ikke  gjorde  Farten  umulig  for 
en  af  os  eller,  hvad  der  jo  var  muligt,  for  os 
Begge. 


; 

Inden  jeg  fortæller,  hvad  der  hændtes  mig 
den  følgende  Nat,  og  hvorledes  denne  Sag 
blev  ført  til  Ende,  maa  jeg  give  en  kort 
Beretning  om,  hvad  der  skete  paa  hin  Side 
Vandet  i  Mellemtiden. 

Efter  det  mislykkede  Udfald  af  Mødet 
mellem  de  to  Brødre  gik  Willum  og  Siewers 
tilbage  gjennem  Skoven  i  den  Hensigt  foreløbig 
at  tilbringe  Resten  af  Natten  i  Willums  Hus. 
De  fulgtes  i  Taushed;  Lieutenanten  var  ned- 
slaaet,  stærkt  betagen  af  Mødet  med  Broderen 
og  saa  opfyldt  af  Planer,  den  ene  mere  umu- 
lig end  den  anden,  at  han  rent  glemte  at  tænke 
paa  den  farlige  Stilling,  i  hvilken  han  befandt 
sig,  hvis  han  skulde  blive  kjendt;  Willum  lod 
ham  have  Fred,  til  det  første  stærke  Indtryk 
havde  sat  sig.  De  vare  saaledes  komne  gjen- 
nem det  meste  af  Skoven,  langt  ned  mod  Stran- 
den, da  der  pludselig  faldt  to  Skud  ikke  ret 
længe  efter  hinanden.    De  standsede  og  lyttede. 

„Det  kom  fra  Broen,"  siger  Siewers,  „de 
har  faaet  Kig  paa  Jollen." 

„Kan  nok  være,"  svarer  Willum,  „men  det 
er  ikke  det  Værste,  der  kunde  ske,  for  nu  mar- 
cherer de  neppe  af  imorgen  tidlig,  især  hvis 
man  hjælper  en  Kjende  paa  det  for  at  sætte 
dem  lidt  Skræk  i  Livet.  Og  nu  kan  Du  gaa 
hjem  og  krybe  i  min  Seng  og  sove  der  saa 
trygt  som  i  din  egen  Køje,  for  hvis  Nogen 
drømmer  om,  at  der  var  noget  Mistænkeligt 
ved  den  Pranger  fra  Husum,  saa  har  de  jo 

ogsaa  seet  ham  ro  bort  igjen.  Der  har  du  Nøg- 
len til  Hytten  —  nu  skal  jeg  sørge  for  Resten." 

Dermed  gik  Willum  sin  Vej,  medens  Sie- 
wers  alene  fortsatte  sin  Gang  til  Fiskerens  Hus. 

Willum  gik  tilbage  gjennem  Skoven  i 
Retning  ad  den  Gaard,  hvor  han  vidste,  at 
den  schlesvig  holstenske  Bataillons  Chef  laa 
indkvarteret.  Dagen  var  ved  at  bryde  frem, 
da  han  kom  der,  og  som  han  formodede,  traf 
han  Folk  paa  Benene,  og  en  Ordonnans  holdt 
uden  for  Hovedindgangsdøren,  hvor  han  parla- 
menterede med  en  Officer,  der  med  Spor  af 
at  være  kommen  for  tidlig  af  Dynerne  laa 
med  Hovedet  ud  af  Vinduet.  Det  var  ganske 
rigtig  de  to  Skud,  der  havde  alarmeret  Stabs- 
kvarteret.  Det  Spørgsmaal,  der  var  staaende 
imellem  Or  donnansen  og  Adj  utanten,  hvor- 
vidt det  var  nødvendigt  at  vække  Bataillons- 
chefen,  blev  nu  afgjort  ved  Willums  Ankomst, 
da  han  forlangte  at  tale  med  denne  selv,  fordi 
han  havde  en  vigtig  Meddelelse  at  gjøre  ham, 
Willum  fik  altsaa  efter  en  passende  Ventetids 
Forløb  Audiens  hos  Majoren,  hvem  han  satte 
i  stor  Uro  ved  at  meddele  ham,  hvad  sandt 
var,  at  Chefen  for  den  Kanonbaad,  der  laa 
ovre  ved  Fænø,  havde  været  i  Land  i  Nat  og 
havt  en  hemmelig  Sammenkomst  med  en  af 
Bataillonens  Menige.  Hans  Fortælling  gik  ud 
paa,  at  han  den  foregaaende  Dag  paa  Lande- 
vejen var  bleven  tiltalt  paa  Plattydsk  af  en 
Fremmed,  der  udgav  sig  for  en  Pranger  fra 

Husum,  og  som  havde  bedet  ham  om  at  være 
ham  behjælpelig  med  at  opspørge  en  Soldat, 
der  hed  Gregers  M.,  hvem  han  ønskede  at  tale 
med  i  Familieanliggender,  og  da  han  nu  til- 
fældigvis kjendte  denne  Soldat  og  vidste,  hvor 
han  laa  i  Kvarter,  havde  han  ingen  Betænke- 
ligheder havt  ved  at  give  ham  den  Anvisning, 
han  kunde.  Men  da  han  saa  siden  havde  faaet 
at  vide,  at  der  var  aftalt  en  Sammenkomst 
henad  Natten,  havde  han  fattet  Mistanke  om, 
at  der  var  noget  Galt  paa  Færde,  hvorfor  han 
rent  ud  sagt  havde  beluret  de  to  Mænds  Sam- 
tale, der  fandt  Sted  i  Haven  uden  for  Huset, 
og  da  de  talte  Frisisk,  havde  de  vel  været 
temmelig  sikre  paa,  at  Ingen  skulde  forstaa 
dem,  hvorfor  de  havde  talt  nogenlunde  højt. 
Han  havde  derved  opdaget,  at  den  foregivne 
Pranger  var  en  Broder  til  Gregers  og  Chef 
paa  Kanonbaaden,  og  denne  havde  ligefrem 
søgt  at  forføre  Broderen  til  at  desertere  ved 
Hjælp  af  en  Jolle,  som  han  havde  liggende 
nede  ved  Broen,  men  Gregers  havde  tilbage- 
vist alle  Forslagene,  og  Brødrene  vare  skiltes 
ad  som  Uvenner.  Han  bildte  sig  ogsaa  ind 
at  have  hørt  Hentydninger  til  en  nær  forestaa- 
ende  Landgang  af  de  Danske.  Da  Brødrene 
vare  skiltes  ad,  var  han  fulgt  efter  den  Frem- 
mede, der  dog  var  kommen  ham  af  Syne  i 
Skoven.  Pludselig  havde  han  saa  hørt  de  to 
Skud  og  vidste  nu,  at  den  danske  Søofficer 
var  kommen  afsted  igjen,  efter  at  han  rime- 

ligvis  havde  samlet  alle  mulige  Oplysninger 
om  Bataillonens  Stilling  og  Styrke,  og  Ingen 
kunde  jo  vide,  hvor  længe  han  havde  snuset 
omkring  her. 

Bataillonschefen  blev  meget  urolig  ved 
denne  Fortælling,  men  som  en  fornuftig  Mand 
beevndte  han  med  at  lade  Meddeleren  arre- 
stere,  medens  der  gik  Bud  efter  Gregers,  der 
kort  efter  indfandt  sig,  aabent  tilstod  sin  Sam- 
tale med  Broderen  og  i  Et  og  Alt  bekræftede 
Willums  Efterretning.  Da  der  nu  ikke  syntes 
Grund  til  at  betvivle  dennes  fuldkomne  Paalide- 
lighed,  forandredes  Situationen.  Willum  fik 
ikke  blot  en  lille  Pengegave  strax,  men  Batail- 
lonschefen gav  ham  ved  Vink  at  forstaa,  at 
han  kunde  vente  mere,  hvis  han  fremdeles 
vilde  give  dem  Efterretninger,  kort  sagt  Wil- 
lum saae  sig  pludselig  forfremmet  til  fast  ansat 
Spion,  hvortil  han  jo  paa  Grund  af  sit  Bekjendt- 
skab  til  Folk  paa  begge  Sider  af  Beltet  syn- 
tes ganske  særlig  skikket,  medens  man  fandt 
det  saa  naturligt,  at  han,  der  havde  plattydsk 
Modersmaal,  ogsaa  nærede  de  tydske  Sympathier, 
hvorom  hans  Adfærd  denne  Nat  havde  givet 
tydelige  Vidnesbyrd.  Han  lovede  at  være  til 
Tjeneste  paa  alle  Maader,  men  saa  maatte  han 
vel  ogsaa  faae  Tilladelse  til  at  sætte  sin  Baad 
i  Søen,  thi  det  var  ellers  befalet,  at  alle  Be- 
boerne langs  Kysten  skulde  have  deres  Baade 
trukne  paa  Land,  og  det  var  i  alle  Tilfælde 
farligt  at  sætte  dem  i  Vandet  uden  særlig  Til- 

ladelse.  Denne  blev  nu  givet  Willum,  der  fik 
et  skriftligt  Bevis  derfor. 

Gregers  gik  det  ikke  saa  godt.  Vel  var 
det  klart,  at  han  havde  viist  sig  tro  og  mod- 
staaet  alle  Broderens  Forlokkelser,  men  han 
havde  dog  om  Natten  havt  Samkvem  med  en 
dansk  Officer  uden  øjeblikkelig  at  gjøre  Mel- 
ding derom,  og  han  tilstod  ærligt,  at  han  hel- 
ler ikke  havde  havt  i  Sinde  at  gjøre  det,  hvil- 
ket syntes  ham  unyttigt,  da  han  jo  vidste,  at 
Broderen  nu  for  længe  siden  maatte  være  om- 
bord paa  Kanonbaaden  igjen.  Han  blev  arre- 
steret i  sit  Kvarter,  og  der  blev  sendt  en  Or- 
donnans  til  Hovedkvarteret  med  Melding  om 
det  Passerede,  og  da  Bataillonen,  der  skulde 
afmarchere  Kl.  4,  begyndte  at  samle  sig,  fik 
Mandskabet  foreløbig  Ordre  til  at  begive  sig 
tilbage  til  Kvartererne  og  stille  senere  paa 
Dagen,  naar  det  kunde  formodes,  at  der  var  ind- 
truffet Svar  fra  Hovedkvarteret.  Willum,  der 
nu  var  persona  grata,  gjorde  sig  meget  vigtig 
og  blev  ved  at  snuse  om  paa  Gaarden  det 
meste  af  Dagen,  til  han  havde  faaet  at  vide, 
at  Afmarchen  foreløbig  var  opsat,  og  at  der 
var  kommet  Befaling  til,  at  Gregers  samme 
Dags  Aften  paa  Vogn  skulde  transporteres  til 
Haderslev.  Han  havde  fremdeles  faaet  opsnuset, 
hvilken  Bonde  der  var  tilsagt  til  at  kjøre,  og 
at  en  Underofficer  og  en  Menig  skulde  følge 
med  for  at  bevogte  Arrestanten. 

Først  hen  paa  Eftermiddagen  kom  Willum 
hjem,  hvor  hans  Gjæst  i  ængstelig  Spænding 
ventede  paa  ham.  Da  han  havde  faaet  alle 
Oplysninger,  og  da  de  to  Mænd  havde  gjort 
deres  Aftaler,  trak  Willum  sin  Baad  i  Vandet 
og  gik  til  Søs  for  at  udspejde  de  Danskes 
skumle  Planer. 

Henimod  Kl.  8  samme  Dags  Aften  kom 
Lorentz  og  hentede  mig.  Vi  drev  sammen 
ned  ad  Strandkanten,  nysgjerrig  spejdende  over 
mod  Sønderjyllands  Kyst.  Vi  lagde  kun  lidt 
Mærke  til  Landskabets  Skjønhed;  vi  havde  alle 
vore  Tanker  paa  den  anden  Side,  og  vi  vare 
netop  i  Begreb  med  at  gjøre  den  endelige  Af- 
tale om  Touren  i  Aften,  da  vi  hørte  den  be- 
kjendte  Fløjtetone,  og  Willum  stod  for  os. 

„Vel  mødt  Folk,  er  I  klar  til  atgaamed?" 

„Allerede  nu?" 

„Ja,  Jollen  ligger  hernede,  og  vi  maa  af- 
sted strax,  ellers  bliver  det  for  sent." 

Fem  Minuter  efter  vare  vi  ombord.  Vi 
roede  først  til  Christens  Skomagers  Hus,  hvor 
vi  fik  vore  Fiskerdragter  fra  igaar  paa  os, 
og  derfra  ud  til  Kanonbaaden,  da  Willum 
havde  en  Billet  at  afgive  til  Baadsmand  An- 
dersen. Willums  Baad  var  en  hel  Del  større 
end  den  Jolle,  vi  havde  benyttet  forrige  Nat. 
Han  roede  den  alene,  medens  vi  To  laa  plat 
ned  i  Bunden,  og  Willum  roede  nu  lige  over, 
da  han  jo  havde  Lov  til  at  færdes  frit  mellem 
begge  Kyster.     Vi  spurgte  om  Siewers,  men 

Willum  svarede  med  en  hemmelighedsfuld  Mine, 
at  ham  fik  vi  tidsnok  at  se,  vi  skulde  blot  følge 
med  ham.  Da  vi  vare  komne  i  Land,  fik  vi  først 
i  en  Fart  en  lille  Hjertestyrkning  i  Willums  vel 
forsynede  Hus,  og  vi  gik  saa  mod  Syd  langs 
Vandet,  fulgte  siden  en  Sti  tvers  over  Markerne 
og  kom  lidt  efter  Solnedgang  ud  paa  en  Vej, 
som  jeg  formoder  var  Hovedlandevejen  mellem 
Kolding  og  Haderslev.  Willum  førte  os  ind  i  en 
Slags  Kro,  der  nok  egenlig  var  et  almindeligt 
Bondehus,  hvor  der  paa  Grund  af  Krigsforhol- 
dene var  aabnet  et  improviseret  og  aldeles 
uprivilegeret  Krohold.  Willum  og  Værten  stod 
aabenbart  paa  en  meget  fortrolig  Fod  med 
hinanden,  og  det  lod  næsten  til,  at  vi  vare 
ventede.  Vi  fik  noget  01  og  gjorde  os  det 
saa  bekvemt  som  muligt,  men  Willum  var 
hvert  Øjeblik  ude  for  at  kigge  op  ad  Vejen, 
som  om  han  ventede  Flere  endnu.  Lorentz  og 
jeg  havde  endnu  ikke  den  ringeste  Anelse  om, 
hvad  der  var  i  Værk,  og  paa  alle  vore  Spørgs- 
maal  om  Siewers  fik  vi  det  Svar:  „Giv  kun 
Tid,  I  faar  ham  nok  at  se." 

Vi  fik  ham  rigtig  nok  at  se,  foreløbig  i 
en  Skikkelse,  hvori  vi  havde  ondt  ved  at 
kjende  ham. 

Willum  syntes  at  blive  urolig  og  var  nær 
ved  at  tabe  Taalmodigheden  —  det  var  jo  nu 
næsten  saa  mørkt,  som  det  blev  paa  denne 
Aarstid  —  da  vi  hørte  Rumlen  af  en  Vogn 
fra  Kolding-Siden,  og  lidt  efter  holdt  en  lang 

Hostvogn  med  to  Sæder  i  uden  for  Døren. 
Paa  det  forreste  Sæde  hos  Kudsken  sad  en  Kor- 
poral, paa  det  bageste  sad  Gregers  og  hos 
ham  en  menig  Soldat,  der  hos  sig  havde  baade 
sit  eget  og  Korporalens  Gevær.  Kudsken  maatte 
enten  have  Tandpine  eller  være  kommen  til 
Skade,  for  han  var  stærkt  indbunden  om  Ho- 
vedet, og  det  vilde  ikke  være  faldet  mig  ind, 
at  jeg  havde  seet  den  Mand  før,  hvis  han  ikke, 
idet  han  holdt  Hestene  an  uden  for  Krodøren, 
havde  gjort  det  med  en  Fløjtetone,  der  ikke 
var  til  at  tage  fejl  af.  Da  denne  Lyd  bragte 
mig  til  at  gjøre  en  noget  heftig  Drejning  med 
Hovedet  efter  Lyden,  lagde  Willum  hurtig 
sin  Haand  paa  min  Skulder  med  et:  „Bare 
rolig,  og  pas  nu  paa,"  og  da  jeg  allerede  havde 
seet  nok  til  at  vide,  at  Chefen  paa  Kanonbaaden 
nu  var  Kudsk  paa  Arrestantvognen,  havde  jeg 
al  den  Oplysning,  jeg  i  Øjeblikket  behøvede. 

Det  lod  til,  at  Kudsjcen  af  egen  Drift  gjorde 
Holdt  her,  i  det  mindste  udspandt  der  sig  en 
længere  Disput  mellem  ham  og  Korporalen, 
der  vilde  videre,  men  Kudsken  lod,  som  om 
han  kun  daarligt  forstod  Tydsk,  og  erklærede  i 
et  underligt  gebrokkent  Sprog,  at  Hestene  ikke 
kunde  gaa  længer,  før  de  havde  faaet  en  Drik 
Vand  og  et  lille  Foder.  Resultatet  blev  da 
omsider,  at  det  blev  vedtaget,  at  Mandskabet 
skulde  have  en  lille  Vederkvægelse  med  det 
Samme.  Værten  og  Willum  vare  strax  ude 
ved   Vognen  og  opfordrede    dem    ivrigt  til 

at  komme  inden  for,  og  Korporalen  slog  sig 
da  til  Taals  med,  at  de  alle  Tre  skulde  af  Vog- 
nen og  ind  i  Kroen  et  Øjeblik.  Da  der  ikke 
var  nogen  Grund  til  at  tro,  at  Arrestanten 
skulde  prøve  paa  at  løbe  sin  Vej,  thi  Sam- 
menhængen med  hans  Forseelse  var  bekjendt 
nok,  og  han  havde  jo  snarere  viist  sig  paalide- 
lig  end  det  Modsatte,  iagttog  man  ingen  særlig 
Forsigtighed,  og  det  skete  da,  at  Kudsken  og 
Arrestanten  et  Øjeblik  vare  alene  paa  Vognen. 
Netop  i  det  Øjeblik,  medens  Willum  og  Værten 
vare  i  Begreb  med  at  føre  Korporalen  og  Sol- 
daten ind,  kom  jeg  ud  i  Døren  og  saae  da 
Kudsken  bøje  sig  bag  over,  som  om  han  søgte 
Noget  paa  Bagsædet;  jeg  hørte  ham  hvi- 
ske Noget  til  Fangen,  der  sad  der  saa  hvid  i 
Ansigtet  som  en  kalket  Væg,  og  jeg  hørte 
denne  sige  halv  højt:  „Siewers,  Siewers,  hvad 
har  Du  gjort?  —  Du  vil  blive  hængt  som 
Spion,  og  jeg  sagtens  med,"  men  Siewers 
svarede  i  den  naturligste  Tone  af  Verden  og 
saa  højt,  at  Alle  kunde  høre  det:  „Aa  Snak, 
Kammerat,  bryd  JDig  aldrig  om  det,  lad  mig 
nu  bare  først  vende,  at  jeg  kan  kjøre  hen  til 
Vandtruget  med  Bæsterne,  saa  skal  vi  To  ogsaa 
ind  og  have  os  en  Dram."  Saa  vendte  han, 
men  i  samme  Øjeblik  saae  det  ud,  som  om  He- 
stene gjorde  sig  rebelske;  Kudsken  greb  Pidsken 
og  drev  dem  et  vældigt  Slag  over  Ryggen  — - 
og  i  susende  Fart  foer  Heste  og  Vogn  henad 
Landevejen,  tilbage  hvor  de  var  komne  fra. 

Inde  fra  lød  i  det  Samme  Willums  Røst:  „Saa 
til  Helvede!  der  løber  Hestene  med  Vognen," 
og  ud  styrtede  Alle  mellem  hverandre.  De  to 
militaire  Medlemmer  satte  afsted  op  ad  Lande- 
vejen, og  da  de  havde  faaet  et  lille  Forspring1, 
raabte  Willum:  „Nu  Folk,  ned  til  Stranden, 
alt  hvad  trække  kanF 

Afsted  foer  vi,  over  Stok  og  Sten,  over 
Grøfter  og  Gjærder  —  det  var  et  Væddeløb, 
som  det  gjaldt  Livet,  og  det  gjorde  det  nok  i 
Grunden  ogsaa.  Nu  og  da  hørte  vi  Lyden  af 
Vognen  paa  Landevejen,  engang  imellem  og- 
saa et  Raab  og  en  tydsk  Ed  fra  Korporalen 
og  Soldaten,  men  snart  tabte  det  sig  i  det 
Fjerne.  Begge  Geværerne  vare  blevne  i  Vog- 
nen, saa  at  de  ikke  kunde  alarmere  ved  at 
skyde.  Vi  naaede  Stranden  først,  da  vi  havde  en 
langt  kortere  Vej  at  tilbagelægge,  medens  Kjøre- 
vejen  slog  en  stor  Bugt.  Men  vi  havde  ikke 
været  der  mange  Minuter  og  netop  havt  Tid 
til  at  faae  Baaden  vendt  og  Alt  gjort  klart  til 
at  kunne  gaa  til  Søs  strax,  da  vi  hørte  Vog- 
nen, og  strax  efter  saae  vi  den  komme  farende 
ned  igjennem  Bakkerne.  Siewers  havde  tabt 
Styret  paa  Hestene,  der  foer  afsted  i  Galop; 
med  den  ene  Haand  holdt  han  endnu  Tøm- 
merne, men  den  anden  Arm  havde  han  slynget 
om  Livet  paa  Gregers,  der  forgjæves  prøvede 
paa  at  springe  af  Vognen,  men  ikke  kunde 
frigjøre  sig  fra  det  Jerntag,  som  Broderen 
havde  i  ham.     Ikke  stort  over  en  Snes  Alen 

fra  Huset  gjorde  Vejen  en  brat  Svingning,  og 
der  rullede  Heste,  Vogn  og  hele  Historien  i 
Grøften.  Vi  vare  øjeblikkelig  ved  Haanden. 
Heste  og  Vogn  brød  vi  os  ikke  om;  Hestene 
kunde  ikke  rejse  sig  selv,  men  Siewers  var 
hurtig  paa  Benene.  Gregers  syntes  halvt  be- 
vidstløs eller  saa  fortumlet,  at  der  ingen  Mod- 
stand var  Tale  om  fra  hans  Side.  Vi  bar  ham 
i  Baaden,  tog  de  to  Geværer  med  og  vare  om- 
bord i  et  Øjeblik,  men  idet  vi  lagde  fra  Land, 
kom  ikke  blot  de  to  Tydskere  farende,  men  de 
havde  faaet  en  Flok  paa  en  halv  Snes  eller  saa 
omtrent  med  sig,  og  da  vi  vare  et  halvt  hun- 
drede Alen  fra  Land,  knaldede  en  Salve  ud 
over  Søen,  og  Spidskuglerne  foer  hvinende  om 
Ørerne  paa  os.  Siewers  sad  ved  Roret,  Gregers 
laa  som  død  i  Bunden  af  Baaden,  Willum  og 
Lorentz  roede,  og  Baaden  fløj  som  en  Pil  gjen- 
nem  Vandet.  „Giv  dem  deres  egne  Kugler!" 
raabte  Siewers  til  mig,  og  jeg  fyrede  de  to 
tydske  Geværer  af  ud  i  Flokken,  der  nu  kunde 
gale  og  bande,  saa  meget  de  vilde.  Vi  satte 
Kursen  mod  Sydenden  af  Fænø,  men  inden  vi 
naaede  den,  saae  vi  Kanonbaaden,  der  i  Følge 
den  Ordre,  Willum  havde  bragt,  var  i  Begreb 
med  at  lægge  om  Pynten  for  at  kunne  være 
ved  Haanden  i  Nødstilfælde.  Vi  styrede  da 
Kanonbaaden  i  Møde  for  at  sætte  dens  Chef 
og  vor  Fange  ombord  der,  og  først  da  vi  laa 
paa  Siden  af  den,  opdagedes  det,  at  vi  ikke 
Alle  vare  slupne  uskadte  fra  den  Geværsalve, 

som  Tydskerne  havde  sendt  os  til  Afsked. 
Gregers  gjorde  ikke  en  Bevægelse,  da  vi  op- 
fordrede ham  til  at  rejse  sig.  Først  troede  vi, 
at  hans  halve  Afmagt  fra  Faldet  ikke  havde 
fortaget  sig  endnu,  men  da  vi  søgte  at  lette 
ham,  saae  vi,  at  han  var  ganske  blodig,  og  det 
viste  sig  nu,  at  han  var  ramt  i  Siden  og  var 
fuldkommen  afmægtig.  Med  stort  Besvær  blev 
han  bragt  ombord  i  Kanonbaaden,  hvorpaa 
Lieutenanten  sagde  et  Par  venlige  takkende 
Ord  til  os  Andre,  der  nu  satte  af  og  kort  efter 
var  i  Land  paa  Fænø,  jeg  med  Følelsen  af  at 
have  gjort  meget  lidet  for  at  fortjene  hans 
Taksigelse.  Da  vi  gik  i  Land,  saae  vi  Wil- 
lums Hus  staa  i  Brand  paa  den  anden  Side  af 
Beltet.  Nu  ligger  der  et  nyt  lille  pynteligt 
Hus  paa  det  samme  Sted,  men  det  følger  af 
sig  selv,  at  Willum  først  efter  Krigens  Ophør 
fik  blivende  Sted  igjen  i  sit  gamle  Hjem. 

Af  Lorentz,  som  jeg  siden  den  Tid  blev 
ved  at  staa  i  et  nært  Forhold  til,  hørte  jeg 
senere,  at  hans  Broder  var  død  af  sit  Saar 
paa  Lazarettet  i  Middelfart,  og  at  begge  Brø- 
drene havde  været  til  Stede  ved  hans  Døds- 
leje. De  gamle  Forældre  havde  vel  med  stort 
Vemod  modtaget  Efterretningen  om  hans  Død, 
men  der  kom  dog  fra  den  Tid  mere  Ro  i  de- 
res Sind. 

Den  gamle  Skipper  levede  en  Række  Aar 
endnu.  Siewers  foer  paa  de  lange  Rejser,  og 
naar  han  med  Aars  Mellemrum  saae  til  sin 

gamle  Fader,  maatte  han  altid  igjen  fortælle 
ham  Enkelthederne  ved  denne  Expedition,  og 
naar  han  var  færdig,  klappede  den  Gamle  ham 
paa  Skulderen  og  sagde:  „Du  er  en  god  Dreng, 
Siewers,  en  god  Dreng.  Du  gjorde,  hvad  Du 
kunde,  og  Gregers  faldt  jo  for  en  tydsk  Kugle 
og  blev  begravet  under  Dannebrog." 


J.  P.  Junggreen. 

Af  M.  Mørk  Hansen. 


[fange  af  os  have  i  vor  Skoletid  læst 
Herodots  smukke  Fortælling  om 
„den  vise  Solons"  Svar  til  „den  rige  Krøsos": 
at  Ingen  kan  prises  lykkelig,  før  han  er  lykke- 
lig død,  og  at  det  lykkeligste  Menneske,  han 
vidste  af  at  sige,  var  en  græsk  Borger,  der 
som  en  elsket  Familiefader  satte  sit  Liv  til 
for  sit  Fædreland  og  efterlod  sig  et  taknemmeligt 
Eftermæle  hos  sit  Folk. 

Dersom  dette  er  Visdom,  saa  har  den 
Mand,  hvis  Billede  her  er  gjengivet,  været  en 
af  de  Lykkeligste.  Thi  da  han  kaldtes  bort 
fra  sin  Gjerning,  var  han  ej  blot  omringet  af 
inderlig  Kjærlighed  i  et  lykkeligt  Hjem,  men 
der  var  Hundredetusinder,  der  saae  op  til 
ham  med  udelt  Taknemmelighed,  ja  hele  det 
Folk,  for  hvis  Livssag  han  kæmpede  og  døde, 
saae  i  ham  sin  ædleste  Talsmand,  og  naar  der 
paa  en  af  de  utallige  Krandse,  der  smykkede 
hans  Kiste,  var  skrevet  i  Folkets  Navn: 

»Hvert  Græsstraa  er  en  Taare, 
vi  fælde  ved  hans  Baare,« 

saa  var  dette  et  sandt  og  rørende  Udtryk  for 
en  almindelig  Landesorg.  Og  er  det  nu  saa, 
hvad  der  altid  har  staaet  klart  for  den  bedre 
Del  af  vort  Folk,  at  Sønderjydernes  Kamp  for 
at  bevare  Modersmaalet  er  det  samlede  danske 
Folks  Kamp  for  Livet,  saa  maa  ogsaa  Nord  for 
den  unaturlige  Grændse  enhver  ægte  Søn  og 
Datter  af  vor  fælles  Moder  bevare  Junggreens 
Minde  blandt  de  kjæreste,  de  eje,  og  det  baade 
fordi  han  stred  og  led  for  vore  Helligdomme, 
og  fordi  han  stred  saa  ridderligt,  at  vi  med 
Sandhed  kunne  sige  om  ham,  hvad  H.  N. 
Clausen  har  sagt  om  en  anden  ædel  Slesviger 
(Kristian  Paulsen):  „Renere  Kæmpe  har  den 
reneste  Sag  ikke  havt.u 

Det  var  den  samme  „reneste"  Sag,  hvis 
ypperste  og  mest  fremskudte  Stridsmand  Jung- 

green  ved  sin  Bortgang  var  bleven.  Heri  lig- 
ger Forklaringen  af,  at  hans  bratte  Død  maatte 
fremkalde  en  Landesorg.  Hvorledes  han  blev 
en  saadan  Forkæmper,  og  hvad  der  var  det 
Særegne,  der  prægede  hans  Kampmaade, 
skulle  de  følgende  Linier  tjene  til  at  vise. 

Jens  Peter  Junggreen  var  født  i 
Aabenraa  den  14.  August  1827.  Hans  Fader, 
Lorens  Hansen  Junggreen,  var  Skibsfører  og 
Skibsejer  der  i  Byen,  men  Bedstefaderen,  Jens 
Junggreen  (i  Sverige  „Lj unggren44),  ligeledes 
Sømand,  var  saa  vidt  vides  født  i  Kalmar. 
Moderen,  Henriette  Thomsen,  var  fra  Als. 
Hun  blev  i  en  ung  Alder  Enke,  idet  Kaptain 
Junggreen  1828  døde  i  Riga.  Tre  Aar  efter 
ægtede  hun  den  endnu  levende  Tobaksfabri- 
kant  Middelhaus  i  Aabenraa,  med  hvem  hun 
levede  i  kjærligt  Ægteskab  indtil  sin  Død 
x^73-  Jung*gTeen>  som  ikke  har  kjendt  nogen 
anden  Fader  end  den  almenagtede  Agent 
Middelhaus,  voxede  op  i  et  godt  og  kristeligt 
Hjem  og  nød  i  Byens  „Rektorskole44  den  bedste 
Undervisning,  som  havdes,  men  denne  Under- 
visning var,  som  i  alle  Sønderjyllands  danske 
Kjøbstæder,  helt  igjennem  tydsk  lige  til  1851, 
og  dog  var  der  (hvad  Bahnsen  1858  oplyste  i 
Stændersalen)  i  hele  Byen  kun  to  eller  tre  ind- 
fødte Familier,  hvis  Omgangssprog  var  tydsk! 
Men  i  Hjemmet  og  i  hans  Forældres  Omgangs- 
kreds raadede  en  god  dansk  Aand.  Blandt 
de  Mænd,  der  fik  mest  Indflydelse  paa  den 

unge  Mands  Udvikling,  kan  nævnes  Uhrmager 
Fr.  Fischer  og  Farver  Bahnsen,  den  første 
bekjendt    som  en  begavet  Astronom  og  fra 
1840  Udgiver  af  Byens  første  danske  Blad, 
„Freja",  den  anden  Byens  første  dansk  sindede 
Stænderdeputerede  (medens  Middelhaus  stadig 
var  Suppleant),  begge  trofaste  danske  Mænd 
og  svorne  Modstandere  af  det  slesvigholstenske 
Oprørspar  ti.    Saaledes  lærte  Junggreen  trods 
sin  tydske  Dannelse    at  elske  Fædreland  og 
Modersmaal.  Efter  at  have  lært  Tobaksfabrika- 
tionen  hos  sin  Fader,  gjennemlevede  han  med 
aabent  Øje  og  varmt  Hjerte  Oprørs-  og  Krigs- 
aarene   1848—50,  blev  ogsaa  dansk  Soldat  i 
det  sidste  Krigsaar,  men  mødte  først  ved  Danne- 
virke kort  før  Freden  sluttedes.  For  at  udøve 
sin  Livserfaring  og  om  muligt  samle  Formue, 
drog  han  med  andre  unge  Slesvigere  til  de  ny 
opdagede  Guldminer  i  Australien  og,  da  Lyk- 
ken ikke  her  var  ham  gunstig,  derfra  til  Kali- 
fornien.  Han  fandt  dog  ikke  Behag  i  det  vilde 
Liv,  som  her  førtes,  og  for  det  Guld,  han  havde, 
foretog  han  en  Rejse  til  Virginien,  hvor  han 
lærte  Tobaksdyrkningen  at  kjende  i  dens  rette 
Hjem  og  i  længere  Tid  arbejdede  i  Fabrikerne. 
Formue  vandt  han  vel  ikke,  men  desmere  Er- 
faring og  Menneskekundskab,  og  jo  længere 
han  færdedes  i  de  fremmede  Egne,  desto  dybere 
og  inderligere  blev  hans  Kjærlighed  til  det  lille 
Danmark. 

Efter  sin  Hjemkomst  nedsatte  han  sig  som 
Tobaksfabrikant  i  sin  Fødeby  og  giftede  sig 
1856  med  en  Plejedatter  af  den  danske  Præst 
Holdt,  der  til  sin  Død  (1866)  skabte  ham  et 
lykkeligt  Hjem.  Det  var  i  den  for  Sønderjyl- 
land saa  lyse  og  lovende  Tid  under  Frederik 
VII,  da  en  ny  og  bedre  Aand  ledede  Regjerin- 
gen  og  Folkets  danske  Nationalitet  fandt  ret- 
færdig Støtte  og  Pleje.  Da  hørte  Junggreens 
Omgangskreds  til  den  Patricierslægt  i  den 
gamle  danske  By,  som  allevegne  gav  Tonen 
an;  men  medens  han  med  sin  livlige  Aand 
med  Sjæl  og  Hjerte  fulgte  den  Kamp  for  Mo- 
dersmaalet  og  for  Statens  Bevarelse,  som  i 
Stændersalen  og  i  Pressen  daglig  maatte  føres 
imod  de  tydske  Erobringsplaner,  og  derfor 
satte  sig  godt  ind  i  sit  Fædrelands  Historie, 
var  han  altfor  beskeden  og  undselig  til,  at  han 
skulde  træde  offentlig  frem.  Da  kom  Kata- 
strofen 1864,  der  gjorde  en  brat  Ende  paa  den 
fredelige  Udvikling  og  paa  mange  tusinde  Fa- 
miliers Lykke.  Efter!  at  Augustenborgeren, 
hvis  formentlige  Arverettigheder  de  tydske 
Stormagter  havde  brugt  som  Paaskud  til  deres 
Overfald  paa  den  svage  Nabo,  havde  udspillet 
sin  ynkelige  Rolle,  og  den  ene  Stormagt,  der 
gav  sig  Mine  af  at  ville  holde  paa  ham,  var 
slaaet  til  Jorden,  lod  som  bekjendt  det  sejrrige 
Preussen  baade  Slesvig  og  Holsten  indlemme 
i  Kongeriget  Preussen,  efter  at  dets  Kronjuri- 

ster  havde  bevist,  at  Kongen  af  Danmark  var 
den  eneste  retmæssige  Arving  og  Landsherre! 
Nu  kom  det  klart  for  Dagen,  hvad  Sandhed 
der  havde  været  i  de  tydske  Statsmænds  og 
Forfatteres  ømme  Omsorg  for  begge  Nationali- 
teters Ligeberettigelse  i  Slesvig;  thi  nu  be- 
gyndte strax  den  haarde  og  grusomme  Under- 
trykkelse af  Nordslesvigernes  Sprog  og  Folke- 
lighed, som  indtil  denne  Dag  er  fortsat  med 
altid  stigende  Hensynsløshed.  Og  uagtet  den 
preussiske  Regering  ved  Freden  med  Østerrig 
1866  i  Guds  hellige  Navn  havde  forpligtet  sig 
til  „efter  en  fri  Folke- Afstemning  at  tilbage- 
give de  nordligste  Distrikter  til  Danmark", 
var  det  let  at  mærke,  at  Artikel  V  i  Prag- 
freden ikke  vilde  blive  loyalt  udført,  saalænge 
man  havde  Magt  til  at  sætte  den  til  Side. 

Nu  kunde  Junggreen  ikke  længere  bevare 
sin  tilbagetrukne  Stilling.  Hans  ærlige  danske 
Hjerte  harmedes  over  al  den  Troløshed  og 
den  hjerteløse  Udryddelseskrig,  hvortil  han 
daglig  blev  Vidne,  og  da  Danskhedens  Tals- 
mænd blandt  Embedsklassen  vare  forjagede  og 
for  det  meste  erstattede  afmensvorne,  fanatiske 
Slesvigholstenere,  maatte  han  følge  den  stærke 
indre  Røst,  som  tvang  ham  til  at  tage  Ordet. 
Det  var  dog  ikke  som  politisk  Taler  eller 
Agitator,  men  nærmest  kun  som  Journalist,  at 
han  i  kort  Tid  vandt  sine  Landsmænds  Tillid 
ved  at  træde  i  Skranken  for  deres  retfærdige 

Sag.  Fra  Aaret  1865  af*)  leverede  han  i  Bla- 
dene „Freja"  og  „Dannevirke"  en  Række  større 
og  mindre  Afhandlinger,  hvilken  han  i  de  siden 
forløbne  enogtyve  Aar  næsten  uden  Afbrydelse 
fortsatte  lige  til  sin  Død.  Det  var  ikke  lærde 
historiske  eller  statsretlige  Undersøgelser,  ej 
heller  kraftige  og  buldrende  Angreb  paa  Mod- 
standerne; det  var  kortfattede,  klare  Paavis- 
ninger  af  den  gruelige  Uret,  som  de  overmodige 
Erobrere  øvede  imod  det  lille  undertrykte 
Folk,  der  hverken  trængte  til  eller  ønskede 
den  tydske  Kultur;  det  var  indtrængende, 
hjertelige  Formaninger  til  dette  Folk  om  at 
holde  fast  ved  Sandheden  og  ved  Fædrenes 
dyrebare  Arv;  det  var  rolige,  tillidsfulde  Op- 
fordringer til  at  sætte  Lid  til  den  retfærdige, 
barmhjertige  Gud,  som  har  Folkenes  og  Fyr- 
sternes Skjæbne  i  sin  Haand  og  ikke  vil  for- 
lade det  Folk,  der  ikke  opgiver  sig  selv. 

Med  en  beundringsværdig  Virtuositet  for- 
stod han  at  behandle  det  samme  Thema  paa 
saa  forskjellig  Maade  og  at  belyse  det  fra 
saa  forskjellige  Sider,   at  hans  Artikler  altid 

*)  Naar  hans  ellers  saa  kyndige  Biograf  i  »Danne- 
virke« af  22.  Juli  1886  mener,  at  hans  første  offent- 
lige Udtalelse  var  en  Artikel  i  »Dannevirke«  af 
19.  Juni  1868,  saa  kan  dette  ikke  være  rigtigt. 
I  min  lille  Bog  om  »Sønderjydernes  Kamp  for 
Modersmaalet«,  hvis  første  Oplag  er  trykt  1868, 
men  skrevet  1867,  omtales  nemlig  »den  dygtige  og 
kjække«  Junggreens  betydningsfulde  Forfattervirk- 
somhed« Side  145. 

9 

bleve  læste  med  Glæde  og  overvejede  med 
Opmærksomhed.  Især  vidste  han  ved  sit 
grundige  Kjendskab  til  Tydsklands  nyere  Hi- 
storie og  Literatur  at  fremdrage  saadanne 
Vidnesbyrd,  som  Tydskerne  selv  maatte  er- 
kjende  for  rigtige  og  sande,  og  navnlig  at  vise 
udaf  Preussens  Fornedrelsestid  1806 — 13,  at 
dette  Folks  bedste  Mænd  dengang  havde 
maattet  føre  den  samme  Kamp  for  Livet,  som 
det  nu  har  paaført  Danmark,  og  benytte  de 
samme  Midler  til  Selvforsvar,  som  det  nu  kal- 
der forbryderske,  naar  de  anvendes  af  Andre. 
Da  Pladsen  her  ikke  tillader  at  meddele  Prø- 
ver af  hans  Fremstillinger,  kunne  vi  henvise 
til  Bladet  „Dannevirke",  som  kort  efter  For- 
fatterens Død  optrykte  en  Række  Uddrag. 
Det  er  vel  tvivlsomt,  om  hans  Ord  øvede  no- 
gen mærkelig  Virkning  paa  det  tydske  Publi- 
kum, der  i  Regelen  er  ganske  uimodtageligt 
for  Sandheden,  naar  den  rammer  dets  Erobrings- 
lyster*). Heller  ikke  Nord  for  Grændsen  fandt 
de  den  Opmærksomhed,  som  de  fortjente. 
Kun  Bladet  „Fædrelandet"  vedblev,  saalænge 

*)  Dette  har  allerede  den  store  Goethe  udtalt  i  et  be- 
kjendt  Vers,  som  jeg  engang  har  gjengivet  saa- 
ledes : 

Vi  Tydske  er  altid  saa  fromme  og  nette, 
Vi  sige:  »vi  ville  jo  kun  det  Rette.« 
Men  det  forstaaer  sig,  at  Ret  maa  være, 
Hvad  der  er  os  og  Vore  til  Gavn  og  Ære; 
At  Andre  ogsaa  har  Ret  til  ^oget, 
Det  er  den  tydske  Forstand  for  broget. 


det  bestod,  at  optage  den  utrættelige  Jung- 
oreens  ..velskrevne  Artikler".  Men  blandt  de 
danske  Sønderjyder  var  Virkningen  stor,  og 
Forfatteren  var  snart  kjendt  og  beundret  næ- 
sten i  ethvert  dansk  Hus. 

Denne  Popularitet  blev  ikke  mindre,  da 
Junggreen  i  1876  for  en  af  de  Artikler,  hvori 
han  havde  mindet  Kejser  Wilhelm  om  det  i 
Guds  Navn  givne,  men  ikke  opfyldte  Tilsagn, 
blev  dømt  til  sex  Maaneders  Fæstningsarrest. 
Baade  kort  før  Afrejsen  til  Magdeburg  og 
strax  efter  Hjemkomsten  udsendte  han  frej- 
dige Opmuntringer  til  sine  Landsmænd,  hvori 
han  viste  dem,  at  det  var  let  at  lide,  naar  man 
i  Pagt  med  Sandheden  havde  indre  Fred  og 
usvækket  Haab.  Det  var,  sagde  han  bl.  a., 
en  Frugt  af  Nordslesvigernes  Holdning  i  de 
sidste  ti  Aar,  at  der  nu  i  Tydskland  fandtes 
retsindige  Mænd,  der  begyndte  at  erkjende 
Tydskernes  Uret  i  den  danske  Sag.  Holdt  de 
danske  Slesvigere  urokkelig  fast  ved  deres 
Overbevisning,  og  lod  de  den  komme  til  Orde 
overalt,  hvor  det  kunde  ske  paa  lovlig  Maade, 
..skulde  det  med  Guds  Hjælp  endnu  engang 
dages  over  Nordslesvig". 

I  denne  Tid  var  det,  at  den  preussiske 
Regjering  ved  en  ny  wSproglov  for  Administra- 
tionen og  Skolerne  yderligere  søgte  at  kue 
Brugen  af  Modersmaalet.  Og  da  saa  i  Slut- 
ningen af  1878  Artikel  V  erklæredes  for  op- 
hævet,   i    den    ofte    udtalte  Hensigt,    at  de 

Danske  skulde  opgive  ethvert  Haab  om  Ret- 
færdighed eller  Højmodighed  fra  deres  Under- 
trykkeres Side,  og  da  mange  af  de  Svagt- 
troende  begyndte  at  forsage,  stiftede  Junggreen 
i  Forening  med  nogle  andre  trofaste  Mænd 
„Foreningen  til  Bevarelsen  af  det  dan- 
ske Sprog  i  Nordslesvig",  der  havde  til 
Formaal  at  forsyne  Folket  med  god  dansk 
Læsning  og  saavidt  muligt  skaffe  navnlig  Ung- 
dommen Adgang  til  oplysende  og  oplivende 
Foredrag.  Junggreen  blev  Formand,  men 
Foreningen  blev  strax  Gjenstand  for  Autori- 
teternes Mistanke  og  Forfølgelse.  Ingen  Em- 
bedsmand eller  Lærer  kunde  være  Medlem 
uden  at  udsættes  for  Afskedigelse,  ingen  dansk 
Undersaat  yde  Bidrag  uden  at  blive  udvist  af 
Landet,  og  den  Bestræbelse  for  at  frede  om 
Modersmaalet,  der  hos  polske,  bøhmiske  og 
franske  Undersaatter  prises  som  god  og  ædel, 
naar  de  ere  Tydskere,  blev  her  under  tydsk 
Herredømme  stemplet  som  en  Forbrydelse, 
uden  at  en  eneste  tydsk  Statsmand  eller  For- 
fatter havde  et  Ord  tilovers  for  de  forfulgte 
Danske.  Junggreen  og  hans  Venner  tabte  dog 
aldrig  Modet,  hvor  ofte  de  end  maatte  i  For- 
hør, og  navnlig  holdt  Junggreen  en  Række 
astronomiske  og  historiske  Foredrag,  der  hortes 
med  Glæde. 

Efter  Hans  Krugers  Død  (2;.  Aug.  1881) 
var  ingen  Mand  mere  anseet  i  Nordslesvig  end 
Junggreen.    Naar  han  dog  ikke  strax  og  ikke 


uden  en  Valgkamp  blev  Kriigers  Afløser  i  den 
tv  elske  Rigsdag,  var  det  en  Følge  af  den 
sorgelige  Splittelse,  som  Spørgsmaalet  om  Eds- 
aflæggelse i  den  preussiske  Landdag  havde 
fremkaldt,  idet  N.  Ahlmanns  brave  og  dygtige 
Efterfølger  Hans  Lassen  holdt  paa,  at  Nord- 
slesvigerne ogsaa  i  Landdagen  burde  kæmpe 
imod  Undertrykkelsen,  medens  Kriiger  stadig 
hævdede,  at  Artikel  V  bestod  endnu  som  mo- 
ralsk bindende  for  enhver  ærlig  Regjering,  og 
at  Slesvigerne  derfor  kun  ved  Mandatnedlæg- 
gelse kunde  protestere  imod  den  vedvarende 
Indlemmelse  i  Preussen.  Junggreen,  som  først 
havde  staaet  paa  Lassens  Side,  bøjede  sig  for 
Kriigers  Fasthed,  og  Lassen,  der  dengang 
havde  Flertallet  for  sig,  blev  valgt  ind  i 
Rigsdagen.  Men  tre  Aar  efter  havde  Stem- 
ningen vendt  sig,  og  Junggreen  fik  1884  et 
betydeligt  Flertal,  medens  Lassen  beholdt  sit 
Sæde  i  Landdagen.  Hermed  begynder  det 
sidste  og  betydningsfuldeste  Afsnit  af  Jung- 
greens offentlige  Virksomhed.  Han  mødte  i 
Berlin  baade  i  1884,  85  og  86,  og  det  viste 
sig  snart,  at  endog  hans  tidligere  Modstandere 
blandt  Vælgerne  med  Glæde  erkjendte,  at  de 
havde  fundet  den  rette  Mand.  Vel  kunde  han 
ikke  i  den  tyd  ske  Helstats  Rigsdag  paatale  den 
Undertrykkelse,  som  den  preussiske  Lovgiv- 
ning og  Administration  paa  alleOmraader  be- 
reder Modersmaalet.  Hans  Forslag  i  denne 
Retning,  som  han  dog  fik  Lov  til  at  begrunde, 

blev  afvist;  men  hans  hvert  Aar  tilbagevendende 
Krav  paa,  at  Retssproget  ved  Domstolene 
skulde  rette  sig  efter  Folkesproget,  blev  saa 
klart  og  indtrængende  motiveret,  at  hanr 
Foredrag  ej  blot  læstes  med  Begejstring  af 
enhver  dansk  Slesviger,  men  ogsaa  vakte  Op- 
mærksomhed og  Deltagelse  blandt  Modstan- 
derne. Det  var  ikke  nogen  let  Opgave,  der 
var  stillet  ham.  Som  den  eneste  „Dåne"  blandt 
397  Rigsdagsmænd,  af  hvilke  kun  1 6  Polakker 
og  15  Elsassere  havde  nogen  Sympathi  for  hans 
Forslag,  skulde  han  bekæmpe  baade  den  over- 
mægtige Regjering  og  de  mange  af  Sejren, 
Lykken  og  det  medfødte  Hovmod  berusede 
Tydskere.  Han  havde  hverken  den  fysiske 
Styrke  eller  den  naturlige  Kjækhed,  som  i  saa 
høj  Grad  havde  udmærket  Kriiger  i  hans  Vel- 
magtsdage. Hans  Mod  var  kun  det  moralske, 
der  hvilede  paa  hans  Gudsfrygt;  men  dette 
er  vel  ogsaa,  naar  Alt  kommer  til  Alt,  det 
rette  Heltemod.  Det  var  ikke  blot  hans  ypper- 
lige længere  Foredrag,  men  ogsaa  hans  for- 
træffelige Repliker,  i  hvilke  han  paa  staaende 
Fod  gjendrev  de  uforbederlige  Slesvighol- 
steneres grundfalske  Paastande,  der  vakte  Op- 
mærksomhed i  Rigsdagen  og  Glæde  i  Sønder- 
jylland. Og  da  han  altid  optraadte  med 
Maadehold  og  sand  Urbanitet,  aftvang  han 
ogsaa  sine  Modstandere  Agtelse,  ja  enkelte  af 
disse  erkjendte  villigt,  at  de  havde  miskjendt 
Stillingen,    og    at    hans  Paavisninger  havde 

ændret  deres  Anskuelser  af  Nationalitetsforhol- 
dene  i  Slesvig.  Herom  kan  Enhver  overbevise 
sig,  som  vil  gjøre  sig  den  ringe  Ulejlighed  at 
læse  det  lille  Skrift  ,,Den  danske  Sag  i  Søn- 
derjylland, forhandlet  i  Berlin  i885'\  som  For- 
fatteren udgav  i  dette  Aar.  Men  ogsaa  i  Sam- 
lingen 1886  optraadte  Junggreen  med  stor 
Dygtighed  og  aandelig  Overlegenhed,  og  det 
uagtet  han  følte  sig  i  høj  Grad  legemlig  svag. 
Thi  desværre,  hans  Helbred  var  forlængst  ned- 
brudt, og  det  var  Kampen  i  og  udenfor  Rigs- 
dagen, der  brød  hans  Kraft.  Han  var  altfor 
blød  af  Gemyt  og  altfor  ildfuld  af  Tempera- 
ment, til  at  han  længe  kunde  holde  ud  at  staa 
fremmest  i  den  ulige  Strid,  og  det  var  kun 
den  inderlige  Kjærlighed  til  hans  Folk  og  den 
stærke  Pligtfølelse,  der  holdt  ham  oppe  saa 
længe.  Endnu  i  de  sidste  Dage  før  sin  Død 
(19.  Juli  1886)  forberedte  han  en  Række 
Møder  for  at  oplyse  og  styrke  Befolkningen, 
og  de  Foredrag,  som  han  agtede  at  holde,  og 
til  hvilke  han  havde  gjort  Udkast,  indeholdt 
ligesom  hans  politiske  Testamente,  hvori  han 
atter  og  atter  formaner  til  at  holde  ud  i 
Troen  paa  den  Gud,  som  ydmyger  de  Hov- 
modige og  styrker  de  Svage. 

Da  Forfatteren  af  disse  Blade  sidste  Gang 
var  sammen  med  Junggreen  kort  efter  den 
sidste  Rigsdagssamling,  viste  han  mig  en  lille 
Bog  („Deutscher  Parlaments- Almanach"),  hvori 
blandt  meget  Andet  alle  Rigsdagsmændenes 

Navne  og  Levnetsdata  ere  anførte.  Paa  Titel- 
bladet havde  han  med  Runebogstaver  nedskre- 
vet nogle  Ord  til  daglig  Paamindelse;  men  da 
han  mærkede,  at  jeg  kunde  tyde  Skriften,  tog 
han  hastig  Bogen  fra  mig,  idet  han  rødmende 
bemærkede,  at  disse  Ord  kun  vare  for  hans 
egne  Øjne.  Bogen  ligger  nu  for  mig;  de  ma- 
nende Ord  vare  disse: 

»Der  skal  ikke  komme  et  usandt  Ord  ud  af  min 
Mund.« 

»Jeg-  skal  vogte  mig  for  enhver  Overdrivelse.« 
»Men  hvor  det  er  muligt,  der  skal  Enhver  faae 
Svar.« 

Er  det  ikke  et  smukt  Vidnesbyrd  om  denne 
Mands  Tænkemaade,  især  naar  Enhver,  der  har 
kjendt  ham,  maa  vide,  at  det  var  oprigtig 
ment  og  blev  ærligt  fulgt?  Derfor  var  det 
med  god  Føje,  at  der  paa  Sølvkrandsen  fra 
Odense  i  det  danske  Folks  Navn  udtaltes  (2. 
Sam.  15,20):  .,Hos  Dig  var  Kjærlighed  og 
Troskab."  Men  det  var  ogsaa  med  Føje,  at 
der  stod  paa  en  anden  Krands:  „Uden  Kamp 
ingen  Sejr,  uden  Sejr  ingen  Krone.  Lykkeligt 
det  Land,  der  fostrer  saadanne  Sønner."  Med 
Guds  naadefulde  Hjælp  vil  det  Land,  der  fo- 
strede Sønner  som  L.  Skau,  H.  Kruger  og  J. 
P.  Junggreen,  ogsaa  fostre  Mænd,  der  kunne 
fortsætte  og  fuldende  deres  Gjerning  til  Fol- 
kets Frelse  fra  Undergang  og  Død. 


Minderuner 

1886. 


Begyndelsen  af  sin  Tale  for  Sextus  Roscius 
"  •  udtaler  Cicero  den  Formodning,  at  de  lærde 
og  højtagtede  Dommere,  som  sidde  omkring  ham, 
nmligen  ville  undres  over,  at  han  har  paataget  sig 
den  foreliggende  Opgave,  da  jo  dog  saa  mange  Andre 
maa  synes  langt  bedre  skikkede  til  at  fore  Sagen 
end  han,  der  hverken  i  den  ene  eller  den  anden 
Retning  kan  maale  sig  med  dem.  Jeg  fristes  til 
at  anvende  den  romerske  Talers  Ord  paa  min  Ad- 
komst til  at  skrive  om  Dr.  Kaikar.  Der  er  Mange, 
som  stod  ham  langt  nærmere  i  Livet  end  jeg  og 
sidde  inde  med  et  ganske  anderledes  Materiale  til 
hans  Livshistorie  end  det,  jeg  er  Herre  over;  men 

da  Opfordringen  kom  til  mig  og  der  ikke  stilledes 
større  Fordringer  end  nogle  Notitser,  troede  jeg  at 
turde  modtage  den  og  haabede  at  kunne  efterkomme 
den.  Maaske  har  jeg  Uret,  men  min  store  Agtelse 
og  Hengivenhed  for  den  elskværdige  Olding  faaer 
da  være  min  Undskyldning. 

Stundom  .giver  en  Mands  Ligfærd  et  bedre  Billede 
af  den  Betydning,  han  har  havt,  end  en  lang  Levnets- 
beskrivelse.  Dr.  Kalkars  gjorde  det  i  ethvert  Til- 
fælde. Det  var  ikke  det,  at  der  hin  Februardag  til 
Trods  for  en  ublid  Aarstid  stod  en  blomstertung 
Kiste  foran  Koret  i  Frue  Kirke;  det  var  heller  ikke 
det,  at  Sjællands  Biskop  talte  ved  Baaren,  skjøndt 
dette  vistnok  hører  til  de  sjeldne  Ting,  heller  ikke 
det,  at  det  store  Rum  var  fyldt,  ja  næsten  overfyldt 
—  nej,  det  som  gav  denne  Ligfærd  dens  Betydning 
og  satte  Manden  et  særegent  Minde,  var  Menighedens 
Fysiognomi.  Thi  ved  Kalkars  Kiste  samledes  ikke 
en  enkelt  Kreds  eller  Afskygning,  der  kunde  give 
Vidnesbyrd  om  en  Virksomhed  i  mere  eller  mindre 
ensidig  Retning ;  ikke  en  Flok  begejstrede  Tilhængere, 
der  trængte  sig  nær  til  Baaren  for  ligesom  at  vise, 
at  den  Afdøde  nærmest  hørte  dem  til:  men  hele  den 
danske  Menighed  havde  med  en  mærkelig  Samstem- 
ning givet  Bidrag  til  det  store  Følge  —  der  var 
Lærde  og  der  var  Lægmænd,  der  var  Hovedstaden 
og  Landet,  Højkirkelige  og  Grundtvigianere,  indre 
Mission  og  ydre  Mission,  de,  som  var  graanede  i  Kir- 
kens Tjeneste,  og  de,  som  endnu  stod  i  Tjenerembe- 
dets Forgaard.  Og  jeg  tænker,  at  Alle  følte,  at 
skjøndt  Ingen  kunde  tilegne  sig  ham  som  deres, 
skyldte  de  ham  dog  alle  Tak  baade  for  hans  Liv  og 
for  hans  Gjerning. 

Thi  der  var  det  Særsyn  ved  Dr.  Kaikar,  at  han 
ikke  lod  sig  tage  til  Fange  af  det  Særegne  i  religieus 
eller  kristelig  Henseende.  Der  kan  være  Tider,  hvor 
den  Enkelte  kan  føle  sig  isoleret  og  alene,  naar  lian 

ikke  vil  slutte  sig  til  et  eller  andet  bestaaende  Parti, 
og  hvor  han  kan  fristes  til  i  nogen  Maade  at  give 
Afkald  paa  sin  Selvstændighed  for  at  opnaa  den 
Støtte,  som  kan  ligge  i  Forbundet ;  men  paa  den 
anden  Side  kan  der  være  Personligheder,  der  ere 
komne  saa  langt  frem  og  indtage  en  saadan  Stilling 
i  det  kirkelige  eller  borgerlige  Samfund,  at  de  ikke 
behøve  at  søge  Andre,  men  Andre  søge  dem.  Til 
disse  hørte  Dr.  Kaikar.  Havde  han  taget  Parti,  er 
det  ganske  afgjort,  at  han  vilde  være  bleven  en  be- 
tydelig Høvding;  men  det  laa  nu  engang  ikke  i 
hans  fredelige  og  milde  Karakter  at  støde  i  Kamp- 
luren; vel  havde  han  Øje  baade  for  Ejendommelig- 
heder og  Udskejelser;  men  da  han  med  en  inderlig 
Kjærlighed  omfattede  Alt,  hvad  der  bekjendte  Kri- 
stus og  troede  paa  Syndernes  Forladelse  ved  ham, 
var  han  overbærende,  naar  det  gjaldt  Bekjendelsens 
Form,  det  Konfessionelle  og  Rituelle,  og  blev  ikke 
træt  af  i  Lære  som  i  Liv,  i  Tale  og  Skrift  at  prædike 
Fordragelighedens  Lære  og  formane  til  at  bevare 
Aandens  Enhed  i  Fredens  Baand. 

Det  var  vel  udaf  denne  milde  bredkirkelige  An- 
skuelse, til  hvilken  Forklaringen  dels  maa  søges  i 
en  særegen  Gemytsbeskaffenhed  dels  ogsaa  i  særlige 
Livsførelser,  at  Dr.  Kaikar  herhjemme  hos  os  blev 
rden  evangeliske  Alliances"  første  Banebryder  og 
Talsmand.  Det  vil  maaske  erindres,  at  dette  kirke- 
lige Fænomen  er  opstaaet  paa  engelsk  Grund  og 
er  fremgaaet  af  Sorgen  over  den  Søndersplittelse, 
som  fandt  og  vel  endnu  tildels  finder  Sted  i  den 
evangeliske  Kirke,  fordi  de  forskjellige  Kirkepartier 
mere  og  mere  tabte  det  for  Alle  fælles  Grundlag  af 
Syne,  fæstede  Blikket  paa  de  enkelte  Partiers  Lære- 
sætninger, Forfatning,  Liturgi  og  Gudstjeneste  og 
glemte,  at  de  dog  have  een  Tro,  een  Daab,  ere  eet 
Legeme  i  een  Aand  og  kaldede  til  eet  Haab  i  vort  Kald. 
Dertil  kom  nu  ogsaa  den  forargelige  Bitterhed,  det 

Fjendskab,  ja  ligefrem  den  Hadefuldhed,  som  des- 
værre saa  ofte  viser  sig  i  religieuse  og  kirkelige 
Stridigheder.  I  England,  hvor  saa  mange  kristelige 
Partier  have  Hjemsted,  føltes  denne  Sorg  stærkere 
end  andetsteds ;  det  var  derfor  intet  "Under,  at  Tan- 
ken om  et  Samfund,  i  hvilket  Kristne  af  forskjellige 
Bekjendelser  kunde  mødes  i  en  fælles  Tro  og  en 
fælles  Kjærlighed  og  tilbagevise  alt  Nid,  alle  Kjævle- 
rier  og  al  Spaltning,  kunde  fødes  netop  dér,  og  det 
første  offentlige  Alliancemøde  holdtes  den  19.  August 
1846.  Deltagernes  Antal  var  omtrent  Tusinde.  Vi 
kunne  nu  ikke  her  gaa  nærmere  ind  paa  den  videre 
Udvikling  af  Alliancen  og  dens  Principer,  men  kunne 
kun  konstatere,  at  den  i  Aarenes  Løb  har  bredt  sig 
mere  og  mere,  med  større  og  mindre  Tilslutning  i 
de  forskjellige  Lande,  og  at  Dr.  Kaikar  allerede  i 
1855  „ganske  uventet  og  overraskende  og  uden  For- 
anledning" fra  hans  Side  blev  opfordret  til  at  aflægge 
Beretning  om  danske  Kirkeforhold  paa  Mødet  i  Paris. 
Senere  har  han  deltaget  i  forskjellige  af  Alliancens 
Møder,  og  af  det  storartede  Genf ermøde  i  1861  fore- 
ligger der  en  livlig  og  sagkyndig  Skildring 
(Evangelisk  Ugeskrift  for  1861  Nr.  44  og  45)  fra  hans 
Haand.  Da  Alliancen  ønskede  at  gjæste  Kjøbenhavn 
i  September  1884,  var  Dr.  Kaikar  den,  som  væsenlig 
forberedte  Sagen  herhjemme,  og  da  Sammenkomsten 
fandt  Sted  —  ligesaalidt  her  som  andetsteds  uden 
Betænkelighed  og  Modstand  fra  forskjellig  Side  - 
da  var  det  den  to  og  firsindstyveaarige  Olding,  der 
som  Princeps  i  den  højst  notable  Forsamling  holdt 
en  Indledningstale,  der  baade  i  Form  og  Indhold  bar 
Vidnesbyrd  om  en  mærkelig  usvækket  Kraft  i  Aan- 
den  og  Varme  i  Hjertet. 

Dr.  Kalkars  Navn  er  blevet  bekjendt  i  Udlandet 
dels  ved  denne  hans  Deltagelse  i  den  evangeliske 
Alliances  Gjerning  og  dels  ved  forskjellige  Skrifter, 
men  der  er  ingen  Tvivl  om,  at  hans  Virksomhed  i 


—  141  — 


Missionens  Gjerning  er  den,  som  baade  har  gjort 
hans  Navn  mest  bekjendt  i  hans  Fædreland  og  vil 
blive  ham  et  monumentum  ære  perennius.  Selv  er  han 
aldrig  gaaet  ud  for  at  bringe  Evangeliet  til  Hednin- 
gene, men  hvad  han  udrettede  som  Formand  for 
Missionsselskabet,  hvad  han  har  talt,  skrevet,  ofret 
af  Tid  og  Arbejde  paa  denne  Gjerning,  der  vel  er 
hans  Livs  Hovedgjerning,  det  kan  ikke  siges  med 
l'aa  Ord.  Men  saa  meget  tør  udtales,  at  der  i  en 
lang,  lang  Hække  af  Aar  ikke  her  i  Danmark  har 
været  noget  Omraade  af  Missionens  Gjerning,  uden 
at  Dr.  Kaikar  har  været  med.  I  Hedningemission, 
Sømandsmission,  den  grønlandske  Mission,  Bibelsel- 
skabet, Oversættelsen  af  den  hellige  Skrift  har  han 
sat  varige  Mærker  af  sin  Virksomhed;  skulde  Kirker 
bygges  og  store  Summer  indsamles  til  religieuse  eller 
kirkelige  Formaal,  var  man  altid  sikker  paa  at 
træffe  hans  Navn  mellem  Indbyderne,  ja  jeg  troer 
ikke,  at  der  har  været  et  eneste  kirkeligt  Spørgs- 
maal  oppe  i  de  sidste  halvtredsindstyve  Aar,  uden 
at  Dr.  Kaikar  har  taget  Del  i  Diskussionen  enten  med 
Mund  eller  Pen,  og  jeg  troer,  det  vil  erkj endes  fra 
alle  Sider,  at  han  altid  havde  et  godt  og  befrugtende 
Ord  at  udtale.  Jeg  tør  ikke  sige  det  for  vist,  men 
det  skulde  ikke  undre  mig,  om  Dr.  Kaikar  hørte  til 
de  Forfattere,  om  hvem  det  kan  siges,  at  de  ikke  lod 
hengaa  en  Dag  uden  at  skrive  Noget  —  nulla  dies 
sine  linea  —  thi  hans  samlede  literaire  Virksomhed 
har  utvivlsomt  været  større  end  nogensomhelst  an- 
den dansk  theologisk  Forfatters  i  dette  Aarhundrede. 
En  overordenlig  stor  Del  af  hans  mindre  Arbejder, 
Afhandlinger  og  Anmeldelser  lindes  spredte  rundt 
omkring  i  forskjellige  religieuse  Tidsskrifter  og  Blade 
—  selv  udgav  han  jo  nogle  Aar  „Theologisk  Tids- 
skriftu  og  var  vel  dengang  en  af  de  Faa,  som  kunde 
samle  de  forskjellige  Anskuelser  omkring  sig  —  men 
blot  hans  større  Arbejder  udgjore  en  højst  ærefrygt- 

indgydende  Række,  deriblandt  Bibeloversættelsen, 
der  synes  at  maatte  kunne  udgjøre  for  sig  alene  et 
helt  Livs  Arbejde,  og  man  forstaaer,  at  Dr.  H.  N. 
Clausen  har  Ret,  naar  han  i  en  forøvrigt  noget  spids 
lille  Opsats  omtaler  „den  samme  flittige  Pen,  der  først 
skriver  paa  Tydsk,  bestemt  for  Udlandet,  og  saa  paa 
Dansk,  bestemt  for  Indlandet"  —  thi  Dr.  Kaikar 
var  overmaade  arbejdsom,  og  det  er  næsten  ube- 
gribeligt, hvorledes  han  fik  Tid  til  al  sin  forskjellig- 
artede  Gjerning.  Meget  vil  vel  kunne  vejes  uden 
at  findes  lødigt  nok;  men  jeg  har  aldrig  seet  Dr. 
Kaikar  være  haard  eller  ubillig  i  sin  Dom.  Han 
vilde  Ret  for  Alle,  Uret  for  Ingen;  Kristi  Kjærlig- 
hed drev  ham,  og  om  nogen  Gjerning  staar  skreven 
i  Livsens  Bog,  da  er  det  visselig  hans  Gjerning  for 
at  bringe  Evangeliets  Lys  til  at  straale  i  denne  Ver- 
dens Mørke.  « 

Dr.  Kalkars  Virksomhed  var  ikke  fri  for  Hin- 
dringer, ej  heller  var  hans  Liv  uden  Sorger,  men  der 
levede  et  forunderligt  lyst  Haab  i  hans  Sjæl  og  en 
urokkelig  Tro  og  Tillid  til  Frelseren  og  hans  Riges 
Sejr.  Jeg  erindrer  i  den  Henseende  et  lille  Træk, 
som  er  blevet  staaende  uudslettelig  i  min  Erindring 
og  som  er  i  høj  Grad  karakteristisk  for  hans  hele 
Aandsretning.  Det  var  i  Eftersommeren  78.  En 
Del  af  Kjøbenhavns  yngre  Præster  vare  samlede 
hos  den  nuværende  Sognepræst  til  St.  Pauls  Kirken, 
og  Dr.  Kaikar  var  med.  Han  holdt  meget  af  at 
være  blandt  de  Yngre,  og  de  Yngre  holdt  af  at  have 
ham  imellem  sig.  Hvorledes  Samtalen  faldt,  erindrer 
jeg  ikke  nu  mere;  men  formodenlig  har  en  eller 
anden  af  de  Tilstedeværende  udtalt  sig  noget  mørkt 
om  Kirkens  Stilling  i  disse  Tider;  thi  efter  at  have 
hørt  til  i  Taushed  nogen  Tid,  sagde  Dr.  Kaikar, 
medens  han  lod  de  venlige  brune  Øjne  løbe  rundt  i 
Kredsen:  „Det  er  dog  underligt  med  Jer  unge 
Mennesker,   at  I  kunne  udtale  Eder  saa  forsagt  om 


—  143  — 


Kirkens  Tilstand.  Jeg  er  nu  nærved  de  firsindstyve 
men  jeg  Synes,  at  der  er  meget  mere  Grnnd  til  at 
se  lyst  paa  Tingene  end  være  forknyt;  thi  der  har 
aldrig  til  Trods  for  Alt,  hvad  der  kan  siges,  og  al 
den  Modstand,  der  rejses,  til  nogen  Tid  været  et 
saadant  Liv  og  en  saadan  Fremgang  i  Kristi  Kirke 
som  netop  i  vore  Dage,  og  fremfor  Alt  maa  vi  ikke 
forsage,  men  have  Tillid  til  Vorherre,  som  nok  skal 
vogte  sin  Menighed,  og  hellere  glæde  os  over,  hvad 
vi  have  naaet,  end  dolere  over,  hvad  vi  ikke  have 
naaet !" 

Der  kan  ikke  være  Tvivl  om,  at  dette  frejdige 
Haab  og  den  usvækkede  Kjærlighed  til  Mennesker, 
som  Oldingen  bevarede  indtil  sin  sidste  Time,  var  et 
Udslag  af  en  fast  og  virkelig  Tro  paa  Frelseren. 
Skjøndt  han  var  udsprungen  af  jødisk  Æt  og  først 
i  sit  to  og  tyvende  Aar  blev  kristnet,  hørte  han  dog 
ikke  til  dem,  der  lod  sig  optage  i  Kristi  Kirke,  „fordi 
det  laa  i  Tiden",  som  Dr.  Fog  udtalte  ved  hans 
Kiste,  ejheller  til  dem,  der  under  Kristennavnet 
bevarede  meget  af  det  Gamle  baade  i  Tanke,  Sæt 
og  Optræden  —  han  gav  Jesus  Kristus  hele  sit 
Hjerte,  og  ligesom  den  Tro  var  Drivkraften  i  hans 
Liv  og  Nøglen  til  al  dets  Gjerning,  saaledes  var  den 
ogsaa  i  hans  Dødsstund  den  Pude,  til  hvilken  han 
lagde  sit  Hoved,  fuldelig  forsikret  om  Syndens  For- 
ladelse af  Guds  Naade  i  Jesus  Kristus.  Dog  Et  be- 
varede han  og  det  er  et  saare  elskeligt  Træk  i 
Kalkars  Karakter  —  det  var  Kjærligheden  til  hans 
gamle,  forunderlige  Folk  og  et  inderligt  Ønske  om, 
at  det  dog  maatte  lære  at  kjende,  hvad  der  tjener  til 
dets  Fred,  og  faae  Øjnene  op  for  sin  Besøgelses  Tid. 

Af  rent  biografiske  Notitser  maa  jeg  for  en  Or- 
dens Skyld  hensætte:  Dr.  Kaikar  er  født  den  27. 
November  1802  i  Stockholm,  hvor  hans  Fader  Simon 
Isak  Kaikar  var  Rabbiner.  Senere  blev  han  Medlem 
af  det  israelitiske  Konsistorium  i  Vestphalen,  og 

Sønnen  blev  til  sit  tiende  Aar  opdraget  i  Cassel.  Da 
kom  han  til  Kjøbenhavn,  blev  antaget  som  Søn  af 
Kancelliraad,  Prokurator  Delbanco,  frekventerede 
Borgerdydskolen  i  Kjøbenhavn  og  blev  Student  1819.  I 
Begyndelsen  studerede  han  Jura,  underviste  meget 
og  syslede  iøvrigt  med  Filosofi  og  Filologi.  Hvor- 
naar  og  hvorledes  Ønsket  om  at  blive  Kristen  vaag- 
nede  i  det  unge  Menneske,  veed  jeg  ikke;  mensenere 
Biskop  Mynster  blev  hans  Religionslærer,  og  i  Aaret 
1823  blev  han  døbt,  hvorefter  han  kastede  sig  over 
Theologien.  Embedsexamen  tog  han  1826  med  lauda- 
bilis;  i  Katechetik  og  Homiletik  fik  han  egregie. 
Derefter  blev  han  ansat  som  Adjunkt  ved  Odense 
Kathedra  lskole,  hvor  han  virkede  fra  1827  —  senere 
som  Overlærer  —  til  1843.  I  denne  Mellemtid  blev 
han  Dr.  philosophiæ  fra  Kiel  (1833)  for  Afhandlingen 
de  cantico  Deboræ  og  i  1836  Dr.  theologia  ved  Kjø- 
benhavn Universitet.  Selskabet  pro  defendenda  fide 
christiana  i  Haag  sendte  ham  en  Guldmedaille  for 
Afhandlingen  de  Theocratia.  Som  Sognepræst  i 
Gladsaxe  arbejdede  han  i  25  Aar,  fra  1843  til  1868,. 
da  han  flyttede  til  Kjøbenhavn  efter  at  have  mod- 
taget Beviser  paa  sine  Sognefolks  Agtelse  og  Kjær- 
lighed samt  Aner kjende  Ise  fra  Missionsbestyrelsen. 
Han  bleV  Ridder  i  1851  og  Dannebrogsmand  i  1866* 
I  Aaret  1828  ægtede  han  Eggertine  Dorothea  Tryde* 
Han  blev  bisat  i  Frue  Kirke  den  9.  Februar  188t>  og 
jordet  paa  Gladsaxe  Kirkegaard.  Angaaende  hans 
meget  betydelige  og  højst  forskjelligartede  Forfatter- 
virksomhed paa  Pædagogikens,  Theologiens  og 
Missionens  Omraade  maa  jeg  henvise  til  Erslevs 
Forfatterlexikon.  Dr.  theol.  Stiftsprovst  Rothe  har 
givet  et  sympathetiskt  Omrids  af  hans  Liv  i  Nr. 
968  af  „Illustreret  Tidende"  for  1877-78,  hvor  der 
ogsaa  findes  et  fortrinligt  Billede  af  den  Afdøde. 

Det  er  ikke  let  med  et  Par  Pennestrøg  at  skildre 
en  Mand,  hvis  Virksomhed  har  været  saa  stor  og 

mangfoldig  som  Dr.  Kalkars,  og  jeg  er  ikke  kommen 
længere  end  til  Konturerne  —  det  skjønner  jeg  nok. 
Men  dersom  disse  Konturer  alligevel  vare  tilstrække- 
lige til  at  give  et  nogenlunde  tydeligt  Billede  af 
denne  sjeldent  elskelige  Lærde  og  Præst  i  den 
danske  Kirke,  skulde  det  være  mig  inderlig  kjært. 
Jeg  vilde  kun  lægge  en  beskeden  Krands  paa  hans 
Grav.  Der  vil  nok  komme  dem,  som  ere  baade 
større  og  kosteligere,  men  ingen,  som  er  bedre  ment. 
Lad  Jorden  skjule  Hylstret  af  en  bortgangen  Lærer, 
det,  som  ikke  var  rent  og  let  nok  til  at  følge  Aan- 
den  derhen,  hver  Naade  gaaer  for  Het  ....  for  det, 
som  aldrig  kan  dø,  beder  jeg  med  Ordene  fra  Mozarts 
Tonedigtning: 

Requiem  æternam  dona  ei  Domine! 

Joh.  Petersen* 


N.  P.  I.  BUUS. 


landt  dem,  der  i  de  sidste  Decennier  have 
gaaet  foran  i  "Udviklingen  af  Landbruget  i 
Danmark,  er  der  Tre,  som  man  kan  nævne,  hvor 
det  skal  være,  saa  ére  ikke  blot  deres  Navne  kjendte 

—  det  dele  de  med  Flere  —  men  selv  den  mest  in- 
karnerede Kjøbenhavner  vil  have  et  Begreb  om,  hvad 
Gavn  de  have  gjort :  Segelcke,  Buus,  Fjord.  Desværre 
for  Danmarks  Landbrug  er  den  ene  af  dette  Treklø- 
ver gaaet  bort,  og  det  var  maaske  endda  den,  som 
det  meste  Arbejde  ventedes  af. 

Segelcke  har  ved  sin  stadige  Hævden  —  saavel  fra 
Talerstolen  og  i  Bøgerne  som  ude  i  selve  Mælkerierne 

—  af  „Orden,  Renlighed  og  Lederens  personlige  Indsigt" 
som  de    væsenligste  Betingelser  for  Mælkerivæse- 

nets  Udvikling  givet  Hovedstødet  til,  at  vor  Smør- 
produktion er  kommen  til  at  indtage  den  fremragende 
Plads,  den  endnu  har  inde.  Fjord  har  ved  i  end 
højere  Grad  at  føre  de  exakte  videnskabelige  Under- 
søgelsesmaader  over  paa  den  praktiske  Mælkeridrifts 
Terrain  meget  bidraget  til  Forøgelsen  af  Udbyttet  i 
Mælkerierne.  Buus'  Arbejde  gjaldt  især  Stalden; 
han  talte  og  skrev  om,  hvordan  Køerne  skulde  be- 
handles, og  han  viste  det  i  Praxis.    Hans  Hoved- 


Behandling,  ^erom  skrev  han  Artikler  i  Land- 
brugsblade  og  Dagblade;  og  herom  handlede  den 
Bog ,  der  af  Alle  regnes  for  hans  Hovedværk : 
„Malkekvægets  Behandling  Sommer  og  Vinter"  — 
en  lille  Bog,  som  han  udarbejdede  efter  Landhus- 
holdnings-Selskabets Anmodning,  som  allerede  har 
gjort  uberegnelig  Gavn  baade  her  hjemme  og  ude  — 
den  er  oversat  paa  Svensk,  Engelsk  og  Tydsk  —  og 
som  sikkert  sent  vil  blive  afløst  af  nogen  bedre. 
Naar  den  og  hele  Buus'  Virksomhed  i  denne  B,et- 


stræben  gik  ud  paa 
at  skaffe  Raama- 
terialet  —  Mælken 
—  i  saa  rigeligt 
Maal  og  saa  tjen- 
lig Kvalitet  som 
kun  muligt. 


Og  herfor  ar- 
bejdede han  med 
ægte  jydsk  Ihær- 
dighed.   Ved  de 


^  store  Landmands- 
|||  møder  og  ved 
|§fc  Landboforenin- 
|lf  gernessmaaMøder 
*  holdt  han  Fore- 
drag om  Malke- 
kvæget   og  dets 

ning  har  gjort  saa  stor  Gavn,  ligger  det,  i  hvert 
Fald  her  hjemme,  ikke  blot  i,  at  den  raader  og  lærer 
saa  godt,  men  maaske  endnu  mere  deri,  at  den  med 
saa  megen  Kraft  har  været  med  i  Kampen  mod  den 
besynderlige  Fordom  hos  mangen  Husbonde:  at  til 
Røgter  er  den  Ringeste  god  nok  —  hos  næsten  alt 
Tyende,  især  paa  Øerne:  at  Røgterpladsen  er  den 
ringeste  paa  Gaarden.  Dette  stred  Buus .  tappert 
imod,  og  Faa  havde  som  han  Evne  til  at  overbevise 
Landmændene;  det  kom  ikke  alene  af,  at  han  i  det 
Hele  talte  saa  ædrueligt  og  forstaaeligt,  men  vel  aller- 
mest deraf,  at  de  i  ham  anerkjendte  den  store  Prak- 
tiker, der  selv  førte  ud  i  Livet,  hvad  han  raadede 
Andre  til  —  og  tjente  Penge  derved.  Og  naar  selv 
han  ikke  har  kunnet  vinde  fuld  Sejr  for  en  sundere 
Opfattelse  af  denne  Stilling,  hvis  Indehaver  fremfor 
nogen  anden  af  de  underordnede  Funktionairer  i 
Landbruget  er  afgjørende  for  Udbyttet  —  saa  er  det 
netop  det  stærkeste  Bevis  for,  hvor  indgroet  For- 
dommen er. 

Buus  nøjedes  ikke  med  at  behandle  Køerne;  han 
var  ogsaa  en  Mester  i  Valget  af  dem.  Og  paa  dette 
Punkt  har  han  havt  stor  Bet3^dning  for  vor  Husdyr- 
avl ved  at  vise  i  Praxis,  hvor  godt  den  jydske  Kvæg- 
race lader  sig  uddanne  til  Mælkerace,  og  hvor  store 
Fordele  den  som  hjemmevant  har  i  Kampen  mod 
Klimaet  og  Sygdomme.  Her  som  i  det  Hele  i  Hus- 
dyravlen sluttede  han  sig  nær  til  Professor  Prosch, 
men  i  hele  hans  Maade  at  fremsætte  Tankerne  paa, 
i  hele  den  Varsomhed,  hvormed  han  førte  Theorierne 
ud  i  Livet,  mærkede  man  vel,  at  han  i  Modsætning 
til  den  geniale  Prosch  var  den  fuldt  ud  praktiske 
Mand. 

Ligesom  Buus'  ovennævnte  Hovedværk  var  skre- 
vet med  særligt  Hensyn  til  de  Unge,  der  vilde  ud- 
danne sig  som  Mejerister  og  Mælkeribødkere  —  iøvrigt 
en  meget  begrebsforvirrende  Betegnelse,  al  den  Stund 

der  kun  bødkres  lidt  paa  Gaardene,  men  „Bødkeren" 
i  Virkeligheden  er  en  Art  Over-Røgter  —  saaledes 
interesserede  han  sig  i  det  Hele  levende  for  Lærlinge- 
Spørgsmaalet  og  havde  bl.  a.  paataget  sig  det  enorme 
Arbejde,  at  gjennemgaa  Dagbøgerne  for  alle  de  gjen- 
nem  Landhusholdnings-Selskabet  ansatte  Lærlinge. 
Aar  efter  Aar  kom  Beretningerne  fra  ham  om  denne 
Sag,  og  der  var  ikke  nogen,  uden  at  den  gjennem  de 
Bemærkninger,  han  fremsatte  om  de  enkelte  Dag- 
bøger, hjalp  baade  Elever  og  Læremestre  og  over- 
hovedet gav  Spørgsmaalet  større  Klarhed.  Ogsaa 
her  gik  han  iøvrigt  selv  i  Spidsen,  idet  han  stedse 
havde  en  Del  Elever. 

Havde  Buus  sin  Hovedbetydning  i  Husdyravlen, 
saa  var  han  dog  ogsaa  langt  fremme  paa  Landbru- 
gets andre  Omraader.  Han  viste  det  først  som  For- 
valter og  Bestyrer  under  Etatsraad  Tesdorpf,  dernæst 
paa  den  mest  glimrende  Maade  ovre  i  Sjørring  Sø: 
den  var  ikke  rigtig  tør  endnu,  og  i  hvert  Fald  gan- 
ske ukultiveret,  da  han  kom  til  den  som  Bestyrer,  men 
han  fik  snart  Skik  paa  Søbunden:  efter  faa  Aars 
Forløb  var  Rosvang  ikke  længer  en  „UdfLyttergaard 
i  en  Ødemark",  men  en  Mønstergaard.  Blandt  Andet 
drev  Buus  her  en  storslaaet  Frøavl,  hvis  Produkter 
han  havde  let  nok  ved  at  faae  afsat,  thi  baade  Ind- 
land og  Udland  anerkjendte  deres  fortrinligs  Be- 
skaffenhed, 

Overalt  i  Buus'  Virksomhed  kjender  man  den 
„fødte  Landmand",  men  overalt  finder  man  Praxis 
støttet  ved  grundige  theoretiske  Kundskaber;  han 
var  den  første  danske  Landbrugskandidat,  idet  han  — 
som  den  eneste  —  i  1856  tog  Examen  som  saadan  ved 
polyteknisk  Læreanstalt,  naturligvis  med  Udmærkelse. 

Intet  Under,  at  Buus  var  en  søgt  Mand:  i  „Thy- 
lands landøkonomiske  Selskab"  blev  han  hurtig  efter 
sin  Ankomst  til  Rosvang  den  ledende  Aand  og  derigjen  - 
nem  var  det,  at  han  fik  en  udbredt  og  vidt  fremskredet 

Mælkeridrift  i  Gang  i  dette  gamle  Fedeland;  i  Ar- 
bejdet i  „Foreningen  af  jydske  Landboforeninger" 
tog  ban  kraftig  Del;  i  Landhusholdnings-Selskabets 
Bestyrelsesraad  havde  han  ogsaa  Plads,  Tidt 
har  Tanken  været  rettet  paa  ham,  naar  man 
saae  sig  om  efter  en  Præsident,  der  ret  kunde  føre 
det  gamle  Selskab  frem  i  Forhold  til  dets  smukke 
Traditioner.  Men  Buus  var  klog  nok  til  ikke  at 
tage  den  Byrde  op  —  for  en  saa  fjernt  Boende  er 
det  helt  umuligt  at  være  ledende  Præsident  der. 
Da  Prosch  døde,  var  Tanken  ogsaa  rettet  paa  Buus 
som  den,  der  vel  snarest  kunde  tage  Gjerningen  op; 
da  Professor  Jørgensen  meldte  sig  til  Afgang,  var 
det  atter  Buus,  man  uvilkaarligt  tænkte  paa  —  men 
man  indsaa  klogelig,  at  ham  kunde  man  ikke  und- 
være ude  i  det  praktiske  Liv.  Fyldest  havde  han 
sikkert  gjort,  hvilken  af  Pladserne  han  var  bleven 
sat  paa. 

Naar  en  Mand  har  kunnet  udrette  saa  meget  i 
sit  Fag,  og  der  endda  har  kunnet  stilles  sikre  For- 
ventninger til,  at  han  ogsaa  vilde  kunne  fylde  ud 
paa  mange  andre  Pladser  indenfor  dette  Omraade, 
saa  ligger  dette  ikke  alene  i,  at  han  var  en  emi- 
nent dygtig  Mand,  men  ogsaa  deri,  at  han  var  i  Be- 
siddelse af  en  Hemmelighed,  som  kun  faa  Nutids- 
mennesker kjende :  han  kunde  begrændse  sig  til  sit 
Omraade.  Man  mærkede  det,  naar  man  talte  med 
ham:  naturligvis  begyndte  Samtalen  altid  der;  men 
den  endte  ogsaa  altid  der. 

Niels  Peter  Jensen  Buus  var  Søn  af  en 
Gaarclejer  i  Aalborg-Egnen;  han  blev  født  den  6. 
Februar  1835,  var  som  ung  paa  Næsgaard  og  poly- 
teknisk Læreanstalt,  dernæst  hos  Tesdorpf  indtil 
1867,  da  han  blev  Bestyrer  af  Hosvang  Her  døde 
han  den  10.  April  1886  —  altsaa  kun  51  Aar  gi. 

Danmark  havde  daarligt  Haad  til  at  miste  ham  i 
den  Alder. 

J  Uldall. 


—  150  — 


Edvard  Collin. 


Jjjer  hvilede  en  egen  fredelig  og  hyggelig 
j  Stemning  over  det  Collinske  Hjem  i  Dron- 
ningens Tvergade,  i  den  samme  Gaard,  hvor  Husets 
Frue  var  født  og  hvor  det  unge  Par  satte  Bo  for  et 
halvt  hundrede  Aar  siden,  i  hele  dette  lange  Tids- 
rum beboende  den  samme  Lejlighed  i  Baghuset,  til- 
bagetrukken fra  Gadens  Larm,  med  Vinduerne 
vendende  ud  mod  en  aaben  Grund,  hvor  det  i  selve 

Kjøbenhavn  saa 
^  sjeldne  Grønne 

ved  Foraars-  og 
Sommertide  dan- 
nede en  supple- 
rende Baggrund 

for  Vinduernes 
Plantenor.  Gamle 
Malerier  dækkede 

Væggene,  og 
gamle  Minder  i 
Hobetal  trivedes 
imellem  dem.  Men 
Huset  lukkede  sig 
ikke  af  _for  hvad 
der  var  nyt,  naar 
kun  det  var  godt; 
her  var  tvertimod 
modtagelige  Sind  og  vaagne  Tanker  for  Alt,  hvad 
Tiden  bragte  frem,  kun  at  de  saameget  yndede 
aandelige  Brydninger,  de  saa  højt  lovpriste  vold- 
somme Gjennembrud  her  ligesom  fik  noget  af  Hjem- 
mets Harmoni  over  sig,  og  ialtfald  skulde  der  meget 
til,  for  at  Edv.  Collins  kritiske  og  nøgterne  Aand 
med  den  lange  Erfaring  og  den  i  praktisk  Gjerning 
skolede  Opfattelsesmaade  skulde  lade  sig  bringe  ud 

af  Ligevægt  af  Kvartersignaler  fra  Tidens  Storm- 
klokker. 

At  han  som  Søn  af  Jonas  Collin  tidlig  førtes 
ind  paa  Embedsbanen,  var  Forholdenes  naturlige 
Løb;  ved  Hævdelsen  af  Faderens  Traditioner: 
ubrødelig  Samvittighedsfuldhed,  Expedithed  og  Or- 
den, tilbagelagde  han  forholdsvis  hurtigt  Vejen  Trin 
efter  Trin  til  en  af  de  højeste  administrative  Stillin- 
ger. Men  fra  det  fædrene  Hjem  medbragte  han  til- 
lige de  mange  humane  Interesser  og  den  levende 
Sands  for  Kunst  og  Literatur,  som  havde  besjælet 
det.  Collin  var  derfor  selvskrevent  Medlem  af  Styrel- 
sen for  en  Mængde  Institutioner  i  begge  disse  noget 
afvigende  Retninger  og  var  her  det  praktiske  Frem- 
skridts, ja  ikke  sjeldent  det  oprindelige  Initiativs 
Mand.  Her  skal  kun  erindres  om  Sparekassen  for 
Kjøbenhavn  og  Omegn  samt  Børnehospitalerne  paa 
den  ene,  om  Musikforeningen,  Kunstforeningen  og 
Samfundet  for  den  danske  Literaturs  Fremme  paa 
den  anden  Side. 

Den  literaire  Interesse  var  vel  den  overvejende 
hos  Collin,  og  efter  sin  Bortgang  fra  Embedsbanen 
benyttede  han  al  den  Fritid,  Sparekassearbejdet 
levnede  ham,  til  Syslen  med  sine  store  Samlinger 
og  sine  mangfoldige  Excerpter.  Den  ganske  betyde- 
lige Bogkundskab,  han  sad  inde  med.  har  kun  givet 
sig  et  enkelt  offenligt  Vidnesbyrd,  nemlig  hans 
fortræffelige  Fortegnelse  over  „Anonymer  og 
Pseudonymer  i  den  danske,  norske  og  islandske 
Literatur" ;  men  des  hyppigere  blev  han  mundtlig 
adspurgt  om  Oplysninger,  og  det  skulde  være  en 
ganske  mærkelig  skjult  Vraa  af  Literaturen,  som 
han  ikke  havde  Nøglen  til  i  sine  Optegnelser.  Et 
meget  stort  Arbejde  havde  han  paalagt  sig  selv  i 
Fuldstændiggj.ørelsen  af  Molbechs  danske  Ordbog. 
Dette  Sprogværk  er  oprindelig  blevet  til  i  nogen 
Skyndsomhed  og  bærer  endnu  i  anden  Udgave  Spor 

deraf.  Aar  igjennem,  Dag  ud,  Dag  ind,  havde  al 
Collins  Læsning  denne  Ordbog  i  Baggrunden,  og 
det  med  hvide  Blade  gjennemtrukne  Exemplar, 
som  laa  fremme  paa  hans  Skrivebord,  modtog  det 
ene  Supplement  efter  det  andet:  nye  Artikler, 
Omredaktion  af  de  gamle,  Tilføjninger  af  Citater 
og  -  hvad  der  egenlig  var  hans  Revisionsarbejdes 
Hovedformaal  og  kun  kunde  iværksættes  ved  Hjælp 
af  en  meget  udstrakt  Brevvexling  —  Forøgelse  med 
alle  existerende  videnskabelige  Trivialnavne  og 
tekniske  Udtryk  fra  Haandværk  og  Industri. 
Exemplaret  er  nu  overgivet  til  den  Gyldendalske 
Boghandel  som  en  Foræring  til  Firmaet. 

Collin  var  i  Besiddelse  af  megen  komisk  Op- 
fattelsesevne og  havde  en  udpræget  humoristisk 
Begavelse,  som  den  hyppigere  findes  hos  Beskueren 
af  Livets  Færd  end  hos  den  travle  Deltager  i  den. 
Den  har  lagt  sig  for  Dagen  i  det  ikke  ubetydelige 
Dilettantforfatterskab,  som  kun  var  bestemt 
for  hans  Nærmeste  og  kun  kj endtes  af  dem: 
spøgefulde  sceniske  Arbejder,  Smaaskizzer  og  en 
halvandet  hundrede  Familieviser  fra  festlige  Lejlig- 
heder; de  vare,  halvt  i  Spøg,  halvt  i  Alvor,  H.  C. 
Andersen  en  Torn  i  Øjet,  fordi  deres  intime  Allu- 
sioner gjerne  gjorde  mere  Lykke  i  Kredsen  end 
Digterens  Højtidssange. 

Af  Forholdet  mellem  disse  to  omtrent  jevn- 
aldrende,  men  saa  højst  forskjellige,  af  Skjæbnen 
sammenførte  Personligheder  giver  Collins  Bog 
„H.  C.  Andersen  og  det  Collinske  Hus"  et  ud- 
tømmende Billede,  der  mellem  Linierne  fremstiller 
Forfatteren  lige  saa  tydeligt,  som  hans  beramte 
Ven  er  skildret  i  Linierne.  Collin  sendte  mig  det 
vidtløftige  Manuskript  til  Grjennemlæsiring,  og  da 
en  passende  Frist  var  forløbet,  modtog  jeg  en  la- 
konisk Billet,  som  blot  indeholdt  de  Ord:  „Etats* 
raaden  kommer  i  Morgen."     Da  jeg  ved  hans  Ind- 

træclen  kvitterede  for  Citatet  ved  at  anføre  dets 
Hjemsted,  lagde  han  den  Glæde  for  Dagen,  som 
Veteranerne  fra  vor  Literaturs  klassiske  Dage  føle 
ved  at  finde  en  Yngre  fortrolig  med  deres  Ungdoms- 
læsning.  Min  Henstilling  om  at  lægge  Vægten 
noget  mere  paa  Skildringen  af  det  Collinske  Hus, 
blev  vel  for  en  Del  tagen  til  Følge,  men  endnu  er 
det  jo  aldeles  overvejende  Andersen,  som  er  Frem- 
stillingens Midtpunkt.  Collin  var  altfor  tilbage- 
holdende med  sit  Eget,  til  at  han  skulde  ville  be- 
svære Publikum  med  Skildringer  fra  sit  hjemlige 
Udspring,  hvor  stor  Interesse  de  end  kunde  have, 
og  den  samme  Sky  for  at  blive,  om  end  kun  for  en 
kort  Tid,  Gjenstand  for  offentlig  Omtale  og  Kritik, 
lod  ham  nøle  og  atter  nøle  med  Bogens  Udgivelse, 
indtil  man  endelig  fik  Bugt  med  hans  Betænkeligheder. 

At  man  lever  bedst  ved  at  leve  stille  og  skjult, 
var  en  Maxime,  som  han  dvælede  ved  endnu  et  Par 
Dage  før  sin  Død,  da  jeg  sidst  talte  med  ham. 
Musikforeningens  Jubilæum  havde  da  nylig  fundet 
Sted,  og  hans  Navn  var  blevet  nævnt  i  Bladene  — 
med  fortjent  Hæder  naturligvis,  men  han  var  dog 
glad  over,  at  det  var  „overstaaet",  glad  over  at 
han  i  disse  Publicitetens  og  Indiskretionens  Tider 
var  sluppen  saa  nogenlunde  igjennem  uden  at  vække 
Opmærksomhed,  som  han  udtrykte  sig.  Et  lige  saa 
stille  og  ubemærket  som  trofast  og  virksomt  Ar- 
bejde var  hans  kjæreste  Livsgjerning,  og  hans  gode 
Genius  magede  det  saa,  at  han  just  kom  til  at  hen- 
leve en  saadan  paa  indre  Fylde  og  ydre  .Ro  rig 
Tilværelse  i  det  lykkeligste  og  hyggeligste  Hjem. 


P.  Hansen. 

Hans  Knudsen. 



.  f  j vis  Alle  vilde  følge  den  Lære,  hans  Liv  har 
^~  l  givet,  vilde  de  Vises  Sten  være  funden  — 
om  ikke  Universal-  saa  dog  Socialmidlet  mod  Ar- 
mod og  Sygdoms  Hjemsøgelse,  mod  Forladthed  og 
Elendighed  og  Udelukkelse  fra  de  Virksommes  og 
Nyttiges  Kreds.  Bedre  end  en  halv  Snes  indbyrdes 
afvigende  økonomiske  Statssystemer,  bedre  end  et 
halvt  hundrede  naturalistiske  .Romanskildringer  af 

Ulykkens  Huler 
og  Elendighedens 
Boliger,  bedre  end 
Hundreder  af  revo- 
lutionaire  Brand- 
taler vilde  det 
virke  til  Samfun- 
dets sande  For- 
bedring, om  hver 
enkelt  af  de  do- 
cerende Katheder- 
socialister,  hver 
enkelt  af  de  sen- 

sationshigende 
Literater  og  agi- 
terende Massele- 
dere vilde  tage 
Hjælpsomhedsgjerningen  op  og  efter  Evne  føre  den 
videre  i  samme  Aand  som  Præsten  Hans  Knudsen. 
Thi  til  syvende  og  sidst  er  det  dog  kun  den  per- 
sonlige Medfølelse,  der  lader  os  se  Samfundet  som 
en  indbyrdes  solidarisk  Institution,  hvis  Vel  alene 
gjensidig  hjælpsom  Samvirken  kan  fremme. 

I  en  Alder  af  femogtyve  Aar  drog  han  som 
Præst  til  Trankebar  og  beklædte  efter  Hjemkomsten 
til  Fædrelandet  forskjellige  Kald,  sidst  ved  Diako- 
nissestiftelsen i  Kjøbenhavn.    Under  hans  Gjerning 

ved  denne  velgjørende  Anstalt  modnedes  en  Tanke 
hos  ham,  som  ofte  havde  sysselsat  ham  under  hans 
gejstlige  Virksomhed,  og  ved  at  sætte  sig  i  Forbin- 
delse med  Læger  og  Yelgjørere  fik  han  i  1872  stiftet 
„Samfundet,  som  antager  sig  vanføre  og  lemlæstede 
Børn";  han  blev  dets  Formand  og  var  i  en  eminent 
Grad  dets  Drivkraft  og  ledende  Tanke.  Sin  eneste, 
men  ogsaa  sin  bedste  Løn  havde  han  i  den  Tilfreds- 
stillelse, som  dette  velgjørende  Selskabs  Trivsel 
maatte  skaffe  sin  Ophavsmand,  thi  fra  en  lille  Be- 
gyndelse, kun  indskrænket  til  Kjøbenhavn,  er  det 
nu  med  Støtte  af  Stat  og  Kommune  organiseret  hele 
Landet  over  og  antager  sig  baade  Yoxne  og  Børn. 
Utallige  ere  de  Stakler,  som  have  det  at  takke  for 
en  Existens,  der  har  hævet  dem  fra  den  absolute 
Forladtheds  Tilstand  op  i  den  nyttige  Virksomheds 
Sfære.  Knudsens  Iver  overfor  sine  Myndlinge  var 
utrættelig;  han  opsøgte  dem  i  deres  fattige  Hjem 
eller  samlede  dem  bogstavelig  op  fra  Gaden,  han 
vakte  godgjørende  Menneskers  Interesse  for  sin  Sag, 
han  formaaede  Lægerne  til  at  udtænke  nye  ortho- 
pædiske  Apparater  og  Bandagisterne  til  at  lægge  al 
deres  Kunst  i  Løsningen  af  de  stillede  Opgaver,  han 
fik  en  Undervisning  i  Gang,  cler  kunde  yde  de  til 
Samfundet  Tilbagegivne  Sysselsættelse  og  Underhold, 
og  de  Vanføres  Produkter  vare  paa  Lægekongressen 
i  1881  maaske  den  Udstilling,  der  mest  tiltrak  sig 
de  fremmede  Gjæsters  Opmærksomhed. 

I  fuld  Blomstring  har  Knudsen  ved  sin  Bortgang 
i  Februar  —  uventet,  skjøndt  han  var  over  de  Syvti 
—  efterladt  sig  den  ædle  Aflægger  af  vort  Samfunds 
heldigvis  saa  kraftige  Velgjørenhedsplante.  Et  an- 
det Hovedværk,  der  viste  ham  som  den  i  Kirkens 
og  Jødelands  Historie  særlig  forfarne  lærde  Mand,  det 
betydelige  literaire  Arbejde  „Om  Jesu  Christi  Person 
og  Liv",  naaede  han  derimod  ikke  at  faae  fuldført. 

C.  L. 

Adolph  Steen. 


jrdet  „helstøbt  er  næsten  udslidt  i  den  journal- 


istiske  Terminologi,  men  om  Adolph  Steen 
maa  det  dog  bruges  engang  endnu.  Han  var  en 
helstøbt  Personlighed,  Malm  helt  igjennem  —  lidt 
ufuldkomment  ciseleret,  noget  ru  paa  Overfladen,  ikke 
blank  og  skinnende  og  forekommende  i  ydre  Væsen, 
men  lødig  og  fast  indtil  Hjerteroden.  Allerede  som 
ung   havde    han  Evnen    og  Trangen    til  at  bryde 


Nielsen  —  da  denne  syntes  ham  at  exploitere  den 
mathematiske  Begrebsbestemmelse  paa  en  noget  for 
livlig  Maade.  Men  hvo  som  deraf  vilde  drage  den 
Slutning,  at  han  var  en  barsk  Spartaner,  kun  med 
et  mørkt  Blik  paa  Livet  og  særlig  Smag  for  dets  sorte 
Suppe,  uden  Sands  for  Humor  og  Vid,  vilde  tage 
mærkelig  Fejl;  allerede  hans  livligt  spillende  Øjne, 
skjelmsk  missende,  med  talrige  Latterfurer  udgaaende 


igjennem  alle  Om- 
svøb, til  at  tjene 
Sandheden  hen- 
synsløst; han  viste 


det  paa  viden- 


skabeligtOmraade 
ved  den  fameuse 
Bjeringske  Dok- 
tordisputats i  Fyr- 
rerne, da  han  af- 
slørede et  Plagiat, 
og  som  Universi- 
tetslærer i  moden 
Alder  tog  han  lige 
saa  lidt  i  Betænk- 
ning at  optræde 
mod  en  Kollega 
—   Prof.  Basmus 

fra  Øjenkrogene,  vidnede  om  en  saadan  Antagelses 
Urigtighed,  og  bestemt  modsagdes  den  af  Tradi- 
tionerne fra  hans  muntre  Stndieliv,  da  han  som 
„Borchianer"  sammen  med  Faber  og  Hagen  var  med 
om  at  digte  den  klassiske  „Tivolivise"  og  med  stort 
dramatisk  Talent  deltog  i  Studenteropførelsen  af 
„Gjenboerne",  en  scenisk  Præstation,  han  ikke  var 
bange  for  at  gjentage  mange  Aar  efter  som  Professor, 
Dr.  phiL,  R.  af  D.,  Dm.,  p.  p.  Men,  ganske  vist,  man 
maatte  kjende  ham  nøjere,  for  bag  den  skaanselløse 
Angriber  og  endnu  skaanselløsere  Examinator  at 
finde  det  velvillige  Sind  og  det  kjærlige  Hjerte,  som 
kan  virkelig  besad, 

Ligefra  vort  politiske  Livs  Begyndelse  vakte  det 
hans  livlige  Aands  Interesse,  og  allerede  i  1849  var 
han  Folkethingsmand,  valgt  i  Slagelsekredsen,  senere 
gjentagne  Gange  Repræsentant  for  Kjøbenhavns 
sjette.  Steen  var  i  vort  Frihedslivs  Begyndelse  — 
og  vedblev  for  den  Sags  Skyld  at  være  det  indtil  sin 
Død  —  Demokrat  fra  Top  til  Taa,  ideal  Demokrat, 
som  man  dengang  blev  det  under  Paavirkningen  af 
de  store  og  i  mange  Henseender  løftende  politiske 
Begivenheder  udenlands  og  endnu  mere  af  den  na- 
tionale Løftelse  herhjemme.  Med  Mænd  som  H.  E. 
Schack,  K.  Rovsing,  C.  V.  Himestad  og  mange  flere 
hørte  han  hjemme  i  et  „intelligent  Venstreparti",  som 
det  snart  viste  sig  at  Tidens  mere  nøgternt  bereg- 
nende Interesser  ikke  havde  Brug  for.  Der  ligger  en 
Dom  over  vor  forkvaklede  politiske  Udvikling  i  den 
Omstændighed,  at  „Demokratiet"  ikke  fandt  Trang 
til  Samarbejde  med  saadanne  Intelligenser,  og  at 
disse  i  Tidens  Løb  overflyttedes  til  hvad  man, 
saa  temmelig  i  Modstrid  med  den  Sammensætning 
af  konservative  Elementer,  som  i  andre  konstitu- 
tionelle Lande  danne  Hemskoen  paa  Fremskridts- 
vognen,  herhjemme  kalder  „Højre" ;  Steens  virkelige 
S  tandpunkt    var  venstre  Centrum,    men  Tingenes 


—  158  — 


praktiske  Gang  satte  ham  udenfor.  En  medvirkende 
Aarsag  hertil  var,  for  den  senere  Del  af  hans  poli- 
tiske Liv,  hans  Afsky  eller  Foragt  for  den  gryende 
Nihilisme  paa  Forsvarsomraadet.  Han  var  Frivillig 
fra  Otteogfyrre,  og  Mændene  fra  dette  Aar  have  nu 
engang  svært  ved  at  forstaa  en  Tankegang,  der 
fører  til  Haan  overfor  al  ærlig  Stræben  efter  Gjen- 
fødelsen  af  hine  Dages  Aand.  Steen  var  ubetinget 
Frihedsmand,  men  ligesaa  ubetinget  Fædrelandsven. 
Man  vil  finde  begge  Kategorier  forenede  i  hans 
Holdning  som  Formand  for  „Foreningen  for  Sjæl- 
lands Stift  til  Forsvarssagens  Fremme"- 

Zs. 


Det  nye  Kunstmuseum. 

Af  Ad.  B. 


JO 

.Pjii  Ulykke  kan  ogsaa  have  sine  gode  Følger. 

oi  Da  Kristiansborg  Slot  nedbrændte  den  3. 
Oktober  1884,  opstod  der,  efter  at  det  første  stærke, 
nedslaaende  Indtryk  havde  fortaget  sig  noget,  en 
levende  Følelse  af,  at  der  nu  mere  end  nogensinde 
bnrde  værnes  om,  hvad  vi  havde  tilbage:  Bygninger 
som  Samlinger.  Derved  fik  ogsaa  de  Bestræbelser 
et  fornyet  Stød  fremad,  der  alt  længe  havde  været 
udfoldede  for  at  skaffe  navnlig  vore  Samlinger  hensigts- 
mæssigere og  sikrere  Lokaler  end  de,  hvori  de  hidtil 
havde  befundet  sig.  Den  gamle,  i  sin  Fart  standsede 
Tanke  om  at  opføre  en  eller  to  nye  Museumsbyg- 
ninger, kom  atter  i  Bevægelse,  og  den  rullede  der- 
efter saa  hurtig  afsted,  at  Journalistforeningens 
Kalender,  der  jo  maa  siges  at  have  en  særlig  For- 
pligtelse til  at  beskjæftige  sig  med  Aktualiteter, 
nu  kan  vise  sine  Læsere,  hvorledes  Kunstmuseet 
vil  tage  sig  ud  og  blive  indrettet.  Paa  Papiret  staar 
det  nemlig  allerede  fuldt  ordnet  og  indrettet  til,  at 
der  kan  tages  fat  paa  dets  Opførelse,  og  hvis  det 
paa  sin  fremtidige  Bane  vil  bevæge  sig  med  en  til- 

svarende  Hastighed,  er  der  neppe  Tvivl  om,  at  vi  om 
tre  Aar  ville  kunne  se  det  fuldført. 

Oprindelig  saae  det  imidlertid  ikke  ud  til,  at  man 
saa  let  skulde  komme  over  de  vanskelige  Forberedel- 
ser. Der  var  saa  at  sige  Uenighed  om  alt  muligt: 
om  der  skulde  være  een  eller  to  Bygninger,  hvorledes 
Fordelingen  af  Samlingerne  i  sidstnævnte  Tilfælde 
skulde  være,  og  om,  hvor  Bygningerne  skulde  ligge. 
Rosenborg  Exercerplads  og  Rosenborg  Frugthave 
vare  de  Valpladser,  om  hvis  Besiddelse  eller  Op- 
givelse Kampen  fornemlig  drejede  sig,  men  efter  ad- 
skillige hidsige  Batailler  lykkedes  det  omsider  at 
forene  alle  de  forskjellige  Parter:  Regjering,  Kom- 
munalbestyrelse og  Kunstnere  m.  m.  i  Qvitzaus 
Bastion.  Der  enedes  man  om  at  lægge  to  Museer: 
et  oldnordisk  -  ethnografisk  og  et  Kunstmuseum. 
Dette  sidste  skulde  tilmed  anbringes  paa  et  af  de 
smukkeste  Punkter  i  Terrainet,  nemlig  en  Skrænt, 
begrændset  af  den  fordums  Stadsgrav,  og  da  man 
bragte  en  Del  af  Museet  saa  meget  paa  det  Tørre, 
at  det  vil  faae  Plads  paa  Skrænten,  er  det  ikke 
mere  end  rimeligt,  at  en  anden  Del  af  det  skal 
lægges  ud  over  Stadsgraven.  Kunsten  omfatter  jo 
ogsaa  baade  Landskab  og  Marine. 

Paa  dette  Grundlag  —  selvfølgelig  paa  den  ene 
Side  behørig  afgravet,  paa  den  anden  fyldestgjørende 
opfyldt  og  piloteret  —  skal  derefter  Kunstmuseet 
rejses.  Den  24.  Juli  1885  udgik  Opfordringen  til 
Arkitekterne  om  at  forsøge  sig  i  en  Skizzekonkur- 
rence,  og  ved  det  fastsatte  Tidspunkt,  den  1.  No- 
vember s.  A.,  indkom  der  25  Arbejder,  af  hvilke  fem 
fik  de  fastsatte  Belønninger  og  to  lønnedes  med 
Extrapræmier.  Derefter  udstedtes  Indbydelsen  til 
den  endelige  Konkurrence  den  7.  December  1885, 
Planerne  indleveredes  den  1.  Juli  1886,  og  ved  den 
derpaa   foretagne  Bedømmelse    den  4.  August  er- 

kiærede  man  sig  for  den  af  Professor  V.  Dahlerup 
og  Arkitekt  Georg  W.  Møller  udarbejdede  Plan. 

Det  er  denne,  man  her  har  for  sig.  Saaledes 
som  her  angivet,  vil  Bygningens  Hovedfacade  komme 
til  at  tage  sig  ud.  Man  bør  maaske  helst,  for  at 
faae  det  fulde  Indtryk  af  den,  tænke  sig,  at  man 
kommer  fra  .Rosenborg  Have.  Fra  Hovedstadens 
store,  „  travlt  befærdede  Gader  træder  man  ind  i  den 
gamle  „Kongens  Have",  men  efterhaanden  som  man 
i  denne  fjerner  sig  mere  og  mere  fra  Indgangen  ved 
Kronprindsessegade,  afdæmpes  ogsaa  selve  Havens 
Børnetummel,  og  med  stadig  Udsigt  til  det  ynde- 
fulde Slot,  der  i  rolig  Bevidsthed  om  sin  Skjønhed 
og  sine  Skatte  holder  sig  lidt  paa  Afstand,  hinsides 
Kanalen,  følger  man  Alleen  ud  mod  Boulevarden. 
Forhaabenlig  ere  da  paa  det  Tidspunkt,  hvor  Mu- 
seet er  færdigt,  ogsaa  Omgivelserne  her  forandrede, 
de  lave,  meget  gamle,  om  end  ikke  meget  ærværdige 
Bygninger,  som  begrændse  Haven  paa  denne  Side> 
forsvundne  og  en  passende  Indhegning  tilvejebragt. 
Hvor  forskjellig  er  da  ikke  dette  Parti  af  Kjøben- 
havn,  i  hvilket  man  nu  befinder  sig,  fra  det,  man 
nys  forlod!  Paa  den  anden  Side  af  den  brede  Boule- 
vard har  man  Udsigt  over  en  næsten  sammenhæn- 
gende Hække  af  Planteringer,  der  omgive  eller  be- 
grændses  af  monumentale  Bygninger.  Højest  blandt 
disse  rager  Observatoriet  op,  for  at  være  nærmest 
ved  Himlen.  Tilhøjre  sees  Palmehuset  i  botanisk 
Have  med  dets  Glaskuppel,  og  bag  det  Kommune- 
hospitalets svære,  alvorlige  Masser.  Og  i  dette  Pro- 
spekt føjer  det  nye  Kunstmuseums  imponerende 
Bygning  sig  ind,  som  den  vil  komme  til  at  ligge  i 
Bastionen,  i  Retningen  fra  Boulevarden  over  mod 
Sølvgade,  med  en  Facade,  der  er  næsten  ligésaa 
lang  som  Kommunehospitalets,  nemlig  232  Fod. 
Men  det  er  dog  ikke  blot  ved  sine  anselige  Dimen- 
sioner, Bygningen  vil  virke.    Ligesom  Ingen  ret  vel 

kan  være  i  Tvivl  om,  hvad  Observatoriet,  Palme- 
huset eller  Hospitalet  have  for  Bestemmelser  saa- 
lecles  skal  ogsaa  denne  Bygning  med  en  Beliggen- 
hed, der  hæver  den  over  almindelige  Huses  Niveau, 
med  dens  kraftige,  kunstnerisk  smykkede  Midtparti 
og  med  de  lange,  gallerilignende  Sidefløje,  der  af- 
sluttes af  Hjørnepavilloner,  gjennem  sit  Ydre  frem- 
bringe Indtrykket  af,  at  den  er  bestemt  til  Opbeva- 
ring og  Udstilling  af  Kunstens  Frembringelser, 

Fra  begge  Sider  fører  en  jevnt  stigende  Kjøre- 
bane  op  til  Bygningens  Hovedportal  og  omslutter  en 
Plaine,  fra  hvilken  ogsaa  en  anselig  Stentrappe 
giver  Adgang  til  Portalen.  Bygningen  hviler  paa 
en  Sokkel  af  solid  bornholmsk  Granit;  paa  Siderne 
af  Hovedportalen  sees  fritstaaende  Søjler  af  blankt 
poleret  svensk  Granit  med  Kapitæler  og  Basis  af 
den  graa  Ølands-Sten,  med  hvilken  ogsaa  hele 
Midtpartiets  Facade  er  beklædt.  Men  dennes  Ens- 
formighed afbrydes  dels  ved  to  Medaillon-Basreliefs 
af  hvidt  Marmor,  dels  ved  fire  fritstaaende  Bronce- 
grupper,  der  symmetrisk  smykke  Midtpartiet.  Heller 
ikke  Sidesøjlerne,  som  udgaa  fra  dette,  savne  kunst- 
nerisk Udsmykning.  Langs  hele  Facadelinien  stræk- 
ker der  sig  foroven  en  Ornamentfrise,  udført  i  den 
bløde,  let  bearbejdelige  Kridtsten,  som  faaes  fra 
Stevns,  men  Stenens  hvide  Farve  er  næsten  fuld- 
stændig dækket  af  de  med  Mineralfarve  udførte 
Ornamenter,  som  omslynge  en  Kække  Medailloner 
med  berømte  Mænds  Portraiter  saavelsom  af  den 
Forgyldning,  der  udfylder  Bunden  i  Frisen.  Pilastre 
og  Guirlandefriser  markere  desuden  Bygningens  for- 
skjellige  Afsnit  paa  langs  og  paa  tvers,  og  disse 
sidste  saavelsom  Pilastrenes  Kapitæler,  Hjørnefor- 
siringer m.  m.  udføres  i  brændt  Ler. 

Naar  man  har  seet  denne  Facade,  kjender  man 
imidlertid  kun  den  ene  Halvdel  af  Bygningen. 
Denne  bestaaer  nemlig  ikke  af  en  eneste  kompakt 

Masse,  hvis  Bagside  kun  tjener  til  Dækning  for 
Gaardspladsen,  men  udgjør  i  Virkeligheden  to  næ- 
sten ligeberettigede  Halvdele,  der  ligger  hver  paa 
sin  Side  af  Bygningens  Længdeaxe.  Medens  den  alt 
beskrevne  Facade  vender  mod  Syd,  har  Bygningens 
anden  Halvdel  derfor  en  Facade  mod  Nord,  der 
præsenterer  sig  for  Tilskueren  f.  Ex.  fra  Stockholms  - 
gade,  og  som  —  om  end  under  beskednere  Former  — 
ligeledes  er  kunstnerisk  udsmykket.  Et  Blik  paa 
den  her  gjengivne  Grundplan  vil  tjene  til  at  lette 
Forstaaelsen  af  Bygningens  Ordning.  Det  store 
Midtparti  gaaer  gjennem  hele  Bygningen  fra  Syd 
til  Nord.  Til  Højre  og  til  Venstre  for  det  udgaa 
Sidefløje  baade  fra  dets  sydlige  og  fra  dets  nordlige 
Del,  og  disse  forenes  for  begge  Ender  af  T  ver  fløje. 
Bygningen  bestaaer  altsaa  af  to  rektangulaire  Fir- 
kanter, hver  paa  sin  Side  af  Midtpartiet7  og  hver 
med  sine  fire  Sider  indesluttende  en  aaben  indvendig 
Gaard.  Man  kan,  om  man  vil,  tænke  sig  Bygnin- 
gen som  en  Dobbeltudgave  af  Thorvaldsens  Museum. 

Denne  Ordning  frembyder  ikke  faa  Fordele. 
Den  tillader  for  det  Første,  at  man  i  Kj  ælder  etagen 
i  Tverfløjene  kan  anbringe  en  Underkjørsel,  gjennem 
hvilken  man  kan  kjøre  ind  i  den  ene  Gaard  og  der- 
fra atter  gjennem  en  Underkjørsel  i  Midtpartiet  ind 
i  en  anden  Gaard,  hvorpaa  Vognen,  der  saaledes 
passerer  hele  Bygningens  Hovedaxe,  kan  vende  der, 
hvis  man  ikke  ønsker  at  anbringe  en  Underkjørsel 
under  den  anden  T  ver  fløj.  Al  Transport  pr.  Axe 
til  Bygningen,  hvad  enten  det  nu  er  af  Kunstsager, 
Materialer  el.  Lign.,  forlægges  derved  til  de  indre 
Lokaliteter  og  kan  med  Lethed  føres  hen  til  Byg- 
ningens forskjellige  Dele.  For  det  Andet  faacr  man 
ved  denne  Ordning  i  hver  Etage  en  fuldstændig 
Kommunikation  hele  Bygningen  rundt.  Man  kan 
f.  Ex.  begynde  i  Midtpartiet,  gaa  til  højre  langs  den 
forreste  Sidefløj,  ad  T  verlby  gBingen  passere  over  i 

den  bageste  Sidefløj  og  følge  denne  gjennem  hele 
Bygningens  Længde,  indtil  man  ad  den  anden  Tver- 
bygning  og  det  Stykke  af  den  forreste  Sidefløj,  man 
endnu  ikke  har  passeret,  vender  tilbage  til  sit  Ud- 
gangspunkt i  Vestibulen.  Og  endelig  giver  Midt- 
partiet og  de  to  Tverfløje,  der  altsaa  have  hele 
Bygningens  Dybde,  Lejlighed  til  Anbringelsen  af 
større  Haller  eller  Sale,  hvortil  der  er  naturlig  An- 
vendelse i  en  Bygning  som  den  her  omtalte*  Vi 
skulle  nu  se,  hvorledes  disse  Fordele  benyttes  i  den 
nye  Museumsbygning. 

Gjennem  Hovedportaien  i  Midtpartiet  kommer 
man  først  ind  i  en  Forsal,  udelukkende  udført  af 
solide  Materialer,  der  ikke  ere  modtagelige  for  det 
Støv,  de  Besøgende  kunne  føre  med  fra  Gaden,  og 
derfra  ind  i  den  store  Vestibule  i  Stueetagen. 
Denne  strækker  sig  gjennem  begge  Bygningers 
Hovedetager,  med  Lys  fra  oven  og  med  et  rundt  om 
den  løbende  Galleri,  og  dens  kunstneriske  Udstyrelse 
giver  den  Forberedelse,  efter  hvilken  de  Besøgende 
kunne  begive  sig  ind  i  Samlingerne. 

Fra  Vestibulen  er  der  Indgang  til  begge  Sider  i 
Stueetagen.  Denne  er  —  med  en  enkelt  Undtagelse 
—  udelukkende  bestemt  for  Skulptursamlingen. 
Hensigten  er.  at  man  med  Vestibulen  som  Udgangs- 
punkt skal  gaa  hele  Bygningen  rundt,  saaledes  at 
Strømmen  af  de  Besøgende  intetsteds  brydes.  Gjør 
man  dette  og  begynder  til  Højre,  vil  man  i  den 
første  Tverbygning  (nærmest  Sølvgade)  se  Passagen 
indskrænket  til  et  smalt  Galleri  ind  mod  Gaarden, 
hvilket  benyttes  til  Opstilling  af  Buster.  Den 
øvrige  Del  af  Tverfløjen  bliver  indrettet  til  Kob- 
berstiksamlingen, som  fa  aer  sin  særlige  Indgang 
fra  Terrassen  ud  for  Tverfløjen  og  kommer  til  at 
raade  over  to  store  Sale  i  Stueetagen  samt  Biblio- 
thek  og  Værelser  for  Direkteur  og  Inspekteur  paa. 
første  Sal. 

Naar  man  paa  Vandringen  gjennem  den  bageste 
Del  af  Bygningen  dernæst  passerer  Midtpartiet,  ud- 
vider og  højner  Lokalet  sig  paa  een  gang  til  en 
stor  Hal,  beliggende  i  Midtpartiet  bag  Vestibulen. 
Denne  Hal  er  bestemt  til  Opstilling  af  Rytterstatuer 
og  andre  meget  store  Grupper.  En  Forestilling 
om  den  kan  man  danne  sig  ved  at  tænke  paa  den 
store  Forhal  i  Thorvaldsens  Museum  ud  mod  Storm- 
broen, og  Ligheden  forøges  ved,  at  ogsaa  Kunstmuseets 
Hal  bliver  en  Slags  Indgang,  idet  tre  store  Glasdøre 
fra  Terrassen  mod  Nord  føre  fra  denne  Side  ind  i 
Bygningen. 

Ogsaa  i  TverfLøjen  nærmest  Botanisk  Have  er 
der  anbragt  en  stor  llal,  bestemt  til  Placering  af 
Fro n tongrupper,  der  her  ville  faae  højt  Sidelys. 
Kun  nærmest  Forfløjen  er  et  Rum  afsondret  af 
Hallen.  Her  indrettes  der  baade  i  Stueetagen  og 
paa  første  Sal  Lokaler  til  Samlingernes  Konservator, 
De  tilsvarende  Lokaliteter,  Kjælder-  og  Loftsetagen 
afgive  Magasiner. 

Ad  den  store  monumentale  Granittrappe  iVesti- 
rulens  Baggrund  naaer  man  dernæst  op  paa  Galle- 
biet og  derfra  til  Bygningens  anden  Etage,  hvori 
Malerisamlingen  har  sit  Hjem. 

Foroven  deler  Trappen  sig  og  udmunder  til 
begge  Sider  i  det  rundt  om  Vestibulen  løbende 
Galleri,  fra  hvilket  der  er  Ind-  og  "Udgange  til  Eta- 
gens forskjellige  Partier.  Ogsaa  her  vil  man  benytte 
det  samme  Cirkulationssystem  som  i  Stueetagen. 
Etagens  forskjellige  Sale  er  der  ingen  Grund  til 
særlig  at  dvæle  ved;  det  skal  kun  bemærkes,  at 
de  paa  Grund  af  deres  forskjelligartede  Beliggen- 
hed saa  at  sige  mod  alle  fire  Verdenshjørner,  dels 
vendende  ud  til  Bygningens  Facade,  dels  til  dennes 
indre  Gaarde,  have  tilladt  at  skabe  en  Bække  for- 
skjelligt  belyste  Lokaler,  der  frembyde  tilstrækkelig 

Variation  for  de  forskjellige  Maleriers  Ved- 
kommende. 

Kun  een  Sal  adskiller  sig  ved  sin  Størrelse  og 
Udstyrelse  fra  de  øvrige;  det  er  den,  der  er  belig- 
gende i  Midtpartiet  ovenover  Hytterhallen  i  Stue- 
tagen, Den  er  bestemt  til  at  være  Bygningens  Balle 
d'honneur  og  skal  altsaa  egenlig  kun  benyttes  ved 
festlige  Lejligheder.  Gjennem  de  store  Vinduer  mod 
Nord  ud  til  Parkanlægget  falder  Lyset  ind  i  den  rigt 
dekorerede  Sal.  Paa  Væggene  er  der  anbragt  Por- 
traiter  af  fremragende  Personligheder,  Skulptur- 
arbejder ere  opstillede  paa  passende  Steder,  og  ele- 
gante Sofaer  og  Siddepladser  indbyde  til  Hvile. 
Den  passeres  ikke  paa  Vandringen  gjennem  Bygnin- 
gen, idet  et  Galleri,  som  ligger  foran  den  ud  mod 
Vestibulen,  tillader  Kommunikation  mellem  Bygnin- 
gens forskjellige  Dele. 

Der  kunde  endnu  være  Meget  i  den  nye  Bygning 
at  henlede  Opmærksomheden  paa;  men  en  Detail- 
beskrivelse  vil,  hvor  minutieus  og  omhyggelig  den 
end  er,  eller  just  maaske  fordi  den  er  det,  vanskelig 
give  noget  samlet  Indtryk  af  det  Hele.  „Man  maa 
selv  se  det",  gjælder  her  ligesaa  fuldt  som  i  H.  C. 
Andersens  orientalske  Hejse.  Og  at  det  Tidspunkt 
snart  maatte  komme,  hvor  Bygningen  ikke  blot 
staaer  paa  Papiret,  men  ogsaa  i  Quitzous  Bastion 
til  Glæde  og  Gavn  for  alle  Venner  af  Kunsten  og 
dens  Frembringelser  —  det  Ønske  vil  der  dog  for- 
haabenlig  være  Enighed  om. 

Varsko! 

Iagttagelser  fra  Kjøbenhavns  Gader. 
Af  Erik  Bøgh. 

Med  Tegninger  af  Alfred  Schmidt. 

^|j|jøbenhavn  er  en  rar  By,  fredelig,  hyggelig 
~Sr^  og  ualmindelig  vel  forsynet  med  alle  Siags 
Fornøjelser.  Den  har  desuden  til  Dato  været  fritaget 
for  Jordskjælv,  Fjeldskred,  Oversvømmelser,  Vulkan- 
udbrud, Orkaner,  Revolutioner ,  Maaneskinsbander, 
Camorraer,  Klimatfeber,  Rovdyr,  Giftslanger,  Moski- 
toer og  lignende  Landeplager.  Om  Sommeren  gaaer 
Heden  aldrig  op  til  Solstiks-Temperatur,  og  om  Vin- 
teren bliver  Kulden  aldrig  saa  streng,  at  Næsen  fal- 
der af,  naar  man  bruger  sit  Lommetørklæde,  og  skjøndt 
vi  er  rigelig  forsynede  med  Blæst,  kjender  vi  hver- 
ken til  Mistral  eller  Sciroko. 

Alle  disse  Herligheder  anerkjender  jeg  paa  For- 
haand.  Ja,  jeg  sætter  endogsaa  en  saa  høj  Pris  paa 
dem,  at  jeg  langt  hellere  vil  bo  i  min  Fødeby  end  i 
nogen  af  de  større  og  skjønnere  Stæder,  der  er  saa 
fristende  til  Feriebesøg. 

Efter  at  jeg  har  aflagt  denne  Bekjendelse.  og 
efter  at  Solpletternes  Tilværelse  er  gaaet  over  i  den 

almindelige  Bevidsthed,  haaber  jeg,  at  end  ikke  den 
mest  kjøbenhavnske  af  mine  ærede  Medkjøbenhavnere 
vil  mistænke  mig  for  Tilbøjelighed  til  at  se  sort, 
naar  jeg  henleder  deres  Opmærksomhed  paa,  at  end- 
ogsaa  Kjøbenhavn  har  Pletter,  og  at  Færdslen  paa 
vore  Gader  har  sine  Farer. 

Jeg  skal  ikke  overdrive.  Det  er  ubestrideligt, 
at  naar  man  hverken  er  svagsynet  eller  tunghør, 
men  stadig  holder  skarpt  Udkig  forud,  bagud,  opad, 
nedad  og  til  begge  Sider  —  og  saa  forresten  har 
Lykken  med  sig  —  kan  man  i  Almindelighed  naa 
uskadt  fra  den  ene  Ende  af  Byen  til  den  anden;  men 
er  man  uopmærksom  eller  uheldig,  kan  man  derimod 
paa  en  saadan  Tur  meget  let  opleve  noget  Ubeha- 
geligt, ja  endogsaa  hvad  man  med  et  moderne  Pynte- 
ord kalder  „noget  Menneskeligt"  —  det  vil  sige: 
Noget,  hvorved  man  ophører  at  være  Menneske. 

Det  er  som  sagt  nødvendigt,  at  man  seer  sig  for 
i  alle  Retninger.    Yi  kan  begynde  ovenfra. 

Kjøbenhavn  har  været  meget  heldig  med  at 
slippe  for  Nedfald  af  Meteor-,  Tag-  og  Skorstene, 
og  de  smaa  Laviner,  der  om  Vinteren  i  Tøvejr  fra 
Tagene  styrter  ned  over  Fortovs-Passagere;  ne,  maa 
nærmest  betragtes  som  Beneficer  for  Hattemagerne. 
Derimod  gives  der  neppe  nogen  Hovedstad,  paa  hvis 
G-ader  man  saa  let  kan  faae  en  Urtepotte,  et  Fire- 
aarsbarn  eller  en  Stuepige  ned  i  Hovedet.  Grunden 
hertil  er  let  at  paavise.  Vore  gammeldags  Vinduer, 
der  aabnes  udad,  forbyder  Anbringelsen  af  Blomster- 
altaner, og  Urtepotterne  sættes  derfor  i  den  smalle 
Karm.  Lukker  man  saa  Vinduet  op,  kan  Gjennem- 
trækken  fra  en  Dør,  der  aabnes  paa  den  modsatte 
Side  af  8tuen,  med  største  Lethed  vælte  Planten  ned 
paa  Gaden.  De  primitive  Vindueskroge  er  en  saare 
naturlig  Aarsag  til,  at  Overskriften:  „Atter  et  Barn 
faldet  ud  af  Vinduet"  er  bleven  en  staaende  Rubrik 
i  Bladeres  N3Thedsspalter,  og  den  Besværlighed,  der  er 

forbunden  med  Poleringen  af  de  øverste  Ruder  og  fri- 
ster Pigerne  til  at  betragte  disses  Renholdelse  som  et 


Vinduer,  ligesom  ved  de  Huse,  der  er  under 
Reparation ,  og  da  det  er  langt  farligere  at  faae 
en  stor  Tjenestepige  end  en  lille  Stump  Kalk 
ned  paa  sig,  bør  man  altid  holde  Øje  med  de  øverste 
Etager  —  især  Lørdag  Formiddag.  Bog  maa  man 
ikke  derover  forglemme  de  langt  talrigere  Farer,  der 
lurer  nedenfra. 

Jeg  har  kjendt  en  Mand,  der  havde  været  udsat 
for  Overfald  af  et  Par  Alen  Gesims  fra  et  Hus  i 
Raadhusstræde,  en  Pelargonie  fra  en  Kvist  i  Frede- 
riksberggade, en  Zink-Vase  fra  det  kgl.  Theaters 
Tagparti,  en  Rengjøringskone  paa  Kristianshavn  og 
et  Patentstillads  paa  Nørrebro,  og  som,  skjøndt  han 
hver  Gang  var  sluppen  med  det  frelsende  „nærved", 
havde  faaet  en  saa  indgroet  Skræk  for  lignende 
Farer,  at  han  stadig,  for  at  se  efter  dem,  der  kunde 


„udvendigt  Arbej- 
de", forklarer  tyde- 
ligt nok  det  Sær- 
syn, at  der  hvert 
Aar  falder  flere 
Tjenestepiger  ned 
fra  Vinduerne,  end 
der  tilsammen  styr- 
ter Murere,  Malere, 


Skiferdækkere, 


Blikkenslagere  og 
Facadevaskere  ned 
fra  deres  Stilladser. 


Da  det  desuagtet 
endnu  ikke  er  ble- 
vet befalet  at  sætte 
Afvisere  paa  For- 
tovet ved  de  Huse, 
hvor    der  vaskes 

komme  over  hans  Hoved,  forsømte  at  holde  Øje  med 
dem,  der  laa  for  hans  Fødder.  Hvad  var  derfor  na- 
turligere, end  at  han  en  Dag,  da  han  gik  gjennem 
Grønnegade,  traadte  fejl  paa  en  Appelsinskal  og 
brækkede  det  ene  Ben?  Havde  det  velsignede  Nær- 
ved ikke  været,  vilde  han  utvivlsomt  have  slaaet 
Hovedet  i  Stykker  paa  et  Jerntrappetrin. 

Var  jeg  Lovgiver  eller  blot  Politimester  —  Gud 
ske  Lov,  at  jeg  hverken  er  det  Ene  eller  det  Andet  i 
denne  Lovløshedens  og  Forbrydervenlighedens  Pe- 
riode! —  saa  vilde  jeg  diktere  en  streng  Straf  for 
dem,  der  kaster  Appelsinskaller,  Rhabarberstilke, 
Ræddiker,  Kjærnehuse  af  Æbler  og  Pærer  o.  dsl. 
paa  Fortovs-Fliserne  —  analog  med  Straffen  for  dem, 
der  lægger  Stene  paa  Jernbaneskinnerne,  men  dog 
noget  mildere!  En  saadan  Lovbestemmelse  vil  vi 
naturligvis  under  de  nuværende  Forhold  ikke  kunde 
vente,  og  derfor  vil  Snarerne  forneden  og  Farerne 
foroven  vedblive  at  være  lige  store.  Men  ogsaa  for- 
fra, bagfra  og  fra  begge  Sider  kan  som  sagt  Ufær- 
den nærme  sig  —  selv  om  vi  passer  nok  saa  godt  paa. 

En  fransk  Rejsende,  der  med  stor  Sympathi  om- 
talte vor  glade  By,  betroede  mig  engang,  at  noget 
af  det  mest  Ejendommelige,  han  havde  bemærket  paa 
Gaderne,  var  Kjøbenhavnernes  Tilbøjelighed  til 
pludselig  at  standse  i  Farten  og  gaa  baglængs. 
Det  var  en  Solskinsmiddag,  medens  vi  i  tætsluttet 
Marsch  gik  ned  ad  Østergade,  at  han  meddelte  mig 
sin  Iagttagelse,  og  førend  jeg,  der  i  Egenskab  af 
Indfødt  aldrig  havde  bemærket  denne  Ejendomme- 
lighed, var  færdig  med  at  le  ad  hans  formentlige 
Opdagelse,  fik  den  sin  Bekræftelse.  To  ganske  unge 
Herrer,  der  gik  umiddelbart  foran  os  og  med  stor 
Iver  debatterede  et  Samfundsproblem,  var  just  komne 
saa  vidt  i  Debatten,  at  den  ene  maatte  gribe  til  en 
altfor  vovelig  Parodox.  „Nej  stop  !"  —  raabte  plud- 
selig den  anden,  svingede  om  foran  ham  og  tvang 


ham  til  en  tilbagegaaende  Bevægelse,  der  bragte 
hans  Hæl  ovenpaa  den  forreste  Del  af  min  Støvle 
og  den  bageste  Kant  af  hans  Hatteskygge  ind  i 
mine  Øjne.  „Eh  voila:"  —  udbrød  Franskmanden, 
og  nu  var  det  ham,  som  lo. 

Jeg  fik  ved  dette  praktiske  Bevis  Øje  for  Rig- 
tigheden af  hans  Observation  og  har  siden  den  Tid 
utallige  Gange  seet  Exempler  paa  de  Ulemper,  som 
denne  meget  almindelige  Vane  fremkalder  —  især 
naar  den  er  forbunden  med  en  anden,  der  heller  ikke 
er  ualmindelig,  den  nemlig:  at  bære  Stok  eller  Para- 
ply under  Armen  med  den  opadvendte  Dupsko  bagud. 

Engang  blev  jeg  Vidne  til  en  saadan  Scene  mel- 
lem en  Søndagskavaler  og  en  Dame.  Idet  han 
pludselig  standsede  for  at  tænde  en  ny  Cigar,  kom 
Stokken  hendes  Ansigt  saa  nær,  at  hun  ved  en  uvil- 
kaarlig  afværgende  Bevægelse  kom  til  at  slaa  den 
fra  ham.  „Naa  da!  Hvad  er  det?u  raabte  han  barsk 
og  vendte  sig.  „Om  Forladelse!"  svarte  Damen 
høflig,  „det  var  mit  ene  Øje,  der  kom  til  at  røre  for 
haardt  ved  Deres  Stok."  —  Det  var  jo  meget  fint 
svaret,  men  det  var  for  fint!  Den  tydeligste,  fuld- 
stændig berettigede  Maade  at  erindre  deslige  Godt- 
folk om  det  Utilladelige  i  at  stikke  Næstens  Øjne 
ud,  vilde  være  den,  at  Enhver  —  ligesaavel  Dame 
som  Herre  —  der  kom  til  at  gaa  bag  efter  et  af 
disse  bagud  vendte  Vaaben,  øjeblikkelig  slog  det  til 
Side,  og  det  saa  eftertrykkeligt  som  muligt. 

Det  er  især,  naar  to  Bekjendte,  der  har  den  hos 
os  ikke  ualmindelige  Lyst  og  Begavelse  til  at  „give 
Scener",  uventet  møder  hinanden,  at  Overraskel- 
sen —  naturlig  eller  kunstig  —  fremkalder  den  til- 
bagegaaende Bevægelse. 

„Gud  Ædolf!  Æ  Du  kommen  tebæge!" 

„Boline!  —  Næ — æ!  Nu  gaar  jeg  bagover!"  lyder 
det  paa  eengang,  og  da:  Ve  de  Næstfølgende! 

Var  den  nødvendige  Forsigtigheds  Krav  fyldest  - 

gjorte  rned  Opfyldelsen  af  det  gamle:  „Se  Dig  for!" 
—  saa  kunde  man  endda  nogenlunde  tage  sig  i  Agt, 
men  naar  det  tillige  hedder:  „Se  Dig  bag!"  —  og  det 
gjor  det  ofte  —  saa  er  man  ilde  faren. 

Den  Tid,  da  Piger  og  Koner  generede  de  Forbi- 
gaaende  med  Sidepuf  af  Torvekurve,  og  da  Barne- 
pigerne, der  gik  med  en  Glut  paa  Armen  og  en  i  Haan- 
den,  nødsagede  enhver  velvillig  Sjæl  til  at  opgive 
sin  Fortovsret,  er  vel  længst  forsvunden,  men  skjøndt 


Tjenestefrøkenerne  paa  vort  nuværende  Kulturtrin 
hverken  forslæber  sig  paa  Børn  eller  Kjøkkensager, 
er  det  ikke  altid  saa  nemt  at  komme  forbi  dem, 
naar  de  nu  kommer  kj ørende  med  deres  Barne- 
Ekvipager,  især  naar  to  gaaer  jevnsides  og 
betroer  hinanden  deres  Herskabers  Mysterier. 
Da  skal  den  Forbigaaende  tage  sig  vel  i  Agt  for 
ikke  at  faae  sine  Ligtorne  overkjørte,  hvis  han  har 
saadanne,  thi  under  den  livlige  Samtale  kan  Hju- 
lene gjøre  de  mest  uberegnelige  Svingninger.  Men 


—  174  — 


langt  vanskeligere  er  det  dog  for  de  Forangaaende 
at  afværge  Ulykkestilfælde.  Sæt  at  en  stor,  svær 
Mand,  samtidig  med  at  han  faaer  saadan  et  Par 
Barnevogne  i  Hælene  paa  sig,  er  saa  uheldig,  at  en 
Flok  Damer,  der  gaaer  foran,  møder  nogle  Ven- 
inder og  i  den  Anledning  pludselig  gjør  Holdt  og 


danner  Gruppe  for  at  udvexle  Henrykkelsesud- 
brud,  Forespørgsler  og  Hilsener  fra  den  og  den. 
Han  maa  da  ogsaa  standse  —  ligesaa  pludselig 
—  og  der  paa  er  Barnevognene,  der  ligesom  alt 
Andet  hos  os  har  opnaaet  et  tidssvarende  „Selvstyre", 
ikke  belavede.  Den  ene  kjører  sin  Forende  ind  i 
hans  Haser,  og  dette  Nidhug  kan  han  ikke  staa  t  r. 

Han  falder  altsaa  bagover  og  maser  baade  Vognen 
og  dens  Passager.  Han  er  saaledes  bleven  Barne- 
morder, maaske  Tvillingmorder,  Vognstyrerinderne 
anklager  ham,  alle  Tilstrømmende  tager  Parti  mod 


ham,  og  det  hjælper  ham  aldeles  ikke,  athanberaa- 
ber  sig  paa  sin  medfødte  Mangel  af  „Øjne  i  Nakken". 
Man  skal  se  sig  for  —  ogsaa  bagud  —  naar  man 
gaaer  paa  Gaden  —  derom  er  Alle  enige. 

Naa  ja!  Jeg  vil  tro,  at  man  ved  fortsat  Agtpaa- 

givenlied  kan  opøve  sit  For-  og  Bagsyn  saa  meget, 
at  man  tilsidst  kan  undgaa  Faren  for  at  blive  over- 
eller underkjørt  af  Børnevogne,  men  jeg  vil  se  paa 
Den,  der  ikke  kan  blive  rendt  over  Ende  (eller  under 
Ende)  af  et  Par  Hunde,  som  leger  eller  slaas,  især 
naar  de  tilhører  den  Kæmperace,  der  nu  er  ligesaa 
vrimlende  talrig  paa  vore  Gader,  som  Mopperne  var 
i  gamle  Dage. 

Jeg  bar  nemlig  flere  Gange  seet  disse  privilegerede 
Dagdrivere,  der  i  Kraft  af  deres  Halsbaandsdekora- 
tion  har  Patent  paa  at  gjøre  vore  Gader  usikre  og 


lut  Ingen,  der  bliver  staaende,  naar  det  bagfra  sky- 
der Gjenvej  mellem  hans  Ben. 

For  kort  Tid  siden  blev  en  ældre  Mand,  der  var 
i  Færd  med  at  stige  op  i  en  Sporvogn,  saaledes  ka- 
stet baglængs  ned  paa  Gaden  af  en  Hund,  der  vilde 
springe  op  paa  Perronen  til  sin  Herre.  Det  var  et 
stygt  Fald,  men  jeg  kan  dog  nævne  et  værre,  der 
foregik  midt  paa  Kongens  Nytorv  i  Krinolinernes 
Tid,  idet  en  Hund,  der  blev  forfulgt  af  en  større 
Legekammerat,  bagfra  løb  ind  under  en  Dame,  fik 
Hovedet  mellem  Staalfjerene  i  det  nævnte  Vanskab- 
nings-Apparat, rev  hende  om  og  slæbte  hende  en 
Tur  ad  Brostenene  a  la  Brunehaut.  Det  var  en 
Scene,  der  ikke  taaler  at  illustreres. 


I 


\ 


vore  Fortove  ubetræ- 
delige,  rive  ikke  blot 
Børn  og  svage  Perso- 
ner, men  ogsaa  unge 
og  kraftige  Mennesker 
omkuld.  Der  er  vist 
meget  Faa,  som  kan 
bevare  Ligevægten, 
naar  et  at  disse  væl- 
dige Dyr  i  fuld  Fart 
tørner  imod  ham  paa 
skraa,  og  der  er  abso- 


-  177  - 


Og  ligesom  vi  i  de  store  tamme  Hunde  har  et 
Surrogat  for  Nordlandenes  vilde  Ulve,  saaledes  har 
vi    ogsaa     et  Antal 

Brændevins-Konsu- 
menter, der  meget 
godt  kan  træde  i  Ste- 
det for  Sydens  Røvere, 
naar  det  kommer  an 
paa  at  gjøre  Gader  og 
Veje  usikre.  Skjøndt 
den  sidste  Tid  har 
bragt  lidt  Bedring  i 
Forholdene,  hænder 
det  jo  dog  endnu  ikke 
saa  sjeldent,  at  Folk 
uden  al  Anledning  bli- 
ver overfaldne  af  Per- 
soner, der  ikke  har 
anden  Bevæggrund  til 
deres  Voldsdaad  end 
en  ved  Spiritus  frem- 
kaldt fjendtlig  Stem- 
ning mod  Mennesker  i 

Almindelighed,  og  det  er  netop  denne  Uafhængighed 
af  Rovlyst,  Hævngjerrighed,  Skinsyge,  Partihad  og 
lignende  specielle  Motiver  til  Overfald,  der  er  et  Sær- 
kjende  for  vore  Voldsmænd.  De  er  ikke  farlige  i  normal 
Tilstand,  og  naar  de  slaaer  Folk  fordærvet  i  deres  Fin- 
kel-Ekstase, gjør  de  det  ikke  for  Fordelens  Skyld,  men 
kun  for  deres  egen  Fornøjelse.  De  har  blot,  hvad  Sven- 
sken kalder  „elakt  olsinne",  og  det  er  sandsynligvis  en 
Arv  fra  deres  Forfædre,  de  gamle  nordiske  Kæmper 
der,  som  vi  veed,  jevnlig  gik  fra  Gildebordet  i  Ber- 
særkegang og  huggede  løs  paa  den  Første  den  Bedste 
uden  Hensyn  til,  om  han  var  Ven  eller  Fjende. 

Dette  ondartede  „olsinne"  har  fremkaldt  et  Utal  at 
Overfald  paa  sagesløse  Personer.    For  et  Par  Aar 

.  11 

siden  foregik  der  sommetider  to  tre  om  Dagen,  og 
om  de  just  ikke  var  livsfarlige,  saa  har  de  dog  altid 
været  højst  ubehagelige  for  dem,  de  gik  ud  over,  og 
særlig  har  de  havt  den  slemme  Egenskab  at  være 
ikke  blot  uforudseelige,  men  ogsaa  uundgaaelige. 

Naar  en  professionel  Røver  sætter  den  Over- 
faldne Pistolen  for  Brystet  og  hvisker:  „La  bourse 
ou  la  vie /"  er  han  dog  saa  human  at  overlade  ham 
Valget  mellem  det  nævnte  Enten-Eller,  uagtet  det 
staaer  i  hans  Magt  først  at  tage  Livet  og  saa  Pen- 
gene. Han  tilbyder  selv  Kapitulation  og  viser,  at 
han  kun  naar  den  Paagældende  sætter  sig  til  Mod- 
værge eller  tilkalder  Hjælp  vil  tilføje  ham  nogen 
Skade  paa  Liv  og  Lemmer,  kort  sagt:  med  ham  kan 
man  affinde  sig  i  Mindelighed.  Med  den  kjøben- 
havnske  Bersærk  er  der  derimod  intet  Udkomme. 
Naar  han,  efter  at  have  taget  det  behørige  Antal  Snapse 
ind,  har  forladt  Udskjænkningsstedet  eller  er  bleven 
udkastet  derfra,  og  derpaa  har  faaet  Inspirationens 
Vished  om,  at  „nu  staar  'en  paa  Slav",  saa  skal  der 
slaas.  Det  eneste  Alternativ,  der  da  vilde  staa  aabent, 
maatte  være  betinget  af,  at  den  Overfaldne  var  stærk 
nok  til  at  blive  den  Slaaende,  men  da  Bersærkerne 
kun  angriber  Folk,  de  troer  at  kunne  magte,  og  da 
vore  humane  Lovbestemmelser  om  Nødværge  ikke 
tillader  Anvendelse  af  livsfarlige  Forsvarsmidler 
uden  i  øjensynlig  Livsfare,  saa  er  det  saa  godt  som 
afgjort,  at  han  fa  aer  Pryglene. 

Jeg  kan  efter  et  Referat  fra  første  Haand  — 
ovenikjøbet  fra  en  meget  sikker  Haand  —  give  et 
ganske  karakteristisk  Exempel  paa,  hvor  vanskeligt 
det  er  at  undgaa  et  saadant  Overfald. 

Den  paagjældende  Voldsmand  var  en  af  de  rig- 
tige Bersærker,  ikke  af  de  Niddinger,  der  bagfra 
hugger  fredelige  Folk  i  Hovedet  med  Knipler,  vælter 
Børnevogne,  sparker  gamle  Damer  omkuld  eller  ka- 
ster Sten  efter  ubekjendte  Forbigaaende  —  saadanne 


har  vi  nemlig  ogsaa.  Han  havde  drukket  saameget, 
at  han  var  bleven  besat  af  den  ondskabsfulde  Banke- 
aand,  og  ventede  nu,  efter  at  være  udjaget  af  Værts- 
huset, udenfor  dets  lukkede  Dør  paa  „en  Medborger, 
der  skulde  have  Prygl".  En  saadan  troede  han  at 
have  fundet,  da  en  velklædt,  midaldrende  Mand,  der 
var  mindre  og  spinklere  og  udstyret  med  et  irrite- 
rende hvidt  Halstørklæde  og  en  dito  sort  Cylinder- 
hat, nærmede  sig. 

„Naa  saa  det  er  Dem,  der  skulde  ha'  Klin  i 
Aften?"  —  begyndte  Bersærken,  idet  han  stillede 
sig  op  foran  den  Udkaarne. 

Denne,  der  heldigvis  før  havde  været  i  vanske- 
lige Situationer  og  vidst  at  klare  sig,  lod,  som  om 
han  tog  Sagen  gemytligt,  og  svarede  leende:  „Mig? 
Nej,  det  maa  være  en  Fejltagelse.  Jeg  er  selv 
Slagsbroder  !" 

„Var'et  ikke  det  jeg  nok  syntes !  saa  ka'  vi 
jo  strax  ta'  vos  en  Omgang." 

„Nej  lad  os  opsætte  det  til  næste  Gang.  De 
seer  jo,  at  jeg  er  selskabsklædt  i  Aften.  Jeg  vil 
hellere  klare  det  med  „en  Omgang"  paa  en  anden 
Maade !" 

Med  disse  Ord  stak  hanHaanden  i  Lommen,  men 
heller  ikke  den  Udflugt  hjalp. 

„Naa  saadan,  Kammerat!  Du  anseer  mig  for  en 
Røvertamp,  der  vil  true  Folk  deres  Penge  fra.  Nej, 
seer  Du,  jeg  vil  inte  ha',  jeg  vil  gi  — " 

„Naa,  som  De  vil!  Men  jeg  er  bange  for,  at  vi 
ikke  kan  komme  ind  noget  Sted  saa  silde." 

„Det  behøves  heller  inte,  for  det,  som  jeg  ve'  gi', 
ka'  Du  faae  her.  Det  er  bare  naane  Næsestyvere  og 
en  Skalle  og  et  Par  blaa  Øjne,  og  saa  kaskee  et 
Spark  i  Tilgift!"  .  .  . 

„Nej  vent  bare  et  lille  Øjeblik!"  —  sagde  Manden, 
der  endnu  holdt  sin  højre  Haand  nede  i  Frakke- 
lommen. —  „Saa  kan  jeg  give  Noget,  der  er  mere 

Forslag  i.  Hvad  siger  De  om  sex  smaa  Blykugler 
for  Exempel?u 

„Jeg  siger:  Dem  tør  Du  inte  bruge,  din 
Kujon,  for  Du  veed  meget  godt,  det  inte  er  livs- 
farligt at  blive  mørbanket.    Nu  skal  Du  se!u  — 

Et  Sekund  derefter  vilde  det  første  Slag  være 
faldet,  men  den  Truede  kom  det  i  Forkjøbet. 

„Godt!"  hviskede  han  roligt.  „Saa  brugeringen 
af  os  Vaaben?  Haanden  paa  det!u  —  og  i  et  Nu 
slog  Voldsmanden,  aer  ikke  kjendte  Kontra-Trækket 
mod  det  amerikanske  Bryderkneb,  som  den  Anden 
benyttede,  en  Kolbøtte  i  Luften,  styrtede  baglængs 
om  og  slog  Nakken  saa  haardt  imod  Stenbroen,  at 
han  foreløbig  blev  liggende. 

„Sikken  en  elendig  Kødvins-Drikker!"  stønnede 
han  foragtelig  og  tabte  Bevidstheden. 

Dermed  var  Faren  forbi  og  Eventyret  ude,  men 
saaledes  ender  eet  Overfald  af  hundrede,  thi  som 
Dialogen  viser,  er  det  næsten  umuligt  at  snakke  sig 
fra  en  saadan  besat  Ugjerningsmand,  og  der  er 
maaske  ikke  En  af  Tusinde,  der  har  en  tour  de  bras 
i  Baghaanden  som  sidste  Tilflugt.  Jeg  indrømmer 
gjerne,  at  det  ikke  er  ganske  humant  at  udsætte  et 
halvberuset  Menneske  for  en  Hjernerystelse  ved  at 
lade  ham  drikke  Skaller  med  Brostenene,  ja  hvis 
Nogen  vilde  kalde  en  saadan  Behandling  brutal, 
skal  jeg  ikke  protestere  mod  det,  men  jeg  ved- 
kjender  mig  paa  den  anden  Side  fuldt  ud  den  Me- 
ning, at  Individer,  der  alene  af  dyrisk  Ondskab  an- 
falder og  mishandler  sagesløse  og  værgeløse  Per- 
soner, kun  har  Kespekt  for  de  brutaleste  Korrektiver. 

De  tilstaaer  det  selv. 

En  Aften  gik  to  enlige  Damer  -  som  de  antog: 
fredlyste  ved  den  enes  Alder,  da  hun  var  over  halv- 
fjerdsindstyve Aar  og  blev  støttet  af  den  anden  — 
fra  Østerbro  gjennem  Grønningen.  Her  blev  de 
indhentede  af  en  lurvet  Person,  der  strax  slog  til  dem, 

saa  de  begge  faldt  hen  over  Jernsporet,  og  derpaa, 
hver  Gang  de  vilde  rejse  sig,  sparkede  dem  om  igjen. 
Da  endelig  Lydéo  at'  en  kommende  Sporvogn  bragte 
ham  til  at  afslutte  denne  Fornøjelse,  sagde  han 
grinende:  „Se  saa!  Nu  skal  De  vel  hen  og  melde 
mig  for  Politiet?" 

„Nej  !u  —  svarede  den  gamle  Dame  —  „hvad 
skulde  det  hjælpe?  Den,  der  kan  bære  sig  ad,  som 
De,  bryder  sig  naturligvis  kun  lidt  om  at  komme 
et  Par  Dage  paa  Vand  og  Brød!" 

„Nej,  det  er  sgu  vistnok!"  —  grinte  Misdæderen. 
„Hor:  De  er  jo  rigtig  en  fornuftig  Kone  !u  —  og 
saa  skyndte  han  sig  bort. 

Hans  sidste  Ord  var  velbeføjede.  Den  gamle 
Dame  havde  virkelig  viist  større  Menneskekundskab 
end  alle  de  milde  Lovgivere,  der  har  indbildt  sig,  at 
slige  Mennesker  har  en  Æresfølelse,  som  kan  slaaes 
fordærvet  ved  en  Dragt  lovlige  Stokkeprygl,  og  alle 
de  sentimentale  Filanthroper,  der  oprøres  ved  Tanken 
om  brutale  Straffe  for  brutale  Forbrydelser. 

Med  al  skyldig  Anerkjendelse  af  D'Hrr.  Over- 
faldsmænds Betydning  for  Gade-Sikkerheden,  maa 
jeg  dog  tilstaa,  at  deres  Farlighed  er  forsvindende  i 
Sammenligning  med  Overkjørselsmændenes.  Mens 
de  Førstnævntes  Ofre  som  oftest  slipper  med  søn- 
derrevne og  tilsølede  Klæder,  marmoreret  Ansigt, 
Buler  eller  Huller  i  Hovedet  og  maaske  nogle  ind- 
slagne  Tænder  eller  en  knust  Næse,  maa  Enhver, 
der  bliver  overrumplet  af  de  Sidstnævnte,  enten  bøde 
med  Livet  eller  finde  sig  i  at  blive  Invalid.  Saa 
godt  som  hver  Uge  foregaaer  her  Overkjørelser, 
hyppigst  af  Børn,  men  ikke  sjelden  af  voxne,  især 
ældre  Folk,  og  det  skal  sjelden  fejle,  at  det  er  „en 
Arbejdsvogn",  der  har  gjort  Ulykken.  Vil  man 
tælle  efter  i  Bladenes  Gadenyheder,  skal  man  se,  at 
det  er  Tilfældet  de  ni  af  ti  Gange  —  og  det  er  ikke 
underligt,  thi  skjøndt  en  tungt  læsset  Arbejdsvogn 

er  langt  farligere  end  en  let  Droske  eller  Herskabs- 
vogn, og  uagtet  Arbejdsvognene  er  langt  færre  i 
Antal  og  ikke  har  samme  Hastværk,  er  det  stadig 
dem,  der  kjører  paa  den  uforsvarligste  Maade. 

Jeg  har  aldrig  udenfor  Kjøbenhavn  seet  Mage 


til  den  Ligegyldighed,  hvormed  et  Flertal  af  disse 
Vognes  Kudske  lader  Hestene  trave  afsted  og  seer 
til  alle  Sider  undtagen  fremad,  snart  talende  med 
en  Kammerat,  der  ligger  bag  paa  Læsset,  snart 
spøgende  med  en  Pige,  der  gaaer  forbi,  og  snart  obser- 

verende  Skyerne,  der  trækker  hen  over  deres  Hoved. 
Om  en  Fodgænger  ved  at  gaa  af  Vejen  for  en  anden 
Vogn  kommer  til  at  gaa  foran  for  deres,  om  et 
Barn,  der  løber  over  Gaden,  snubler  nogle  Alen  foran 
Hestene,  om  en  Kone,  der  skyder  en  Trækvogn 
samme  Vej,  som  de  kjører,  ikke  hurtigt  nok  kan 
komme  ud  af  deres  Bane  osv.  —  alt  Sligt  synes  at 
være  Noget,  der  ikke  vedkommer  dem  i  mindste 
Maade.  Ved  at  standse,  dreje  af  eller  raabe 
„Varsko!"  vilde  de  rimeligvis  kunne  undgaa  de 
fleste  Ulykkestilfælde,  men  for  at  gjøre  det  maatte 
de  jo  stadig  holde  Næsen  i  samme  Retning  som 
Vognstangen,  og  det  er  ikke  morsomt.  Lykkeligvis 
er  Hestene  ofte  mere  opmærksomme  og  samvittig- 
hedsfulde end  Kudsken.  Jeg  har  mange  Gange  seet, 
hvorledes  de  har  sagtnet  deres  Fart  og  derved  frelst 
en  Fodgænger,  der  var  kommen  ind  imellem  dem, 
fra  at  blive  reven  om  og  knust  under  Hjulene. 
Og  saa  har  endda  de  firbenede  Bæster  intet  ånsvar! 

I  Paris  kjører  Arbejdsvognene  ikke  i  Trav  som 
hos  os,  og  det  er  derfor  næsten  uhørt,  at  de  kjører 
Folk  over.  Trods  den  umaadelige  Færdsel  er  i  det 
Hele  taget  Overkjørelserne  sjeldne ,  og  Grunden 
dertil  er  maaske  den,  at  de  bliver  strengt  straffede, 
især  naar  de  skeer  bagfra !  —  En  Kudsk,  der  ved 
uforsigtig  Kjørsel  har  afstedkommet  Ulykke,  kan 
endogsaa  foruden  anden  Straf  faae  et  fleraarigt  eller 
livsvarigt  Forbud  mod  at  kjøre  paa  Byens  Gader. 
I  St.  Petersborg,  hvor  man  kjører  i  Galop,  er  Ivost- 
schikerne  sande  Virtuoser  i  at  tumle  deres  Tre- 
spand, men  det  har  sine  gode  Grunde.  Ingen  Vogn- 
ejer tør  der  holde  en  upaalidelig  Kudsk,  thi  hvis  en 
saadan  overkjører  et  Menneske  paa  Gaden,  er  det 
ikke  nok,  at  han  selv  bliver  stukken  ind  i  et  Regi- 
ment for  at  faae  en  flereaarig  Undervisning  i  Evo- 
lutioner til  Højre  og  Venstre,  men  hans  Herre,  der 
har  udsat  sine  Medborgeres  Liv  for  Fare  ved  at  be- 


tro  Heste  og  Yogn  til  en  uagtsom  Kjøresvend,  iaaer 
derfor  den  Straf,  at  lians  Ekvipage  med  Forspand 
konfiskeres  til  Fordel  for  Brandkorpset.  Havde  vi 
en  lignende  Lovbestemmelse,  vilde  baade  vore  Vogn- 
ejere  og  vore  Kudske  lære  at  se  sig  for  -  hine  naar 
de  fæstede  Karle,  og  disse  naar  de  sad  paa  Age- 
brædtet  —  og  hvad  der  vilde  være  det  Vigtigste : 
den  skandaleuse  Mængde  af  Overkjørelser  vilde  re- 
duceres til  nogle  faa  Tilfælde. 

Men  —  vil  maaske  En  eller  Anden  spørge  — 
hvorfor  holder  Fodgængerne  sig  ikke  paa  Fortovet  ? 
Vi  har  jo  dog  Trottoirer,  selv  om  de  hist  og  her 


den  lille  strækning 
af  Kongens  Nytorv,  hvor  Bredgade,  Strandstræde 
og  Nyhavn  støder  sammen  —  og  for  det  Tredie  kan 


er  ynkelig  smalle,  og 
hos  os  er  man  derfor 
ikke  som  i  den  ældre 
Del  af  Wien  udsat 
for,  at  Vognene  kjø- 
rer  lige  ind  til  Hus- 
rækken. 


Det  Spørgsmaal  er 


$  Fortove  paa  de  aabne 
A     Pladser,    hvor  man 
j[     er  mest  udat  for  at 
blive  overkjørt,  f.  Ex. 


sk  let  at  besvare.  For 
^  det  Første  er  man  jo 
nødt  til  at  passere 
Gaden,  naar  man  viL 
fra  det  ene  Fortov 
til  det  andet  eller 
naar  Fortovet  afbry- 
des af  en  Tvergade 
—  for  det  Andet  er 
der    ingen  fredlyste 

en  Sammenstimling  foran  det  første  det  bedste  Bou- 
tiksvindue  i  et  Nu  spærre  Passagen  paa  de  smalle 
Fortove.  Staaer  der  først  ti  Interesserede  for  at  se 
den  udstillede  Nyhed,  saa  standser  der  strax  tyve 
Nysgjerrige  bagved  dem  for  at  faae  at  vide,  hvad  de 
seer  efter  —  og  saa  kan  man  ikke  komme  frem  paa 
Fortovet,  men  maa  gaa  ud  paa  Gaden,  og  der  kjører 
jo  Arbejds vognene. 

Og  hvad  er  det  saa,  der  har  fremkaldt  Spær- 
ringen? —  Maaske  blot,  at  Boghandleren  har  frem- 
lagt Journalistforeningens  nye  Kalender. 


I 


